މާލެ ސިޓީގެ6ވޯޓު ފޮއްޓެއް އަލުން ގުނަން އެދިފި - DhiDaily\nމާލެ ސިޓީގެ6ވޯޓު ފޮއްޓެއް އަލުން ގުނަން އެދިފި\nނިމިދިޔަ ލޯކަލް ކައުންސިލް އިންތިހާބުގައި މާލެ ސިޓީގައި ބެހެއްޓުނު6ވޯޓު ފޮއްޓެއް އަލުން ގުނައި ދިނުމަށް އެމްޑީޕީއިން އިލެކްޝަން ކޮމިޝަނުގައި އެދިފިއެވެ.\nއެމްޑީޕީގެ އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން، އެމްޑީޕޫގެ ޗެއާޕާސަން ހަސަން ލަތީފް ވިދާޅުވީ މާލެ ސިޓީގައި ބެހެއްޓުނު ވޯޓު ފޮށިތަކުގެ ތެރެއިން6ފޮށި އަލުން ގުނައި ދިނުމަށް އީސީއަށް ހުށައަޅާފައި ވާނެ ކަމަށާއި، އަލުން ގުނުމަށް ހުށައެޅީ، އެ ދާއިރާތަކުގެ ކުރީގައި އުޅޭ ޕީޕީއެމްގެ ކެންޑިޑޭޓްއާއި އެމްޑީޕީގެ ކެންޑިޑޭޓްއަށް ލިބިފައިވާ ވޯޓުގެ ފަރަގަށް ވުރެ ބާތިލް ވޯޓްތައް އިތުރު ވުމުން ކަމަށްވެސް އެމަނިކުފާނު ވަނީ ވިދާޅުވެފައެވެ.\nއަލުން ނަތީޖާ ގުނުމަށް އެމްޑީޕީއިން ހުށައަޅާފައިވާ6ދާއިރާއަކީ، މެދު ހެންވޭރު ދާއިރާއާއި، ހެންވޭރު ދެކުނު ދާއިރާއާއި، ހެންވޭރު ހުޅަނގު ދާއިރާއާއި، މައްޗަންގޯޅި އުތުރު ދާއިރާއާއި، މާފަންނު އުތުރު ދާއިރާއާއި، މާފަންނު ހުޅަނގު ދާއިރާއެވެ.\nނިމިދިޔަ ކައުންސިލް އިންތިހާބުގެ ނަތީޖާ މިހާތަނަށް ދައްކާ ގޮތުން ނަމަ މާލެ ސިޓީގެ 12 ގޮނޑިއެއް ޕީޕީއެމް އިން ވަނީ ހޯދާފައެވެ. އަދި މާލެ ސިޓީގެ މޭޔަރު ކަންވެސް ޕީޕީއެމްގެ ކެންޑިޑޭޓް ޑރ މުހައްމަދު މުއިއްޒު ވަނީ ހޯދާފައެވެ.


Covid ah vure assembly muhinmmu?\nކޮވިޑަށް ވުރެ އެސެމްބްލީ މުހިންމު؟\n10 ޖެނުއަރީ 2021 - 09:11:52\nމިއަދަކީ ރާއްޖޭގެ ކިޔަވާ ކުދިންނަށް ވަރަށް ވެސް ހާއްސަ ދުވަހެކެވެ. އެއީ އެތައް ދުވަހެއްގެ ދިގު އިންތިޒާރަކަށް ފަހު ސްކޫލުތައް ހުޅުވިގެން ދިޔައީމައެވެ. މިއީ ބޭބީ ނާސަރީއިން ފެށިގެން ގްރޭޑް 12 ގެ ދަރިވަރުންގެ ދިރާސީ އާއަހަރު ފެށިގެން ދިޔަ ދުވަހެވެ.\nސްކޫލުތައް ހުޅުވޭއިރު ގިނަ ބެލެނިވެރިން ތިބީ ވަރަށް ބޮޑު ކަންބޮޑުވުމެއްގެ ތެރޭގަ އެވެ. ނަމަވެސް ހާސް ނުވުމަށް އެޑިއުކޭޝަން މިނިސްޓްރީން ވަނީ އެދިފަ އެވެ. ދަރިވަރުންގެ ފުރިހަމަ ޒިންމާ ނަގާނެ ކަމަށް އެބޭފުޅުން ބުނަމުން ދެއެވެ.\nމިހެން ބުނެފައިވާ އިރު އެންމެ ފުރަތަމަ ދުވަހު ވެސް ފެނުނު މަންޒަރަކީ އެސެމްބްލީއެއް ބޭއްވި މަންޒަރެވެ. އެސެމްބްލީ އޮންނާނީ ގައިދުރުކަން މަތީގައި ކަމަށް އެޑިއުކޭޝަނުން ބުނެ އެވެ. ނަމަވެސް ދަރިވަރުން އެންމެ 4-5 ގަޑިއިރަށް ސްކޫލުތަކަށް ކިޔަވަން ދާއިރު، ހުރިހާ ކުދިން އެއްކޮށް ބޮޑު އެސެމްބްލީއެއް ބޭއްވުމުގެ އެއްވެސް ފައިދާއެއް ނެތެވެ. ހަމައެކަނި ގެއްލޭނީ ވަގުތުތަކެކެވެ. ވަނީ ކޮވިޑްގެ ބިރު ބޮޑެވެ.\nއެހެންކަމުން މި ފެނިގެންދަނީ ފުރަތަމަ ދުވަހު ވެސް އެޑިއުކޭޝަން ފެއިލްވާން ފަށައިފައިވާ މަންޒަރެވެ. އެ މިނިސްޓްރީގެ ވިސްނުން ކޮށި ކަމެވެ. ގައިދުރުކަން ބަހައްޓައިގެން ވެސް ގިނަ ދަރިވަރުންތަކެއް އެއްކޮށްލުމުން ވާނޭ ގޮތް އެބޭފުޅުންގެ ސިކުނޑިއަށް ނުވިސްނެނީ ބާއެވެ؟ ހުކުރު ދުވަހު އެކަނިވެސް 52 މީހުން ކޮވިޑަށް ރާއްޖެއިން ޕޮޒިޓިވް ވެފައިވެފައިވެ އެވެ. އެހެންކަމުން ދަރިވަރުން މިހެން އެއްކުރާ ނަމަ ކިތައް ކޭސް ފެންމަތި ވެދާނެތޯއެވެ؟\nއެޑިއުކޭޝަނުން ރައްކާތެރިކަން ދޭން އެއްބަސްވީމިހެން ހެއްޔެވެ. ހަމައެކަނި އަތް ދޮންނަ ސާމާނު ސްކޫލްތަކުގައި ބެހެއްޓުމުން ޒިންމާއެއް ނުނިމެ އެވެ. ދަރިވަރުންނަށް މާސްކް އަޅަން މަޖުބޫރު ކުރުމުން ކޮވިޑުން އެ ކުދިން ރައްކާތެރިއެއް ނުކުރެވޭނެ އެވެ. ކުދިން ގައިގޯޅި ވެގެން އުޅޭ ކަހަލަ ހަރަކާތްތައް ނުބޭއްވުން މުހިންމެވެ. އަދި އެކުދިންނަށް ކިޔަވަން ލިބޭ މަދު ވަގުތުކޮޅުގައި އެސެމްބްލީ ކަހަލަ ބޭކާރު ކަންކަން ތާވަލް ނުކުރުން ބުއްދިވެރި އެވެ. އޭގެ ބަދަލުގައި އެ ކުދިންގެ ގެއްލިފައިވާ ފިލާވަޅުތައް ކިޔަވައިދިނުމަށް މުހިންމުކަން ދޭންޖެހެ އެވެ.\nއަހަރެންގެ ނަޒަރުގައި ހަމައެކަނި ދަރިވަރު ބަލިވުމުން ނޫނީ ކޮވިޑް ޖެހުމުން ފިޔަވަޅު އެޅުމަށް މަޑުކުރުމުގެ ބަދަލުގައި ބަލި ނުފެތުރޭނެ ކަންކަމަށް ސަމާލުކަންދީ ދަރިވަރުން އެކަމަށް އަމަލުކުރޭތޯ ބެލުން މުހިންމެވެ.\nއެހެން ނޫނަމަ ރީތި ދަބަސް އަޅައިގެން ސްކޫލަށް ވަންނަ ދަރިވަރު އެތަނުން ނިކުންނަތަން ފެންނާނީ "ހުދު ކަފުނުގައި ސަންދޯކުގަ" އެވެ. މިހެންކަމުން ކޮވިޑުގެ މި ހާލަތުގައި އެސެމްބުލީ ބޭއްވުމަކީ ބިރުވެރިކަމެއް ނޫންތޯ އެވެ؟ އަދި އެސެމްބްލީ ބޭއްވުމަކީ ކޮވިޑް 19 ގެ ރައްކާތެރިކަމުގެ ފިޔަވަޅުތަކަށް ވުރެ މުހިންމު ކަމެއް ތޯ ވެސް ސުވާލުއުފެދެ އެވެ.


Faresmaathoda Zuvaanunge Marukazuge Masahkai Anna Aharu Fashanee ފަރެސްމާތޮޑާ ޒުވާނުންގެ މަރުކަޒުގެ މަސައްކަތް އަންނަ އަހަރު ފަށަނީ – Huvadhoo News Faresmaathoda Zuvaanunge Marukazuge Masahkai Anna Aharu Fashanee Huvadhoo News\nފަރެސްމާތޮޑާ ޒުވާނުންގެ މަރުކަޒުގެ މަސައްކަތް އަންނަ އަހަރު ފަށަނީ\nފަރެސްމާތޮޑާ ގެ ފުޓްސަލް ދަނޑު :, ފަރެސްމާތޮޑާ ގެ ޒުވާނުންގެ އުންމީދަކީ އެ ރަށުގައި ޒުވާނުންނަށް ޚާއްސަ މަރުކަޒެއް ހެދުން. ހުވަދޫ ފޮޓޯ\nފަރެސްމާތޮޑާ ޒުވާނުންގެ މަރުކަޒު ހެދުމުގެ މަސައްކަތް އަންނަ އަހަރު ފެށޭނެ ކަމަށް ޔޫތު މިނިސްޓަރު ގެ ނައިބު މުހައްމަދު ނާސިހު ރަޝީދު ވިދާޅުވެއްޖެއެވެ.\nހުވަދޫ ނިއުސް އަށް މިއަދު މައުލޫމާތު ދެއްވަމުން ޑެޕިއުޕިއުޓީ މިނިސްޓަރ ނާސިހު ވިދާޅުވީ ފަރެސްމާތޮޑާ ގައި ސަރުކާރުން ހެދުމަށް ހަމަޖެހިފައިވާ ޒުވާނުންގެ މަރުކަޒު ގެ މަސައްކަތް ނުފެށި ލަސްވަނީ ފިނޭންސް މިނިސްޓްރީން ބަޖެޓް އުނި ކުރުމުގެ ސަބަބުންން ކަމަށާއި އަންނަ އަހަރުގެ ބަޖެޓްގަެއި ހިމެނިގެން އެ މަސައްކަތް ކުރެވިގެންދާނެކަމަށެވެ.\nޑެޕިއުޕިއުޓީ މިނިސްޓަރ ނާސިހު އިތުރަށް ވިދާޅުވީ ބަޖެޓާމެދު ވަރަށްބޮޑު އުންމީދު އެބަ އޮތް ކަމަށާއި ބަޖެޓް ލިއުމާއި އެކު ލަސްނުކޮށް ފަރެސްމާތޮޑާ ގައި ފަހުގެ މަރުކަޒެއް ޤާއިމް ކުރެއްވުމަކީ މިނިސްޓަރ މަހުލޫފްގެ ވެސް ވަރަށް ބޮޑަށް އިސްކަމެއް ދެއްވާ ކަމެއް ކަމަށެވެ.\n” މި އަހަރު އެ މަސައްކަތް ވާގޮތެއް އަދި ނެތް. އަންނަ އަހަރަށއ ބަޖެޓް ކުރެވޭތޯ މި ބަލަނީ. އަދި ޔަޤީންވާނީ މަޖްލިހުން ފާސް ވުމުން” ޔޫތު މިނިސްޓަރ ގެ ނައިބު ވިދާޅުވިއެވެ.\nހުވަދޫ ނިއުސް އަށް މައުލޫމާތު ދެއްވަމުން ފަރެސްމާތޮޑާ ކައުންސިލްގެ ނާއިބު ރައީސް ނަސްރަﷲ މުހައްމަދު ވިދާޅުވީ ފަރެސްމާތޮޑާގެ ޒުވާނުންނަށް ޚާއްސަ މަރުކަޒެއް ނެތުމުން ޒުވާނުން ތިބީ ހިތްހަމަނުޖެހިކަމަށާއި އެހެން ރަށް ތައް ވެސް ފަދައިން ފަރެސްމާތޮޑާގައިވެސް ޔޫތު ސެންޓަރެއް ހުންނަން ޖެހޭ ކަމަށެވެ.\n” މީގެ2އަހަރު ކުރިން ޒުވާނުންގެ މަރުކަޒު އެޅުމަށް މިނިސްޓްރީން ބޭނުންފުޅުވި ހިސާބުން ބޭނުންފުޅުވި ވަރުގެ ބިމެއް ދިން. މިނިސްޓްރީގެ ޚަބަރެއް ނުވެ އަހަރަށް ވުރެ ދިގު މުއްދަތެއްވުމުން އެ ބިން ކެންސަލް ކުރީ. އަނެކަކާ މިހާރު ވާނީ ބިމެއް އެކަމަށް ހަމަޖައްސާފަ. އުއްމީދަކީ ޒުވާނުނުންނަށް ގިނަ ޚިދުމަތްތަކާ ކުޅިވަރު ކުޅެވޭނެ ތަނެއް ވީހާވެސް އަވަހަށް ލިބުން” ނާއިބު ވިދާޅުވިއެވެ.\nފަރެސްމާތޮޑާ އަކީ ޒުވާނުން ގިނަ އަދި ކުޅިވަރަށް އިސްކަންދޭ ރަށެކެވެ.\nފަރެސްމާތޮޑާ ކައުންސިލުންވަނީ 20000 އަކަފޫޓުގެ ބިމެއް އެރަށުގެ ޒުވާނުންނަށް މަރުކަޒެއް ހެދުމަށް ކަނޑައަޅާފައެވެ.\nކަލޭމެން ޔާމިން ދައުރުގައި ތިބީ ނިންދަވާފަ ދޯކަލޯ


#COVID19: Teleclass thah medhukandaalaifi | dhuvasmv ކޯވިޑް-19: ޓެލިކިލާސްތައް މެދުކަނޑާލައިފި – dhuvasmv\nކޯވިޑް-19: ޓެލިކިލާސްތައް މެދުކަނޑާލައިފި\nކޮއްކޮމެންގެ ޓެލިކިލާހުގައި ކުއްޖަކު ބައިވެރިވަނީ\nކޯވިޑް-19ގެ މި ހާލަތުގައި ދަރިވަރުންނަށް ތައުލީމު ފޯރުކޮށްދިނުމަށް އެޑިއުކޭޝަން މިނިސްޓްރީން ކުރިއަށްގެންދިޔަ ޓެލިކިލާސްތައް މެދުކަނޑާލައިފިއެވެ.\nއެގޮތުން އެ މިނިސްޓްރީން ކޮށްފައިވާ ޓްވީޓެއްގައި ބުނެފައިވަނީ މިއަދުގެ މެންދުރުފަހު 3:30ގެ ފަހުންފެށިގެން 24 ގަޑިއިރުގެ މުއްދައްތަކަށް މާލެ ސަރަހައްދު ފުރަބަންދުކުރުމާއި ގުޅިގެން މާދަމާއިން ފެށިގެން ވަކި ގޮތެއް އަންގަންދެން ޓެލިކިލާސްތައް މެދުކަނޑާލެވިފައިވާ ވާހަކަ މަޢުލޫމާތަށްޓަކައި ދަންނަވާކަމަށެވެ.\n2020 އޭޕްރިލް 15ގެ މެންދުރުފަހު 3:30ގެ ފަހުންފެށިގެން 24 ގަޑިއިރުގެ މުއްދައްތަކަށް މާލެ ސަރަހައްދު ފުރަބަންދުކުރުމާއި ގުޅިގެން މާދަމާއިން ފެށިގެން ވަކި ގޮތެއް އަންގަންދެން ޓެލިކިލާސްތައް މެދުކަނޑާލެވިފައިވާ ވާހަކަ މަޢުލޫމާތަށްޓަކައި ދަންނަވަން.\n— Ministry of Education (@MoEdumv) April 15, 2020\nމާލެ ސަރަހައްދުގައި މިއަދު ލޮކްޑައުން އިއުލާނުކުރީ ކޯވިޑް-19 އަށް މާލެއިން މީހަކު ޕޮޒިޓިވް ވުމުންނެވެ. ޕޮޒިޓިވްވި އެ މީހާއަކީ ޓްރެވަލް ހިސްޓްރީއެއް ނެތް އަދި ކުރިން ޕޮޒިޓިވްވެފައިވާ މީހަކާ ކޮންޓެކްޓްވެސް ވެފައިނެތް މީހެއް ކަމުގައި އެޗްޕީއޭއިން ބުނެފައިވެއެވެ.


Baka gaumee team ah, Sattu aai Easa adhi Umair neiy! | Mihaaru\nދިވެހި ޕްރިމިއާ ލީގުގެ ތިން ވަނަ ބުރުގައި ކުޅުނު މެޗުގެ ތެރެއިން ބެން (ކ)، ބަކާ އަތުން ބޯޅަހޯދަން މަސައްކަތްކުރަނީ.-- ފޮޓޯ: ހުސެއިން ވަހީދު/ މިހާރު\nބަކާ ގައުމީ ޓީމަށް، ސައްޓު އާއި އީސަ އަދި އުމެއިރު ނެތް!\n08 ފެބުރުއަރީ 2020 - 08:592comments\nނެދަލެންޑްސްގެ މާޓިން ކޫޕްމަން ހަވާލުވި ފަހުން ނެގި ގައުމީ ފުޓްބޯޅަ ޓީމުގެ ފުރަތަމަ ސްކޮޑުން ޓީސީ ސްޕޯޓްސް ކްލަބަށް މޮޅު ކުޅުމެއް ދައްކަމުން އަންނަ އިޝާން އިބްރާހިމް (ސައްޓު) އާއި އިސްމާއިލް އީސަ (މެސީ) އަށް ފުރުސަތު ނުލިބުނު ނަމަވެސް ގްރީން ސްޓްރީޓްސްގެ މުހައްމަދު އާރިފް (ބަކާ) އަށް ދުވަސްތަކަށް ފަހު ފުރުސަތު ދީފި އެވެ.\nއެފްއޭއެމުން ސްކޮޑް ރަސްމީކޮށް އަދި މީޑިއާ އަށް އިއުލާނުކޮށްފައިނުވި ނަމަވެސް ކްލަބްތަކަށް ވަނީ ޓީމުތަކުން ރިލީޒްކުރަން ބޭނުންވާ ކުޅުންތެރިން އަންގައިފަ އެވެ. އަދި މާދަމާ ގައުމީ ޓީމުގެ ޕްރެކްޓިސް ފަށާ ގޮތަށް ވަނީ ހަމަޖެހިފަ އެވެ.\n"މިހާރަ"ށް އެނގިފައިވާ ގޮތުގައި ބަކާގެ އިތުރުން ދެން ގައުމީ ޓީމުން އަލުން ފުރުސަތު ދިން ކުޅުންތެރިންނަކީ އީގަލްސްގެ މިޑްފީލްޑަރު އިމްރާން ނަޝީދު (އިންމަ) އާއި ޓީސީގެ އަހުމަދު ރިލްވާން (ބެން)ގެ އިތުރުން ދެ ވަނަ ޑިވިޝަނުގައި ވާދަކުރަމުން އަންނަ 19 އަހަރުން ދަށުގެ ގައުމީ ޓީމުގެ އަހުނަފް ރަޝީދު އެވެ.\nގައުމީ ޓީމާ އެންމެ ފަހުން ހަވާލުވެހުރި ކްރޮއޭޝިއާގެ ކޯޗު ޕީޓަ ސެގާޓް ވެސް އެންމެ ފުރަތަމަ ޓީމުން ބަކާ އަށް ފުރުސަތު ދިނެވެ. އެކަމަކު ފަހުން އުމުރުން ދޮށި ކަމަށް ބުނެ އުމުރުން 34 އަހަރުގެ ބަކާ ޓީމުން ބާކީކުރި އެވެ. ބެން އަކީ މީގެ ކުރިން ވެސް ގައުމީ ޓީމުގައި ހިމެނި ކުޅުންތެރިޔެކެވެ. އެކަމަކު އުމުރުން 33 އަހަރުގެ ބެން އަށް އޭރު ގައުމީ ޓީމާ ގުޅެވެން ނެތީ އާއިލީ ސަބަބަކާ ހުރެ ކަމަށް އޭރު އެފްއޭއެމުން ވަނީ ބުނެފަ އެވެ. އިންމަ އަށް ގައުމީ ޓީމުން ފުރުސަތު ދޭން ފެށީ ގައުމީ ކޯޗަކަށް އޮސްޓްރޭލިއާގެ ޑަރެން ސްޓެވާޓް ހުރިއިރު އެެވެ. އޭރު ގައުމީ ޓީމުގެ ފުރަތަމަ އެގާރައިގައި ގިނަ މެޗުތަކެއް ކުޅުނު އިންމަ އަށް ޓީމު ޖާގަ ގެއްލުނީ ސެގާޓް ހުރިއިރު އެވެ.\nދެ އަހަރުގެ އެއްބަސްވުމެއްގެ ދަށުން ކޫޕްމަން ގައުމީ ކޯޗުކަމާ ހަވާލުވުމަށް ފަހު މީޑިއާ އަށް ބުނީ "އުމުރު މުހިއްމެއް ނޫން. މޮޅަށް ކުޅޭނަމަ ގައުމީ ޓީމުން ފުރުސަތު ލިބޭނެ،" ކަމަށެވެ. އެކަމަކު ފުރަތަމަ ނެގި ގައުމީ ސްކޮޑުގައި މި ވަގުތު ލީގުގައި ރަނގަޅަށް ކުޅެމުން އަންނަ ބައެއް ކުޅުންތެރިން ނުހިމެނުމަކީ އެ ކުޅުންތެރިންނަށް ލިބޭނެ މާޔޫސްކަމެކެވެ.\nމި ފަހަރު ވެސް ސްކޮޑުން ފުރުސަތު ނުލިބުނު ކުޅުންތެރިންގެ ތެރޭގައި އުމެއިރު (ކ)، އީސަ (މ) އަދި ސައްޓު ހިމެނޭ.-- ފޮޓޯ: މިހާރު\nމި ފަހަރުގެ ލީގުގައި ސައްޓު އާއި އީސަ އަންނަނީ ޓީސީ އަށް މޮޅު ކުޅުމެއް ދައްކަމުންނެވެ. ގައުމީ ސްކޮޑަކުން މީގެ ކުރިން ފުރުސަތު ލިބިފައިނުވާ ސައްޓު ވަނީ މި ސީޒަނުގައި މިހާތަނަށް މޮޅު ކުޅުމެއް ދައްކައި މުހިއްމު ލަނޑުތަކެއް ޖަހައިފަ އެވެ. ސައްޓު ވަނީ މި ސީޒަނުގައި މިހާތަނަށް 13 ގޯލު ޖަހައިފަ އެވެ. އެންމެ ފަހުން ކުޅުނު މެޗުތަކުގައި އޭނާގެ ލަނޑު ޖެހުމުގެ ރެކޯޑް ރަނގަޅެވެ.\nފަހަކަށް އައިސް އެންމެ ފޯމުގައި ހުރެ ރަނގަޅު ކުޅުމެއް ދައްކަމުން އަންނަ މިޑްފީލްޑަރަކީ އީސަ އެވެ. އޭނާ ވަނީ މި ސީޒަނުގައި 12 ގޯލު ޖަހައި 10 ގޯލު ޖަހަން ފުރުސަތު ތަނަވަސްކޮށްދީފަ އެވެ. ކުރިން ގައުމީ ޓިމުން ފުރުސަތު ލިބެމުން އައި އީސަ ޓީމާ ވަކިވީ 2017 ވަނަ އަހަރުގެ އޮކްޓޫބަރު މަހު އޭޝިއަން ކަޕް ކޮލިފައިންގައި އޮމާނާ ދެކޮޅަށް ކުޅެން އޮތް މެޗަށް ޓީމު ފަރިތަކުރަމުންދަނިކޮށެވެ. އޭނަ އޭރު ޓީމާ ވަކިވީ އަމިއްލަ ސަބަބަކާ ހުރެ އެވެ. އޭގެ ފަހުން ގައުމީ ޓީމުން ފުރުސަތު ނުދެ އެވެ.\nގަވާއިދުން މެދުކެނޑުމެއްނެތި ގައުމީ ޓީމަށް ކުޅެމުން އައި މުހައްމަދު އުމެއިރު އަށް މި ފަހަރު ވެސް ޓީމުން ފުރުސަތު ނުލިބެ އެވެ. ގްރީން ސްޓްރީޓްސްގެ ކެޕްޓަން ބޭންޑް އަޅައިގެން އެންމެ ފަހުން ކުޅުނު މެޗުތަކުގައި މޮޅު ކުޅުމެއް ދެއްކި އުމެއިރަށް ގައުމީ ޓީމުން ޖާގަ ގެއްލުނީ 2018 ވަނަ އަހަރުގެ ސާފް ސުޒުކީ ކަޕަށް ކޯޗު ސެގާޓް ސްކޮޑު ފައިނަލް ކުރި ހިސާބުންނެވެ. އުމެއިރު އަނިޔާގައި ހުރި ކަމަށް ބުނެ އޭރު ކުއްލި ގޮތަކަށް ޓީމުން ބާކީކުރުމަށް ފަހު ފަހުން ސްކޮޑުން އެއްގޮތަކަށް ވެސް ފުރުސަތު ނުލިބެ އެވެ.\nއެންމެ ފަހުން ގައުމީ ސްކޮޑުގައި ހިމެނުނު އެއް ކުޅުންތެރިއެއް ކަމަށްވާ ފޯކައިދޫގެ މުހައްމަދު ޖައިލަމް (އޮގީ) މި ފަހަރުގެ ޓީމުގައި ނުހިމެނޭނެ އެވެ. ކަކުލަށް ލިބިފައިވާ ސީރިއަސް އަނިޔާއެއްގެ ސަބަބުން އޮގީ ވަނީ އޮޕަރޭޝަނެއް ކޮށްފަ އެވެ.\nގައުމީ ޓީމުން ތައްޔާރުވަމުން އަންނަނީ އަންނަނީ ވޯލްޑް ކަޕް ކޮލިފައިންގައި އަންނަ މަހު 26 ވަނަ ދުވަހު ޗައިނާއާ ދެކޮޅަށް ކުޅޭ މެޗަށާއި 31 ވަނަ ދުވަހު މާލޭގައި ސީރިއާއާ ބައްދަލުކުރާ މެޗަށެވެ. ގައުމީ ޓީމުގެ ކޯޗަކަށް ކޫޕްމަން ހަމަޖެއްސި ނޫސްވެރިންގެ ބައްދަލުވުމުގައި ވާހަކަ ދައްކަމުން އޭނާ ވަނީ، ޗައިނާގައި ފެތުރެމުން އަންނަ ކޮރޯނާ ވައިރަސްގެ ސަބަބުން ޗައިނާގައި އެ މެޗު ނުކުޅުމުގެ ފުރުސަތު ވެސް އެބައޮތް ކަމަށެް ބުނެފަ އެވެ. ކޮރޯނާ ވައިރަސްގެ ސަބަބުން ޗައިނާގައި ހޯސްޓްކުރަން އޮތް އެކި ކުޅިވަރު މުބާރާތްތަށް ވަނީ ފަސްކޮށްފަ އެވެ.


ރައީސުލްޖުމްހޫރިއްޔާ، ލ. ގަމު ކައުންސިލާއި ބައްދަލުކުރެއްވުން: ސަރުކާރުން ގަމުގައި ހިންގަން ނިންމާފައިވާ ތަރައްޤީގެ ބޮޑެތި މަޝްރޫޢުތަކުން ދޭހަވަނީ ގަމަށް ދޭ އަހައްމިއްޔަތުކަމުގައި ކައުންސިލުން ފާހަގަކުރި - The President's Office\nރައީސުލްޖުމްހޫރިއްޔާ، ލ. ގަމު ކައުންސިލާއި ބައްދަލުކުރެއްވުން: ސަރުކާރުން ގަމުގައި ހިންގަން ނިންމާފައިވާ ތަރައްޤީގެ ބޮޑެތި މަޝްރޫޢުތަކުން ދޭހަވަނީ ގަމަށް ދޭ އަހައްމިއްޔަތުކަމުގައި ކައުންސިލުން ފާހަގަކުރި\n20 ނޮވެންބަރު 2021، ރިފަރެންސް: 2021-553\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު، ލ. ގަމު ކައުންސިލާއި ބައްދަލުކުރައްވާ، ކައުންސިލަރުންގެ ހުރި ކަންބޮޑުވުންތަކާއި ތަރައްޤީގެ ވިސްނުން އޮޅުންފިލުއްވައިފިއެވެ. މިއަދު މެންދުރުފަހު ރައީސުލްޖުމްހޫރިއްޔާގެ ރަސްމީ ގެކޮޅުކަމުގައިވާ މުލީއާގޭގައި ބޭއްވެވި މި ބައްދަލުކުރެއްވުމުގައި ކައުންސިލަރުން ވަނީ ސަރުކާރުން ގަމުގައި ހިންގުމަށް ނިންމާފައިވާ ކެންސަރު ހޮސްޕިޓަލާއި އެއަރޕޯޓް އިންޓަރނޭޝަނަލް ކުރުން ފަދަ ބިޔަ މަޝްރޫޢުތައް ހިންގަން ނިންމުމަކީ ސަރުކާރުން ގަމުގެ ތަރައްޤީއަށް ދޭ އަހައްމިއްޔަތު ހާމަވާކަމެއްކަމުގައި ޝުކުރުވެރިކަމާއެކު ފާހަގަކުރައްވާފައެވެ.\nމި ބައްދަލުކުރެއްވުމުގައި ކައުންސިލުން ވަނީ ރަށުގެ ތަރައްޤީއަށް ބޭނުންވާ ކަންކަމާއި ރައްޔިތުންގެ ހުރި ކަންބޮޑުވުންތަކާ ގުޅޭގޮތުން ފުޅާދާއިރާއެއްގައި ރައީސުލްޖުމްހޫރިއްޔާއާ މަޝްވަރާކުރައްވާފައެވެ. މިގޮތުން ކައުންސިލަރުން ފާހަގަކުރެއްވި ކަންކަމުގެ ތެރޭގައި އަންނަ އަހަރަށް ގިނަ މަޝްރޫޢުތަކެއް ބަޖެޓްކޮށްފައިވާ އިރު މި މަޝްރޫޢުތައް އަވަހަށް ފެށޭނެ އިންތިޒާމެއް ހަމަޖައްސަވައިދެއްވުމަށް ވަނީ ރައީސުލްޖުމްހުރިއްޔާގެ އަރިހުގައި ދަންނަވާފައެވެ.\nމީގެ އިތުރުން ރަށުގެ ރައްޔިތުން އެންމެ ބޮޑަށް ބޭނުންވަނީ ބޯހިޔާވަހިކަމުގެ މަޝްރޫޢެއް ރަށުގައި ހިންގަންކަމަށާއި، މަގުހެދުމުގެ މަޝްރޫޢާއި، ގިރާ ސަރަޙައްދު ޙިމާޔާތްކުރުމާއި، ސްކޫލްތަކަށް ދިމާވެފައިވާ ޖާގައިގެ ދަތިކަން ޙައްލުކޮއްދެއްވުމަށާއި، ރަށުގެ ޞިއްޙީ ޚިދުމަތާއި ގުޅިގެން ހުރި ކަންބޮޑުވުންތަކާއި އަދި ރަށުގެ ފެނާ ނަރުދަމާ ނިޒާމް ޤާއިމުކުރާއިރު ބޭނުންވާ ގޮތްތަކާއި ރަށުގެ ބައެއް ސަރަޙައްދުތައް ތަރައްޤީކުރުމުގައި ކައުންސިލާއި ރައްޔިތުން ބޭނުންވާ ގޮތް ވަނީ ރައީސުލްޖުމްހޫރިއްޔާއާ ހިއްސާކުރައްވާފައެވެ.\nރައީސުލްޖުމްހޫރިއްޔާ ވަނީ ރަށުގައި ހިންގާ ބައެއް މަޝްރޫޢުތަކުގެ އެންމެ ފަހުގެ މަޢުލޫމާތުތައް ކަންސިލަރުންނާ ހިއްސާކުރައްވައި، އަންނަ އަހަރު ކެންސަރ ހޮސްޕިޓަލާއި، ޓަރޝަރީ ހޮސްޕިޓަލްގެ ޢަމަލީ މަސައްކަތް ފެށޭނެކަމުގައި ވިދާޅުވެފައެވެ. އަދި ސަރުކާރުގެ ވިސްނުމުގެ ދަށުން ރަށުގައި ތަރައްޤީގެ މަޝްރޫޢުތައް ހިންގޭނެކަމަށާއި، މީގެ އިތުރުން ވެސް ކައުންސިލަރުން ހުށަހެޅުއްވި ކަންކަމުގައި ކަމާބެހޭ ފަރާތްތަކާ މަޝްވަރާކުރެއްވުމަށް ފަހު އެދެވޭ ޙައްލެއް ހޯއްދަވައިދެއްވާނެކަމުގައި އެމަނިކުފާނު ވިދާޅުވިއެވެ.\nމި ބައްދަލުކުރެއްވުމުގައި ރައްޔިތުންގެ މަޖިލީހުގެ ގަމު ދާއިރާގެ މެންބަރު މުޙައްމަދު ވިސާމް ވެސް ވަނީ ބައިވެރިވެވަޑައިގަންނަވާފައެވެ.


Photo negumuge dhaairaain limiteh nethi kuriah dhaan beynun- Miusan\nފޮޓޯނެގުމުގެ ދާއިރާއިން ލިމިޓެއްނެތި ކުރިއަށްދާން ބޭނުން- މިއުސަން\nއާދައިގެ ސްޓޫޑިއޯއެއްގައި އެއްއިރެއްގައި މަސައްކަތް ކުރި ކުޑަކުޑަ މިއުސަން އަކީ ކުޑަ ދުވަސްކޮޅެއްގެ ތެރޭގައި ކާމިޔާބު ރިސޯޓު ފޮޓޯގްރާފަރަކަށް ވެދާނެ ކަމަކަށް ގިނަބަޔަކު ގަބޫލެއް ނުކުރެއެވެ. ނަމަވެސް މިއުސަންގެ އަބަދުގެވެސް އުއްމީދަކީ އަދި ދެކޭ ހުވަފެނަކީ ވެސް އެއީއެވެ. ކޮންމެވެސް ދުވަހަކުން އޭނާއަކީ ރާއްޖޭގެ އެންމެ މޮޅު ފޮޓޯގްރާފަރުންގެ ތެރޭގައި ހިމެނޭނެ ނަން މަޝްހޫރު މީހެއްކަމުގައި ވުމަކީ މިއުސަން ކުޑައިރުއްސުރެން ދެކޭ ހުވަފެނެވެ. މިއަދު އޭނާ އެވަނީ މިހުވަފެން ހަގީގަތަކަށް ހެދުމުގެ މަގުމަތީގައެވެ. ނުވަތަ މަންޒިލް އޮތީ އަތްފޯރާފަށުގައި އޭނާއަށް ފެންނާށެވެ. ދެން އިތުރަށް ބޭނުންވަނީ ހަމަ ކުޑަކުޑަ ހިތްވަރެކެވެ. އެއީ އެފަދަ ނަސީބުވެރި ފުރުސަތެކެވެ.\nސ.މަރަދޫފޭދޫ ފުލްމޫން މިއުސަން މުޝްތާގު އޭނާގެ ސެކަންޑްރީ ތައުލީމު އިރުޝާދިއްޔާއިން ފުރިހަމަކުރުމަށްފަހު ފޭދޫގައި އޭރު ހިންގި ޔޫ ސްޓޫޑިއޯގެ އާދައިގެ ވަޒީފާއަކަށް ދިޔައެވެ. އެތަނުގައި ޕާސްޕޯޓް ފޮޓޯ ނެގުމާއި އަދިވެސް އެތަން ހިންގަމުން ގެންދިޔަ އޭރުގެ ޓީވީއެމްގެ އައްޑޫބިއުރޯގެ ޖާނަލިސްޓް ނަސްރުﷲ ހާދީ އަށް އަތްގާތްކޮށްލަދީ ކުދިކުދި ކަންތައްތައް ކުރުމަކީ މިއުސަންގެ ފުރަތަމަ ވަޒީފާއެވެ. އުމުރުން އެންމެ 18 އަހަރު ވީތަނާ ލިބުނު މި ވަޒީފާއަކީ މިއުސަން ގަބޫލުކުރާ ގޮތުގައި އޭނާ މިއަދު މިހިސާބަށް އާދެވުމުގެ އަސްލެވެ. ފޮޓޯގްރަފީގެ ރޮނގުން އެއްވެސް އެއްޗެއް ނޭގޭ އިރު ނަސްރުގެ އެހީތެރިކަމާއެކު މިދާއިރާގައި އޭނާ އެޅި ފުރަތަމަ ފިޔަވަޅުތައް ވީ އޭނާގެ މުޅި މުސްތަގުބަލް އޭގެ މައްޗަށް ބިނާކުރުމަށް އެޅިގެންދިޔަ ބިންގާ ކަމަށެވެ. މިއަދު އޭނާއަކީ ރާއްޖޭގެ މަޝްހޫރު ރިސޯޓުތަކުގައި ޕްރޮފެޝަނަލް ފޮޓޯގްރާފަރެއްގެ ގޮތުގައި މަސައްކަތްކުރާ ބިޒީ ޝެޑިއުލްއެއްގެ ވެރި، ހީވާގި ޒުވާނެކެވެ.\n"ކުޑައިރުއްސުރެ ފޮޓޯ ނެގުމަށް ޝައުގުހުރޭ. މިދާއިރާއިން ކުރިއަށް ދާން ބޭނުންވެފައި ހުއްޓާ ޔޫ ސްޓޫޑިއޯއިން ފުރަތަމަ ފުރުސަތު ލިބުނީ. އެއީ އާދައިގެ ވަޒީފާއެއް. ނަމަވެސް އެތަނުގައި މަސައްކަތް ކުރީ ކުރާހިތުން. ޑިއުޓީގަޑި ނިންމާލާފައިވެސް ވަރަށް ގިނައިރުވަންދެން ރޭގަނޑު ނުނިދާ ހޭލާއިންނަން އިންޓަނެޓުން ފޮޓޯގްރަފީގެ ވައްތަރުތައް ދަސްކުރުމަށް. ދެން ނަސްރުވެސް ވަރަށް ގިނަ އެއްޗެތި ބުނެދޭ. އެގޮތަށް އަމިއްލައަށް ހިތްވަރުކޮށްގެން މަސައްކަތް ކުރަމުން ދިޔައީ"\nމިއުސަން އޭނާގެ ކެރިއަރު ފެށިގެން ދިޔަގޮތް ކިޔައިދިނެވެ.\nނަސްރުއާ އެކު މަަސައްކަތް ކުރި ދުވަސްކޮޅު އައްޑޫއޮންލައިން ނޫހުން ހިންގި ބޭސިކް ޖާނަލިޒަމް ކޯހެއްވެސް މިއުސަން ހެދިއެވެ. އަދި ބައެއް ނިއުސް އިވެންޓްތަކުގެ ކަވަރޭޖް ހެދުމުގައި ވެސް އޭނާ މަސައްކަތްކުރިއެވެ.\n"ދެން ނަސްރު މާލެ ބަދަލުވީ ސްޓޫޑިއޯ ހުއްޓާލާފައި. އެހާ ހިސާބުން ޖޮބްލެސްވީ. ދެން ބެލީ ރިސޯޓަކުން ފޮޓޯގްރަފީގެ ވަޒީފާއެއް ލިބޭތޯ. ވަރަށް ގިނަ މަސައްކަތް ކުރިން އެކަމަކު ކާމިޔާބެއް ނުވި. އެންމެފަހުން ކޮންމެ ކަހަލަ ވަޒީފާއެއް ލިބުނު ނަމަވެސް ހެޔޮކަމަށް ރިސޯޓުލައިފާ ޖޮއިން ކުރަން. ނަސީބު ހުރިއްޔާ ބޭނުންވާ ދާއިރާއިން ފުރުސަތު ލިބިދާނެކަމަށް އުއްމީދުކުރީ" ޔޫސްޓޫޑިއޯގެ ވަޒީފާއަށް ފަހު ރިސޯޓަކަށް ދިޔައިރު މިއުސަން ހުރީ ފޮޓޯގްރަފީގެ ތެރެއަށް ރަނގަޅަށް ވަދެވި އެދާއިރާއަށް ލޯބިޖެހި ނިމިފައެވެ.\nމިއުސަންއަށް އެންމެ ފުރަތަމަ ވަޒީފާ ލިބިގެން ދިޔައީ ލަކްސް އިންނެވެ. އެތަނުގެ ސްޓިވާޑިން ގައި މަސައްކަތް ކުރަންފެށިއިރު އަދި އުމުރުން ވަރަށް ހަގެވެ.\n"ސްޓިވާޑިންގައި2ދުވަހު މަސައްކަތް ކުރީ. އެތަނުގައި2ދުވަހު ޑިއުޓީ ކުރެވުނުތަނާ މެނޭޖަރު ބުނީ ތިހާ ޔަންގު ކުއްޖަކު އެންމެ ރަނގަޅުވާނީ ވެއިޓަރަކަށް ނިކުތުމޭ. އެހާ ހިސާބުން ވެއިޓަރެއްގެ ގޮތުގައި ހަމަ ޖެހުނީ. " ވެއިޓަރެއްގެ ގޮތުގައި މަސައްކަތް ކުރަމުންދިޔައިރު ލިބުނު އާމްދަނީން ފުރަތަމަ3މަސް ތެރޭގައި ރަނގަޅުފެންވަރުގެ ކެމެރާއެއް މިއުސަން ގަތެވެ.\n"އޭރު ލަކްސްގައި ހުރީ ރާއްޖޭން ބޭރުގެ ފޮޓޯގްރާފަރެއް. ވަރަށް ނައިސް މީހެއް އެއީ. ނޭގޭ އެއްޗެއް އަހާލާއިރަށް ވަރަށް ރަނގަޅަށް ބުނެދޭނެ. ދެން ޑިއުޓީ ނިންމާލާފައި ހުސްވަގުތުތަކުގައި އޭނާއާއެކު އުޅެނީ. އެގޮތަށް އުޅޭއިރު އޭނަ ބިޒީވާ ވަގުތުތަކުގައި ބައެއް ޝޫޓިން އަހަންނަށްވެސް ދޭނެ. ރިސޯޓު ފޮޓޯ ގްރަފީ ދަސްކޮށްދިނީ އެ ފޮޓޯގްރާފަރު. ގެސްޓުން ބޭނުންވާގޮތަށް ފޮޓޯނަގާނީ ކިހިނެއްކަމާ ފޮޓޯ އެއް ފޮޓޯއަކަށް ވަނީ ކިހިނެއް ނެގީމަކަން ދަސްވީ އޭނާގެ ފަރާތުން. ފުރަތަމަ ކޮޅު ވަރަށް އުދަގޫވި. ކުރީގައި ސްޓޫޑިއޯގައި ފޮޓޯ ނެގި ގޮތާއި ރިސޯޓް ފޮޓޯ ނަގާގޮތް ވަރަށް ތަފާތު. އެހާ ހިސާބުން އެނގުނީ ފޮޓޯގްރަފީގައި ވަރަށް ގިނަ ރޫލްސްތައް ހުންނަ ކަމާއި މޮޅު ފޮޓޯގްރާފަރަކަށް ވުމަށް އަދި ވަރަށް ގިނަކަންކަން ދަސްކުރަން ޖެހޭކަން" އެހާ ހިސާބުން ރިސޯޓުގައި އަދާކުރާ ބުރަ ވަޒީފާއަށް ފަހު ލިބޭ ހުސްވަގުތުތަކުގައި މިއުސަން ދިޔައީ އިންޓަނެޓްގެ އެހީގައި ފޮޓޯގްރަފީގެ އިލްމު ދަސްކުރަމުންނެވެ. އަމަލީ ތަޖުރިބާ ހޯދަނީ ރިސޯޓުގެ ފޮޓޯގްރާފަރ އާއެކު އޭނާގެ ޝޫޓިން ތަކުގައެވެ.\n"އެގޮތަށް މަސައްކަތް ކުރަމުން ދަނިކޮށް ގާނޫނު ބަދަލުވެ ބިދޭސިންނަށް ރާއްޖޭގައި ފޮޓޯގްރަފީގެ މަަސައްކަތް ނުކުރެވޭގޮތްވުމުން އެ ފޮޓޯގްރާފަރުގެ ވަޒީފާ ގެއްލުނީ. ރިސޯޓުން އެވަޒީފާ ދެން ދިނީ އަހަންނަށް"\nލަކްސްގެ އައިލެންޑް ފޮޓޯގްރާފަރ އެއްގެ ޗާންސް ލިބި އެވަޒީފާގައި މަސައްކަތް ކުރަން ފުރުސަތު ލިބުމުން މިއުސަންގެ އުއްމީދު އާލާވިއެވެ. އޭނާ އަބަދު ދެކެމުން ދިޔަ ހުވަފެން ހަގީގަތަކަށް ވާން ފެށީއެވެ. އެތަނުގައި މަސައްކަތް ކުރަމުން ދިޔަ ދުވަސްވަރު ކަލަރޕްރޮފައިލްގެ އާމިރު އާއި މިއުސަން ދިމާވިއެވެ. އެތަނުން އާމިރު އާއި ދިމާވެ ކަލަރޕްރޮފައިލް އިންޓަނޭޝަނަލް ގައި މަސައްކަތް ކުރުމަށް މިއުސަން އަށް އާމިރު ފުރުސަތު ދިނެވެ. އާމިރުގެ އެހީއާއެކު ޖުމައިރާ ވިޓަވެލީގައި ޕްރޮފެޝަނަލް ފޮޓޯގްރާފަރެއްގެ ގޮތުގައި މަސައްކަތް ކުރުމުގެ ފުރުސަތު މިއުސަން އަށް ފަހިވެގެން ދިޔައެވެ.\n"ކަލަރޕްރޮފައިލްގެ ހުރިހާ ރިސޯޓެއްގައި މަަސައްކަތް ކުރަން ޖެހުނު. ޕްރޮފެޝަނަލް ފޮޓޯގްރާފަރުންނާއެކު އެއްލެވެލް އެއްގައި ޝޫޓްތައް ޖައްސަން ވެސް ޖެހޭ. ތަފާތު އެކި ރިސޯޓުތަކަށް ދަތުރުކޮށް އެކިކަހަލަ ލޮކޭޝަން ތަކުގައި ފޮޓޯ ނަގަން ޖެހޭ. އެއީ ވަރަށް ބިޒީ ޝެޑިއުލް އެއް. އެކަމަކު ހިތްވަރާއެކު ކުރިއަށް ދިއުމުގެ އަޒުމުގައި މަސައްކަތް ކޮށް ފޮޓޯނެގުމަށް ބޭނުންވާ ހުރިހާ ސާމާނުތަކެއް ކުޑަދުވަސްކޮޅެއްގެ ތެރޭގައި ގަނެ ހަމަކޮށްލީ" މިއުސަން ކިޔައިދިނެވެ.\nކަލަރޕްރޮފައިލް ގައި 1 އަހަރާއި 8 މަސްދުވަހު މަސައްކަތް ކުރުމަށްފަހު މާލޭގައި ފޮޓޯގްރަފީގެ މަސައްކަތް ކުރުމަށް މާލެ ބަދަލުވާން މިއުސަން ބޭނުންވިއެވެ. އަމިއްލަ މަސައްކަތެއް ފަށައި އަމިއްލަ ފައިމައްޗަށް ތެދުވުމުގެ ބޭނުމުގައެވެ. ނަމަވެސް މިކަން ނާކާމިޔާބުވީ މާލޭގައި ހުންނާނެ ތަނެއް ހަމަނުޖެހުމުން ކަމަށް މިއުސަން ބުންޏެވެ.\n"މާލެ ބަދަލުވާން ބޭނުންވެގެން ބެލީ ކުއްޔަށް ކުދިން ބައިތިއްބާ ގޭއެއްގައި ހުރެވޭތޯ. ތިން ހަތަރު ތަނެއް ބެލިން. ކާމިޔާބު ނުވީ އައްޑޫ ކުއްޖެއް ވީމާ. އެއްވެސް ތަނަކުން އައްޑޫކުއްޖަކު ބަހައްޓަން ބޭނުންނުވި. އެހާ ހިސާބުން އެޚިޔާލު ދޫކޮށް އަލުން ރިސޯޓަށް ޖޮއިން ކުރީ.\nއޭނާ މިހާރު އަދާކުރަމުންދާ ވެލިގަނޑު ރިސޯޓުގައި މަސައްކަތް ކުރަން ފެށީ މާލޭގައި ހުރެވޭތޯ ބެލުމަށް ކުރި މަސައްކަތުގެ ހިތި ތަޖުރިބާއަށް ފަހުގައެވެ.\n"ވަރަށް ގިނަ ގެސްޓުންގެ ގެ ފޮޓޯތައް މިހާރު ނެގިފައިވާނީ. ގިނަ ޝޫޓްތަކެއްގައި މަސައްކަތްކޮށްފިން. އެންމެ ހަނދާނުން ފޮހެލަން ދަތިވި ހާދިސާއަކީ ސައުދީ ޕްރިންސެއްގެ ފޮޓޯ ޝޫޓިން އަކަށް ދިޔަ ދުވަސް. ޝޫޓިން ނިންމާލިއިރުވެސް އެއީ ޕްރިންސެއް ކަމެއްވެސް ނޭނގޭ. ޝޫޓިން ނިންމާލާފައި ހަދިޔާއެެއްގެ ގޮތުން އައިފޯން6ޕްލަސް އަކާއި 500 ޑޮލާރސް ވެސް ދިން. އޭރު އައިފޯން6ޕްލަސް ނެރެގެން އުޅުނު ދުވަސްކޮޅު އެއީ. ފޮޓޯތައް ވަރަށް ރަނގަޅޭ ވަރަށް ހިތްހަމަޖެހެއޭ ބުނީ. އޭރުވެސް ޕްރިންސެއް ކަމެއް ނޭނގޭ. ގަބޫލު ނުވެެގެން އަހަރެން އެހެން ބުނުމުން ޕާސްޕޯޓް ދެއްކީ. އެހާ ހިސާބުން ދެން ބުނާނެ އެއްޗެއް ނޭނގި ބަސްހުއްޓުނު. އެއީ ވަރަށް ތަފާތު ތަޖުރިބާއެއް" މިދާއިރާގައި މިއުސަން އަށް އެންމެ ހަނދާން ނައްތާލަން ދަތި ދުވަހަކީ އެއީއެވެ.\nއާއިލާއާއި ރަޙްމަތްތެރިންގެ ފުރިހަމަ އެއްބާރުލުމާއި ސަޕޯޓާއެކު އޭނާ އެންމެ ބޭނުންވާ ދާއިރާގައި މަސައްކަތް ކުރަމުންދާއިރު މިއުސަން ބުނީ މިދާއިރާއިން ކުރިއަށް ދިއުމަށް ލިމިޓެއް ނެތް ކަމަށެވެ.\n"ބޭނުންވަނީ ރާއްޖޭގެ ނަމްބަރ ވަން އަށް ވާން. ފުރުސަތު ހޯދަން މަސައްކަތް މިކުރަނީ. ނަސީބު އަތުގައި ހިފާނެ އިރެއް ނޭނގެނީ"\nއުމުރުން އެންމެ 18 އަހަރުގައި ފޮޓޯގްރަފީގެ ދާއިރާއަށް ވަން މިއުސަންގެ އުމުރުން މިހާރު 22 އަހަރުވީއިރު މި ދާއިރާގައި ގިނަ ކުރިއެރުންތަކެއް އޭނާ ހޯދައިފިއެވެ. އެންމެ4އަހަރުގައި އޭނަކުރި ތަޖުރިބާތަކުން ލިބުނު ނަތީޖާ ފޮންޏެވެ. އަދިވެސް މިއުސަން ބޭނުމީ ކުރިއަށް ދިއުމަށެވެ. ފޮޓޯގްރަފީގެ ދާއިރާއިން ކުރިއަށް ދިއުމަށް އޭނާއަށް ލިމިޓެއްނެތެވެ.\nނިންމާލަމުން ވެސް މިއުސަން ބުނީ އޭނާ މިދާއިރާއަށް ނެރެދިނުމަށް އެހީތެރިވި ނަސްރުއަށް ވަރަށް ބޮޑަށް ޝުކުރު އަދާކުރާ ކަމަށެވެ.\nއޭއޯނިއުސް އިން ވެސް އެދެނީ މިއުސަންގެ މަސައްކަތަށް ކާމިޔާބާއި ކުރިއެރުން ލިބިގެން ދިއުމަށެވެ.


އިންޑިއާގެ ގައުމީ ޓީމް\nއިންޒާރަކާ އެކު ފީފާ އިން ނިއު އަށް މުހުލަތެއް ދީފި\nނިއު ރޭޑިއަންޓުން އެ ކްލަބުގެ ކުރީގެ ކޯޗު ޕޯޗުގަލްގެ ބެނާޑޯ ޓަވަރޭޒް ދޭން ޖެހޭ ފައިސާ ދައްކަން ފީފާ އިން އެންގި އެންގުމަށް އަމަލުކޮށްފައިނުވާތީ އިތުރު 30 ދުވަހުގެ މުހުލަތެއްދީ އެ މުއްދަތުގައި އެ ފައިސާ ނުދައްކައިފި ނަމަ ކުޅުންތެރިން ނުގެނެވޭ ގޮތަށް އަދަބުދޭނެ ކަމުގެ އިންޒާރު ފީފާ އިން ދީފި އެވެ.\nނިއު ރޭޑިއަންޓަށް މިދިޔަ ސީޒަނުގައި ކުޅުނު އަފްގާނިސްތާނުގެ ހާރޫން އަމީރީ އަށް ދޭން ޖެހޭ މުސާރަ ދިނުމަށް ފީފާ އިން ދިން މުހުތަލުގައި ފައިސާ ދައްކާފައިނުވާތީ، އެ ފައިސާ ދެއްކުމާ ހަމަޔަށް ކުރިއަށް އޮތް ތިން ޓްރާންސްފާ މުއްދަތުގައި ނިއު އަށް ކުޅުންތެރިން ނުގެނެވޭނެ ކަމަށް ފީފާ އިން އަންގައިފި އެވެ.\nFebruary 08, 2019 12\nއަމީރީގެ މުސާރަ ދޭން ފީފާ އިން ނިއު އަށް އަންގައިފި\nމިިދިޔަ އަހަރުގެ ކުރީކޮޅުގައި ނިއު ރޭޑިއަންޓް ސްޕޯޓްސް ކްލަބަށް ކުޅުނު އަފްގާނިސްތާންގެ ފުލްބެކް ހާރޫން އަމީރީ އަށް ދޭން ޖެހޭ މުސާރަ ދިނުމަށް އެ ކްލަބަށް ދުނިޔޭގެ ފުޓްބޯޅައިގެ މައި އިދާރާ ފީފާއިން އަންގައިފި އެވެ.


ދައުލަތުގެ ދަރަނި ރާއްޖޭގެ ތާރީޚުގައި ފުރަތަމަ ފަހަރަށް 50 ބިލިއަން ރުފިޔާއަށް! | | Sangu News\nދައުލަތުގެ ދަރަނި ރާއްޖޭގެ ތާރީޚުގައި ފުރަތަމަ ފަހަރަށް 50 ބިލިއަން ރުފިޔާއަށް!\n24 ސެޕްޓެމްބަރ 2019 - 13:21\n!ފޮޓޯ: ފައިލް ސަންގު / ދައުލަތުގެ ދަރަނި ރާއްޖޭގެ ތާރީޚުގައި ފުރަތަމަ ފަހަރަށް 50 ބިލިއަން ރުފިޔާއަށް\nދައުލަތުގެ ދަރަނި ރާއްޖޭގެ ތާރީޚުގައި ފުރަތަމަ ފަހަރަށް 50 ބިލިއަން ރުފިޔާ ހުރަސްކޮށް މައްޗަށް އަރައިފިއެވެ.\nމި އަހަރުގެ ފުރަތަމަ ހަ މަސް ނިމުނު އިރު ދައުލަތުގެ އެތެރެ އާއި ބޭރުގެ ދަރަނީގެ ޖުމްލަ ވަނީ 50.9 ބިލިއަން ރުފިޔާ އަށް އަރާކަމަށް ތަފާސްހިސާބުތަކުން ދައްކައެވެ. ނަމަވެސް މީގެ ހަ މަސް ކުރިން ދަރަނި ހުރީ 48 ބިލިއަން ރުފިޔާގަ އެވެ.\nމަރުކަޒީ ބޭންކް މޯލްޑިވްސް މަނިތަރީ އޮތޯރިޓީ އެމްއެމްއޭއިން އާއްމުކޮށްފައިވާ ތަފާސްހިސާބުތަކުގައި ވާ ގޮތުން ދައުލަތުގެ ދަރަނީގެ ބޮޑު ބައި ހިއްސާކުރަނީ އެތެރޭގެ ދަރަންޏެވެ. އެގޮތުން 50 ބިލިއަންގެ ތެރެއިން 29.7 ބިލިއަން ރުފިޔާ އަކީ އެތެރޭގެ ދަރަންޏެވެ. އެއީ މުޅި ދަރަނީގެ 58 ޕަސެންޓެވެ. އަދި ބޭރުގެ ދަރަނި ހުރީ 21.3 ބިލިއަންގައެވެ.\nއެތެރޭގެ ދަރަނީގެ ބޮޑު ހިއްސާ އަކީ ސަރުކާރުން ވިއްކާފައިވާ ޓީބިލާއި ބޮންޑުކަމަށް ހިސާބުތަކުން ދައްކާއިރު މިދިއަ ހަ މަސް ދުވަހު 1.9 ބިލިއަން ރުފިޔާގެ ޓީބިލާއި ބޮންޑު ވިއްކައިގެން ސަރުކާރަށް ފައިސާ ހޯދާފައިވެ އެވެ. އޭގެ ތެރެއިން ކޮމާޝަލް ބޭންކްތަކަށް ވިއްކި ވަރު 1.1 ބިލިއަން ރުފިޔާ އަށް އަރާ އިރު މާލީ އެހެން އިދާރާތަކަށް ވިއްކި ޓީބިލާއި ބޮންޑުގެ އަދަދު އުޅެނީ 819 މިލިއަން ރުފިޔާގަ އެވެ.\nހިސާބުތަކުން ދައްކާ ގޮތުން ދައުލަތުގެ ދަރަނީގެ ބޮޑު ބައި ހިއްސާކުރަނީ އެތެރޭގެ ދަރަންޏެވެ. އެގޮތުން، ޖުމްލަ ދަރަނީގެ ތެރެއިން 29.7 ބިލިއަން ރުފިޔާ އަކީ އެތެރޭގެ ދަރަންޏެވެ. އެއީ ޖުމްލަ 50.9 ބިލިއަން ރުފިޔާގެ ދަރަނީގެ 58 ޕަސެންޓެވެ. ބޭރުގެ ދަަރަނި ހުރީ 21.3 ބިލިއަން ރުފިޔާގަ އެވެ.\nމީގެ އިތުރުން މިދިޔަ ހަ މަސް ދުވަހުގެ ތެރޭގައި ރާއްޖޭން ބޭރުން ނެގި ލޯނުގެ މިންވަރު 733.5 މިލިއަން ރުފިޔާއަށް އަރަ އެވެ. ރާއްޖޭގެ ދަރަނީގެ ތެރޭގައި ބޭރުގެ ބޮޑެތި ލޯނުތައް ނަގައިގެން ހިންގާ މަޝްރޫއުތަކަށް ކުރާ ހޭދަ ހިމެނެ އެވެ. ކުރީގެ ރައީސް އަބްދުﷲ ޔާމީންގެ ސަރުކާރުން ހިންގަން ފެށި ބޮޑެތި މަޝްރޫއުތަކަށް ޗައިނާ އިން ވަނީ އެތައް ސަތޭކަ މިލިއަން ޑޮލަރުގެ ލޯނު ނަގައިފަ އެވެ.\nދައުލަތުގެ ޖުމްލަ ހޭދަ ދަށްވެފައިވަނީ ކެޕިޓަލް ޚަރަދު މަދުވެގެން ކަމަށް އެމްއެމްއޭ އިން ރިޕޯޓުގައި ބުނެފައިވެ އެވެ. އެގޮތުން، ޕީއެސްއައިޕީގެ ދަށުން ތަރައްގީގެ ބޮޑެތި މަޝްރޫއުތަކަށް ކުރި ހޭދަ ވަނީ 2.3 ބިލިއަން ރުފިޔާ ދަށްވެފަ އެވެ.\nރާއްޖޭގެ އިގްތިސާދީ ދުވެލިވެސް ވަރަށް ބޮޑުތަނުން ދަށްވެފައިވާއިރު މި އަހަރުގެ ފުރަތަމަ ހަ މަހު ރާއްޖޭގެ އިގްތިސާދީ ދުވެލި ކުރިއަރާފައި ވަނީ 3.1 އިންސައްތައަށް ކައެމްއެމްއޭގެ ރިޕޯޓެއްގައި ބުނެފައިވެއެވެ. މިއީ ކުއާޓާލީ ބުލެޓިންގައި ބަޔާންކޮށްފައިވާ ގޮތުން ނަމަ ވަރަށް ބޮޑު ދަށްވުމެކެވެ. ވޭތުވެ ދިޔަ އަހަރުގެ ފުރަތަމަ ހަ މަހު ރާއްޖޭގެ އިގްތިސާދީ ދުވެހި ހުރި މިންވަރުގެ ގޮތުގައި ތަފާސް ހިސާބުތަކުން ދައްކަނީ 4.7 އިންސައްތައެވެ. އަދި މިދިޔަ އަހަރު އިގްތިސާދު ކުރިއަރާފައިވަނީ 7.5 އިންސައްތައަށެވެ.\nއެމްއެމްއޭގެ ރިޕޯޓުގައިވާގޮތުން އިގްތިސާދަށް އަންނަ ބަދަލުތައް އެންމެ ބޮޑަށް ފެންނަނީ ވިޔަފާރިތަކުންނެވެ. ރިޕޯޓުގައިވާގޮތުން މި އަހަރުގެ ފުރަތަމަ ހަ މަސް ދުވަހު އެންމެ ބޮޑަށް ދަށަށް ގޮސްފައިވަނީ އިމާރާތް ކުރުމުގެ ދާއިރާއެވެ. އޭގެ އިތުރުން ހޯލް ސޭލް އަދި ރީޓޭލް ވިޔަފާރިތައް ވަނީ ވަރަށް ބޮޑަށް ދަށަށް ގޮސްފައެވެ.\nރާއްޖެ އިގްތިސާދު ކުރިއަރާ ދުވެލި ދަށަށް ދިޔަ ސަބަބެއްގެ ގޮތުގައި ބެލެވެނީ ވޭތުވެ ދިޔަ ފަސް އަހަރުގެ ތެރޭގައި ބޮޑެތި މަޝްރޫއުތަކެއް ބާރު ސްޕީޑެއްގައި ކުރިޔަށް ގެންދެވި އޭގެ ތެެރެއިން ގިނަ ޕްރޮޖެކްޓުތައް 2018 ވަނަ އަހަރު ނިންމާލެވުމެވެ. އޭގެ ތެރޭގައި، ސިނަމާލެ ބްރިޖާއި، ދަރުމަވަންތަ ހޮސްޕިޓަލް، އަދި ފްލެޓުތަކުގެ މަސައްކަތްތައް ހިމެނެއެވެ.\nރިޕޯޓުގައި ވާގޮތުން ޓޫރިޒަމް ދާއިރާގެ އާމްދަނީ ވަނީ ވަރަށް ބޮޑަށް ކުރިއަރައިފަ އެވެ. ކޮންމެ އަހަރެއްގެ ވެސް ފަހުކޮޅަކީ ޓޫރިސްޓުން ރާއްޖެ އަށް އެންމެ ގިނައިން އަންނަ ދުވަސްވަރެވެ. އަދި ޓޫރިޒަމް ދާއިރާގެ އެންމެ ބޮޑު ކުރިއެރުން ފާޙަގަކުރެވޭ ދުވަސްވަރެވެ. ސާވޭގައި ބައިވެރިވި 99 ފަރާތުން ވަނީ ޓޫރިޒަމް ވިޔަފާރި އަށް ކުރިއެރުން ލިބިފައިވާ ކަން ފާހަގަކޮށްފަ އެވެ. ޓޫރިޒަމް ދާއިރާގެ މުވައްޒަފުންގެ އަދަދަށް މާބޮޑު ބަދަލެއް އައިސްފައި ނުވާއިރު މި ދުވަސްވަރުގައި ކުންފުނިތަކުން ކުރަންޖެހޭ ހަރަދު އިތުރުވެފައިވާ ކަމަށް ސާވޭގައި ބައިވެރިވި 70 ޕަސެންޓް ފަރާތުން ބުނެފައިވެ އެވެ.\n(އެމްއެމްއޭ) އިން އާއްމުކޮށްފައިވާ ތަފާސްހިސާބުތަކަށް ބަލާއިރު، ރާއްޖޭގައި އެފަދަ ހިދުމަތްދޭ ހަތަރު އޭޖެންސީ އެއް މެދުވެރިކޮށް، ރާއްޖޭގައި އުޅޭ ބިދޭސީން ބޭރަށް ފައިސާ ފޮނުވި އަދަދު ތިން ޕަސަންޓް އިތުރުވި ނަމަވެސް، ދިވެހިން ބޭރަށް ފޮނުވާ ފައިސާގެ އަދަދު ވަނީ ހަމަ އެ އަދަދުން ދަށްވެފަ އެވެ.\nއެހެންކަމުން، މިދިޔަ އަހަރުގެ އެ މުއްދަތާ އަޅާބަލާއިރު، ރާއްޖޭން ބޭރުކުރި ފައިސާގެ އަދަދު ދަށްވެފައިވަނީ އެންމެ 0.1 އިންސައްތައެވެ.\nއެމްއެމްއޭގެ ހިސާބުތަކުން ދާއްކާ ގޮތުގައި، ރާއްޖޭން އެންމެ ގިނަ ފައިސާ ބޭރުކޮށްފައިވަނީ ބަންގްލަދޭޝް އަށެވެ. ޖުމްލަ އަދަދުގެ 40 އިންސައްތަ އެ ގައުމަށް ބޭރުކޮށްފައިވާއިރު، އެއީ މިދިޔަ އަހަރާ އަޅާ ބަލާއިރު އަށް ޕަސަންޓުގެ ވެއްޓުމެކެވެ.\nއޭގެ އިތުރުން ރާއްޖެއަށް އެތެރެކުރި ފައިސާގެ އަދަދު އެ މުއްދަތުގެ ތެރޭގައި ވަނީ 12 އިންސައްތަ އިތުރުވެފަ އެވެ. އެގޮތުން، މިއަހަރުގެ ޖޫން މަހާ ހަމައަށް ރާއްޖެއަށް އެންމެ ގިނައިން ފައިސާ އެތެރެކޮށްފައިވަނީ 19 އިންސައްތައާއި އެކު ޗައިނާ އިންނެވެ.


تَدْوِيْنُ السُّنَّةِ النَّبَوِيَّةِ – 35 – – DhiSalafiyyah\nމިފަދަ ދަތުރުތަކުގެ މުހިންމުކަމާއި ބޭނުން:\nޙަދީޘްތައް ފެތުރުމުގައި ދަތުރުތަކުގެ ވަރަށް ބޮޑު ދައުރެއް ވެއެވެ. އޭގެ ސަބަބުން ސަނަދުގެ މަގުތައް ގިނަވެ އަދި އެސަނަދުގައިވާ މީހުން ތަފްޞީލުކޮށް ދެނެގަތުމަށް ފަސޭހަވެގެންދިޔައެވެ. އެގޮތުން ކޮންމެ މުޙައްދިޘެއްވެސް ރަށްރަށަށް ދިޔުމުން އެބޭކަލަކު ތަޢާރަފުވެ އެތަނުގައި ތިއްބަވާ ބޭކަލުންނާ ވާހަކަދައްކަވާ އެބައެއްގެ ސުވާލުތައް ކުރިމަތިވެއެވެ. އޭގެ ސަބަބަން ދެވަނަ ޤަރުނާއި ތިންވަނަ ޤަރުނުގައި ޢިލްމު ހޯދުމަށް ކުރަމުން އައި ދަތުރުތަކުގެ ދާއިރާ ވަރަށް ފުޅާވިއެވެ.\nއަލްޙާފިޡް ރާމަހުރްމުޒީ ‘ المحَدِّث الفَاصِل’ އޭ ކިޔުނު ފޮތުގައި ދުނިޔޭގެ އެކި ކަންކޮޅުތަކަށް ދަތުރުކުރެއްވި މުޙައްދިޘުންގެ ނަންތައް ބަޔާންކުރައްވާފައިވެއެވެ. އަދި އެކި ޖީލުތަކަށް ބަހާލައި ތަރުތީބުކުރައްވާފައިވެއެވެ. އެގޮތުން އެންމެ ފުރަތަމަ ބަޔާންކުރައްވާފައިވަނީ އެތައް ރަށަކަށް ދަތުރުކުރެއްވި ބޭކަލުންނެވެ. ދެން ބަޔާންކުރައްވާފައިވަނީ ވަކި ރަށެއްގައި ތިބި ޢިލްމުވެރިންނާ ބައްދަލުކުރައްވަންވެގެން ވަކި ރަށަކަށް ދަތުރުކުރެއްވި ބޭކަލުންނެވެ. \nއެގޮތުން ދީން ކިޔަވާ ކުދިން އޭރު ދަތުރުކޮށް އުޅުނު އެންމެ މުހިންމު ރަށްތަކަކީ: މަދީނާއާއި މައްކާއާއި ކޫފާއާއި ބަޞަރާއާއި ޖުޒައިރާއާއި ޝާމުކަރައާއި ޔަމާމާއާއި މިޞްރާއި މަރްވުއާއި އައްރައްޔުއާއި ބުޚާރާއެވެ. އެހެނީ އެއީ އޭރުގެ ޢިލްމުގެ މަރުކަޒުތަކެވެ. އަދި އެތަންތަނުގައި ޢިލްމުވެރިން ނުހަނު ގިނައެވެ.\nދީން ކިޔަވާ ކުދިންނާމެދު އިމާމު އަޙްމަދާ ސުވާލު ދެންނެވުނެވެ. އެކުއްޖަކު ޢިލްމުހުރި އެއް ބޭކަލެއްގެ އަރިހުގައި މަޑުކުރާނީ ހެއްޔެވެ. ނުވަތަ ޢިލްމުގެ ރަށްތަކަށް ދަތުރުކޮށް އެކި ޢިލްމުވެރިންގެ އަރިހުން ޙަދީޘް އަޑުއަހާނީ ހެއްޔެވެ. ފަހެ، ވިދާޅުވިއެވެ.\n“ކޫފާއާއި ބަޞަރާއާއި މަދީނާއާއި މައްކާއަށް ދަތުރުކޮށް އެތަންތަނުގައި ތިބި ޢިލްމުވެރިންގެ އަރިހުން ޙަދީޘްލިޔާނީއެވެ. އަދި މީސްތަކުންގެ ކައިރިއަށް ދަތުރުކޮށް އެމީހުންގެ ކިބައިން ޙަދީޘް އަޑުއަހާނީއެވެ.” \nއަދި މީގެ ކުރިންވެސް އިބްރާހީމް ބިން އަދްހަމުގެ ބަސްފުޅުވާނީ ގެނެސްދެވިފައެވެ. އެކަލޭގެފާނު ވިދާޅުވިއެވެ.\n“ހަމަކަށަވަރުން ޙަދީޘް ޢިލްމުވެރިން ކުރައްވާ ދަތުރުފުޅުތަކުގެ ސަބަބުން މިއުންމަތުގެ ކިބައިން، ﷲ ތަޢާލާ މުޞީބާތް އެއްކިބާ ކުރައްވައެވެ. “\n المحدِّث الفاصل للرامهرمزي ص: ۲۲٩ – ۲۳۳.\n2الرحلة في طلب الحديث (ص: ٨٨ / رقم: ۱۲)


ދިވެހިރާއްޖޭގެ ސުލްހަމަސަލަސްކަން ދެމެހެއްޓުމުގެ އެންމެ މުހިންމު ޒިންމާ އަދާކުރަންޖެހޭ ބަޔަކީ ސިފައިންކަމަށް ޑިފެންސް މިނިސްޓަރ އަލްއުސްތާޛާ މާރިޔާ އަޙްމަދު ދީދީ ވިދާޅުވެއްޖެއެވެ.ޑިފެންސް މިނިސްޓަރ މިހެން ވިދާޅުވެފައިވަނީ އެމްއެންޑީއެފް ކޮލެޖް އޮފް ޑިފެންސް އެންޑް ސެކިއުރިޓީ ސްޓަޑީސް (ސީޑީއެސްއެސް) އިން ހިންގި 13 ވަނަ ފިޒިކަލް އިންސްޓްރަކްޓަރ ކޯހުގެ ދަސްވެނިވުމުގެ ރަސްމިއްޔާތުގައި ވާހަކަފުޅުދައްކަވަމުންނެވެ.\nއެކަމަނާ އިތުރަށް ވާހަކަފުޅުދައްކަވަމުން ދިވެހިރާއްޖޭގެ ސުލްހަމަސަލަސްކަން ދެމެހެއްޓުމުގެ އެންމެ މުހިންމު ޒިންމާ އަދާކުރަންޖެހޭ ބަޔަކީ ސިފައިންކަން ފާހަގަ ކުރައްވައި އެކަމަނާ ވިދާޅުވީ، ދިވެހިރާއްޖޭގެ ސިޔާސީ، އިޤްތިޞާދީ އަދި ދީނީ އެއްބައިވަންތަކަން ދެމެހެއްޓުމަށް ސިފައިން ކުރަންޖެހޭ މަސައްކަތްތައް ގިނަ ކަމަށެވެ.\nއަދި މިކަން ކުރެވޭނީ އުސޫލުތައް ހަރުދަނާ ކުރެވިގެން ކަމަށާއި މިގޮތުން، ސިފައިންގެ އުސޫލުތައް ހަރުދަނާ ކުރުމުގެ މަސައްކަތް އެމްއެންޑީއެފްގެ ސީނިއަރ ލީޑަރޝިޕުން މިހާރު ކުރައްވަމުން ގެންދަވާކަމަށް ވެސް އެކަމަނާ ވަނީ ވިދާޅުވެފައެވެ. އަދި ސިފައިންގެ ވެލްފެއަރ ކަންތައްތައް ހަރުދަނާ ކުރުމަށް ކުރެވެމުންދާ މަސައްކަތްތަކާ ގުޅޭގޮތުން އަލިއަޅުއްވާލައްވާ ވާހަކަފުޅުދައްކަވާފައިވެއެވެ.\n13 ވަނަ ފިޒިކަލް ޓްރޭނިންގ އިންސްޓްރަކްޓަރ ކޯހުން ހުރިހާ ގޮތަކުން އެންމެ މޮޅު ދަރިވަރަކަށް ހޮވިފައި ވަނީ ސްޕެޝަލް ފޯސަސްގައި މަސައްކަތްކުރާ ސާޖަންޓް އަފްރާދު މުޙައްމަދެވެ.\nއަދި މުޅި ކޯހުން އެންމެ ހަށިހެޔޮ ދަރިވަރަކަށް ހޮވިފައިވަނީ މެރިން ޑިޕްލޮއިމަންޓް ޔުނިޓް (އެމްޑީޔޫ)3ގައި މަސައްކަތްކުރައްވާ ކޯޕްރަލް މުޙައްމަދު ރަޝީދެވެ.2018 ޑިސެމްބަރ 8 އިން 2019 މާރިޗު9ވަނަ ދުވަހުގެ ނިޔަލަށް އެމްއެންޑީއެފް ސެންޓްރަލް އޭރިއާގައި ކުރިއަށްގެންދިޔަ މި ކޯސް ނިންމުމުގެ ގޮތުން ކަޅުތުއްކަލާކޮށީގައި ބޭއްވި ޚާއްޞަ ރަސްމިއްޔާތުގައި ކޯހުގެ ދަރިވަރުންގެ ފަރާތުން ވަނީ ޚާއްޞަ ޑިސްޕިލޭއެއް ދައްކާފައެވެ.\nމާލޭ މަގުތަކުން ފެން ހިންދުމުގެ މަސައްކަތް ފަށައިފި


Muzaaharaa kuraane kamah bunumun kashmir ge maguthah bandhu kohfi\nމުޒާހަރާކުރާނެ ކަމަށް ބުނުމުން ކަޝްމީރުގެ މަގުތަށް ބަންދުކޮށްފި\nކަޝްމީރުގެ ފުލުހަކު މަގުމަތީގައި: މުޒާހަރާކުރަން ތައްޔާރުވެފައިވާ ކަން އިއުލާންކުރުމުން، ކަޝްމީރުގެ މަގުތަށް ވަނީ ބަންދުކޮށްފައި\nއިންޑިއާގެ ރައީސް ރާމް ނާތް ކޯވިންދުގެ ނިންމުމެއްގެ މަތިން ކަޝްމީރަށް ލިބިދޭ ހާއްސަ އިމްތިޔާޒުތައް އެ ގައުމުގެ ގާނޫނު ހަދާ މަޖިލީހުން އުވާލުމުން، މުސްލިމުން ހަމަނުޖެހުން ހިންގަމުންދާ ކަމަށް ބުނެ، ސިފައިން ފޮނުވައިގެން ހިންގާ ޖާރީމާތަކާ ދެކޮޅަށް މުޒާހަރާ ކުރާނެ ކަމަށް ބުނުމުން، ކަޝްމީރުގެ ހުރިހާ މަގުތަކެއް ސިފައިން ބަންދުކޮށްފި އެވެ.\nއިންޑިއާގައި ހުންނަ އދގެ އޮފީހަށް އަމާޒުކޮށްގެން ސިފައިން ހިންގާ ޖަރީމާތަކާ ދެކޮޅަށް މުޒާހަރާކުރަން ރާވާފައިވާކަން އިއުލާންކޮށްފައިވަނީ އިއްޔެ ހުކުރު ނަމަދާށްފަހު މިސްކިތްތަކުގަ އެވެ. މިއާއެކު އިންޑިއާގެ ސިފައިން ވަނީ ކަޝްމީރުގެ ބޮޑެތި މަގުތަކާއި، ބޮޑެތި މަގުތަކަށް ދެވެން ހުންނަ މަގުތަކާއި އަދި ހުސް ބިންތަކުގައި ބެރިކޭޑް ޖަހާ އެއްވެސް މީހަކަށް ނުވަދެވޭނެހެން ބަންދުކޮށްފަ އެވެ.\nމުސްލިމުން ކަޝްމީރުގައި ހަމަނުޖެހުން ހިންގަމުންދާކަމަށް ބުނެ، މައި ސަރުކާރުން ވަނީ، ކަޝްމީރަށް 10،000 ސިފައިން ހުރިހާ ގާނޫނީ ބާރުތަކެއް ލިބިދޭ ގޮތަށް ފޮނުވާފަ އެވެ. މި ބާރުގެ ދަށުން ސިފައިން ވަނީ ކަޝްމީރުގެ މުސްލިމުން ސިޔާސީ ލީޑަރުން ސިއްރު ތަނެއްގައި ބަންދުކޮށްފަ އެވެ. ހަމަނުޖެހުން ކޮންޓްރޯލްކުރަން ކަމަށް ބުނެ، ސިފައިން ޕެރެޓް ގަން ބޭނުން ކުރުމުގެ ސަބަބުން ގިނަ ބައެއްގެ ލޮލުގެ ފެނުން ވަނީ ގެއްލިފަ އެވެ. މީގެ ތެރޭގައި ގިނައީ މުސްކުޅިންނާއި ކުޑަ ކުދިންނެވެ.\nމަގުތަށް ބަންދުކުރަން ކޮށްފައިވި ނަމަވެސް ކަޝްމީރުގެ ގިނަ މުސްލިމުން ވަނީ އިއްޔެ މަގުތަކަށް ނުކުމެ އެމީހުންގެ ޝުއޫރުތަށް ފާހަގަކޮށްފަ އެވެ. މުޒާހަރާކުރަން މަގުމައްޗަށް ނުކުން ޒުވާން އަންހެނެކު ބުނެފައިވަނީ، މުޒާހަރާގައި ބޭނުންކުރާނީ "ވޭކަޕް ޔޫއެން" ޖަހާފައި ހުންނަ ބެނާތަށް ކަމަށެވެ. އަންހެން މީހާ ބުނީ، މުޒާހަރާގައި އޭނާ އާއި އޭނާގެ ދަރިން ވެސް ބައިވެރިކޮށް ކަޝްމީރު މައްސަލަ ކޮޅެއްގައި ޖައްސާނެ ކަމަށެވެ.\nމިހާރު ހިނގަމުންދާ ހަމަނުޖެހުންތަކުގެ ސަބަބުން، ސިފައިން ވަނީ ކަޝްމީރުގެ ހޮސްޕިޓާތަކަށް ވެސް ވަދެ ނުކުމެވޭވަރު ލިމިޓް ކޮށްފަ އެވެ. އަދި ކާފިއު ހިންގާ މުވާސަލާތީ ހިދުމަތް ލިމިޓް ކޮށް ބައެއް ނޫސްތަށް ބަންދުކޮށްފަ އެވެ. ކަޝްމީރަށް ލިބިދޭ ހާއްސަ އިމްތިޔާޒުތަށް އުވާލީ މިމަހު ފަސް ވަނަ ދުވަހު އެވެ.\nއުވާލި ކަޝްމީރަށް ހައްސަ އިމްތިޔާޒުތަށް ލިބދޭ ގާނޫނޫ އަސާސީގެ 370 ވަނަ މާއްދާގެ ދަށުން އެހެން ސްޓޭޓްތަކުގެ މީހުނަށް ކަޝްމީރުން ބިން ނުގަނެވުމާއި، ކަޝްމީރު ސްޓޭޓުގެ ސަރުކާރުން އިއުލާންކުރާ ވަޒީފާ އަދި ސްކޯލާޝިޕްތައް އެހެން ސްޓޭޓްތަކުގެ މީހުންނަށް ނުލިބެނޭ އެވެ. އަދި އެހެން ސްޓޭޓުތަކުގެ މީހުނަށް ކަޝްމީރުގެ ރަށްވެހިކަން ވެސް ނުލިބޭނެ އެވެ.


މޯލްޑިވިއަނުން ބަންގްލަދޭޝް އަށް ހާއްސަ ދަތުރުތަކެއް | Sandhaanu\nމޯލްޑިވިއަނުން ބަންގްލަދޭޝް އަށް ހާއްސަ ދަތުރުތަކެއް\nމޯލްޑިވިއަން އިން ބަންގްލަދޭޝްގެ ވެރިރަށް ޑާކާ އަށް ހާއްސަ ދަތުރުތަކެއް ކުރުމަށް ނިންމައިފިއެވެ.\nމޯލްޑިވިއަނުން މިއަދު ބުނީ މި ދަތުރުތައް ކުރުމަށް ހަމަޖެހިފައިވަނީ މި މަހުގެ 15، 22 އަދި 29 ވަނަ ދުވަހު ކަމަށެވެ.\nއަދި ހާއްސަ ދަތުރުތަކެއް ބާއްވަން ނިންމާފައިވަނީ މި ދުވަސްވަރު ޑާކާއަށް އޮތް ޑިމާންޑް އިތުރުވުމުން ކަމަށް މޯލްޑިވިއަން އިން ބުނެއެވެ.\nމޯލްޑިވިއަނުން މިހާރުވަނީ މި ދަތުރު ތަކަށް ރިޒަވޭޝަން ހެދުމުގެ ފުރުސަތުވެސް ހުޅުވާލާފައެވެ.\nSpecial Flights to Dhaka!\nFor reservations reach us on 3335544 or on our viber platform viber://pa/info?uri=flyq2 pic.twitter.com/ahYaurmaaz\n— Maldivian (@MaldivianAero) September 2, 2021\nއަވަށްޓެރި އިންޑިއާ ހިމެނޭގޮތުން ސައުތު އޭޝިއާގެ ގައުމުތަކުން ރާއްޖެ އަންނަ ފަތުރުވެރިންނަށް ރާއްޖޭގެ ބޯޑަރު ހުޅުވައިލީ ޖޫން 29 ވަނަ ދުވަހުއެވެ.


އިޖްތިމާއި އޮނިގަނޑު ބައްޓަން ކުރުން\nދުނިޔޭގެ އެކި ކަންކޮޅުތަކަށް އެކިދުވަސްވަރު ދިމާވާ އެކި ހާލަތްތަކަށް ރިއާޔަތްކޮށް އިޖްތިމާއި ފޭރާމާއި ހިންގުމުގެ ނިޒާމް ބަދަލުވަމުން ދެއެވެ. މިއަދު ދުނިޔެއަށް ދިމާވެގެން މިއުޅޭ ބަލިމަޑުކަމަށް ފަހު، އަދި އިގްތިސޯދީ ހީނަރު ކަމަށް ފަހު ކުރިން އުޅުނު ގޮތަށް އަނބުރާ އިއާދަވުމާއިމެދު މިހާރު ގިނަގުނަ ސުވާލުތަކެއް އުފައްދަ އެވެ.\nމިކަމަކީ ގައުމީ ފެންވަރެއްގައި އުސޫލުތަކެއް ކަނޑައެޅި އިޖްތިމާއި އޮނިގަނޑު ކުރިމަގަށް ބައްޓަން ކުރަންވީ ވަގުތުކަމަށް ދެކެމެވެ. އިޖްތިމާއީ އޮނިގަނޑު ހަރުދަނާ ކުރުމަށް މުއައްސަސާތަކުގެ ދައުރަކީ ވެސް މިކަމާ ގުޅިލާމެހިފައިވާ މައިގަނޑު އެއް ބިނާއެވެ. އޭގެ ތެރެއިން މުއައްސަސާތަކުގެ އެހީގައި ރައްޔަތުންނަށް ބޭނުންވާ އިރުޝާދުތައް ދިނުމާއި ގައުމީ ފެންވަރެއްގައި ބޭނުންވާ އެހެނިހެން ވަސީލަތްތައް ފޯރު ކޮށްދީގެންނެވެ.\nމިކަން މިހެން ކުރުމުން ގައުމު ދައްކާ މަގުން ރައްޔަތުން ގެންދިއުމުގެ ފުރުސަތު ބޮޑުވެ ހަރުދަނާ ނިޒާމެއްގެ ދަށުން ގައުމު ހިންގުމަށް ފަސޭހަވެދެ އެވެ. މިހެން ބުނުމުން ކޮންމެ ކަމަކަށް މުއައްސަސާއެއް އުފެއްދުން މީއީ ކުޅަދާނެކަމެއް ބާވައޭ، ސުވާލު އުފެދިދާނެ އެވެ. ނަމަވެސް މިސުވާލު އެހެން ލިޔުމަކަށް ދޫކޮށްލުމަށްފަހު، މުއައްސަސާތައް ބޭނުން ކޮށްގެން އިޖްތިމާއީ ބަދަލުތައް ގެނެވޭނެކަމުގެ މައްޗަށް މިލިއުމުގައި އަލިއަޅުވާލާނަމެވެ.\nކުރިމަގުގައި ދިމާވެދާނެ ހާލަތަކަށް ތައްޔާރުވުމަށާއި ގައުމެއްގެ ސިޔާސަތުތަކަށް އެހީތެރިވެދޭފަދަ އިޖްތިމާއި އޮނިގަނޑެއް ބައްޓަން ކުރުވޭނީ މިކަމަށް މަގުފަހިވާ ގޮތަށް މުއައްސަސާތައް ބަދަލު ކޮށްގެން، ނޫނީ މުއައްސަސާތައް ބޭނުން ކޮށްގެން ޒިންމާދާރު އިޖުތިމައުއެއް ބިނާ ކޮށްގެންނެވެ. މި ދެބައިގެ ގުޅުން ދެނެގަތުމަށް އާއްމުކޮށް ގައުމުތަކުގައި ފެންނަ މަންޒަރުތަކަށް ބަލާލުމަކީ ގައުމެއްގެ ކުރިމަގަށް އިޖްތިމާއީ އޮނިގަނޑު ބައްޓަންކުރުމަށް އެހީއެއް ވެދޭނެކަމަށް ގަބޫލު ކުރެވޭތީ، މިކަމަކީ މުހިއްމު ކަމެއްގެގޮތުގައި ދެކެމެވެ.\nމިދެބައި އެކަތި އަނެކައްޗަށް ބާރުފޯރާކަން އެއީ ސާބިތުވާ ކަމެކެވެ. ފަރުދުން މުއައްސަސާތަކަށް ބަރާސޯވާ ބީދައިން މުއައްސަސާތަކަށް ފަރުދުންގެ ވެސް އެއްބާރުލުން ބޭނުން ވެއެވެ. މި ދެބައި އެކުގައި މަސައްކަތް ކުރުމުން އިދާރީ ހިންގުންފަސޭހަވެ ގައުމުގެ ދުވެލި ހަލުވިވުމަށް އެހީތެރިވެދެ އެވެ. އަމިއްލަ އެދުންތައް ކުޑަކޮށް މުއައްސަސާތަކަށް ފަރުދުންގެ މައްޗަށް ބާރުހިންގުމަށް ޖާގަ ދިނުމާއި މިކަމަކީ ފަރުދީ ޒިންމާއެއްގެ ގޮތުގައި ދެކި އަދި މުއައްސަސާތަކުން ކުރާ މަސައްކަތްތަކަށް އެއްބާރުލުން ދީގެންނެވެ. އެހެންނޫނީ ފެނިގެންދާނީ އެއްވެސް އުސޫލަކަށްނުވާ ގޮތަކަށް ތަންފީޒީ މުއައްސަސާއަކުން އެބައެއްގެ ވަޒީފާ ފުރާލުމަށް މަސައްކަތްކުރާ މަންޒަރާއި ޚިދުމަތްލިބެންވާ ފަރާތްތަކާމެދު އިހުމާލުވެ ޒިންމާއަދާނުކުރެވި ފަރުދުން އެކަމާއި ނުރުހުން ފާޅުކުރަމުންދާ މަންޒަރެވެ. އެއާއިހިލާފަށް، ފަރުދުން ކިޔަމަންތެރިވެ މުއައްސަސާތަކުން އަންގާ އެންގުންތަކަށް ތަބާވެ، އެއްބާރުލުންދޭނަމަ ފެނިގެންދާނީ ވިޔާފާރިތައް ކުރިއަރައި، ގައުމުގެ އިގްތިސޯދުގައި ބޭނުންވާ ކުލަޖެހި ހަރުދަނާ އިގްތިޞޯދީ ނިޒާމެއް ތަންފީޒުވާ މަންޒަރެވެ. މިހެންވަނީ އިޖްތިމާއި އޮނިގަނޑު ހަރުދަނާވެ ފަރުދުން އެކުވެރި އެއް މުޖުތަމައެއްގެ ގޮތަށް މަސައްކަތް ކުރާ ހިސާބުންނެވެ.\nމުއައްސަސާތަކާއި ފަރުދުންގެ ދެމެދު ފެންނަންހުންނަ ބައެއް ގުޅުންތައް\n1 - އަމުރުވެރިކޮށް: މިގޮތަށް ފަރުދުން އިހްތިޔާރުތައް ދޫކޮށް މުއައްސަސާތަކަށް ތަބާވަނީ ލިބޭނެ އަދަބާއި ނިކަމެތިކަން ތަސައްވަރު ކުރެވި އެފަދަ ބާރެއް އަނެއްފަރާތައް ލިބިގެން ވާތީ އެވެ. މިސާލަކަށް؛ މިލިޓަރީ ޑިކްޑޭޓާޝިޕް، ބާރު ބޭނުން ކުރަނީ އަމުރު މައުރޫފު ހިންގުމަށް. އަމިއްލަ ފަރުދުންގެ އިހްތިޔާރުތައް ދޫކޮށްލަނީ އުފެދިފައިވާ ބިރުވެރި ކަމެއްގެ ސަބަބުންނެވެ. އިންސާނުންނައްވީތީ ނަފްސަށް ނުވަތަ ހަށިގަނޑަށް ގެއްލުންދޭގޮތަށް އަމުރުހިންގުން މިއީ އެދެވޭގޮތްތޯ ސުވާލު އުފެދިދާނެ މިންވަރަކަށެވެ. އެހެނަސް މިކަން ކުރަނީ ބާރުވެރިކަން ދެއްކުމާއި، ބާރުގެ ބޭނުން ކޮށްގެން އަވަސް ނަތީޖާއަށްވެސް ވާސިލުވާތީއެވެ. ވަރުގަދަ އުސޫލުތަކެއް ފެނިގެން ދިއަޔަސް ގިނަފަހަރު އާއްމު ދުޅަހެޔޮކަން ދައްވާތައް ފެނިގެން ދާކަން ދިރާސާތަކުން ދައްކައެވެ. އެހެނަސް ބައެއް މުފައްސިރުންގެ ހޯދުންތަކުން ފެންނަގޮތުގައި އިންސާނީ ތޮބިއްޔަތުގައި ނުކިޔަމަންތެރިކަން ހުރުމުން، މުޖުތަމައެއް ފުޅާވާ ވަރަކަށް ގިނަކަންކަން ބޮއްސުންލައި ހަމަނުޖެހުން އާންމު ވެދެއެވެ. މިކަމުގެ ހައްލަކަށް، އަމުރު މައުރޫފު ހިންގުން މުހިންމު ވެދެއެވެ. މުޖުތަމައެއްގެ ގިނަބަޔަކަށް ބުރަބޮޑުވެ، މަދު ބަޔަކު ބާރުގައި ތިބެމެ ދުވަސްވާ ވަރަކަށް މުޖުތަމައުގައި ތަފާތު ބޮޑުވާ މަންޒަރުވެސް ފެނިގެންދިއުން އެކަށީގެންވެއެވެ. އިޖްތިމާއި އޮނިގަނޑަށް ބަލާލާނަމަ ފެނިގެންދާނީ މުޖުތަމައުގައި އެއްބައެއްގެ މައްޗަށް އަނެއްބަޔަކު ވަރަށްބޮޑަށް ބަރޯސާވެފައި ތިބޭ މަންޒަރެވެ. އިލްމު އުނގެނުމާއި، ވަޒީފާހޯދުމާއި ދިރިއުމުމުގެ ހުރިހާ ކަމެއްހެންވެސް ނިމޭނީ ބާރުވެރި ފަރާތައް ބަރޯސާވާ މިންވަރަށެވެ.\n2 - ދެފަރާތުގެ ފައިދާއަށް: ފަރުދުން މުއައްސަސާއަކަށް ބައިއަތު ހިފަނީ ފަރުދުންނަށްވެސް މިކަމުން އެދެވިގެންވާ ފައިދާއެއް ގެއްލުމަށްވުރެ ބޮޑަށް ލިބޭތީއެވެ. ކޮންމެ ފަރުދެއްވެސް އެމީހަކަށް ލިބޭ ފައިދާ ބޮޑުކުރުމަށް މަސައްކަތްކުރާ ތަންފެނިގެން ދާނެއެވެ. މަސައްކަތްތެރިކަމާއި އުފެއްދުންތެރިކަން އިތުރު ވެގެންދާތަން ފެނިގެންދާނެއެވެ. މުއައްސަސާތައް ބައްޓަންވެފައިހުންނާނީ ބޮޑަށް ފަރުދުން އެބައިމީހުން ފުދުންތެރިކުރުމަށް ފަހިކޮށްދޭގޮތަކަށެވެ. އިގްތިސޯދީ ނިޒާމެއްގައި ޑިމާންޑް އަދި ސަޕްލައި ފަންކްޝަން ހިނގާގޮތަށް ގައުމުބައްޓަންވެ، ވަގުތާއި މުދާ ހޭދަކުރާނީ ފައިދާވާ މީންވަރަށް ބަލައިގެންނެވެ. މިހާރުގެ ގިނަ ތަރައްގީވެފައިވާ ދައުލަތްތަކުން ވަރަށްފުރިހަމައަށް މިކަން ފެނިގެން ދާނެއެވެ. އުފެއްދުންތެރިކަމާއި ހުނަރުދަށް ފަރުދުން ފެތިގެންދާނީ މުޖްތަމައެއްގެ ދަށުފަންތީގެ ގޮތުގައެވެ. އިޖްތިމާއިގޮތުން ފަރުދުން އެކަތިގަނޑެއްހެން އެއްބާރުލުން މުއައްސަސާތަކަށްދެނީ ބަދަލުގައި ލިބޭނެ ރައްކާތެރިކަމާއި ކުރިއެރުމުގެ ވިސްނުމުގައެވެ. ގައުމުތަކުގައި ގާނޫނުން ހައްގުތައް ކަށަވަރުކޮށްދެނީވެސް މިކަހަލަ އުސޫލުތަކެއްގެ މަތިންނެވެ. މިހެންމިކަން ނުހިގާނަމަ، ފަރުދުން މުއައްސަސާތަކުގެ މައްޗަށް ނުކިޔަމަންތެރިކަން އިސްކުރަން ފަށާފާނެތެވެ. ދެކޮޅަށްވެސް ހަމަހަމަކަން ކަށަވަރުކުރުމަކީ މިފަދަ ނިޒާމެއްގައި އެންމެ މުހިންމު އެއް ކަމެއްކަމުން މިނިވަން މުއައްސަސާތައް އުފެދި އިދާރީ ހިންގުން ހަމަހަމަ ކުރުމަށް މަސައްކަތް ކުރާމަންޒަރު ފެނިގެންދާނެއެވެ. އެހެންކަމުން އިންތިހާބުތަކެއް މެދުވެރިކޮށްގެންވިޔަސް މަގާމުތަކަށް ވަކިފަރުދުން އިސްކުރެވި ވަކި ދައުރެއްކަނޑައެޅިގެން ހިނގާ ނިޒާމެއް ފެނިގެން ހިގައިދާނެއެވެ.\n3 - އާދަކާދަ ނުވަތަ ދީނީ އުސޫލު: މިފަދަ ނިޒާމެއްގައި ފަރުދުން އިސްކަންދެނީ މިހިދަށްވުރެ އާހިރުގައި ލިބޭނެ ނަތީޖާ އުޖާލާކުރުމަށެވެ. އަދި އާދަކާދައިގައިވާ އުސޫލުތަކުގައި ހިފަހައްޓައިފިނަމަ ރަގަޅުނަތީޖާ އަބަދުވެސް ލިބޭކަން ގަބޫލުކުރެވޭތީއެވެ. މިފަދަގުޅުންތަކުގައި އާންމުހިދުމަތްތަށް ގިނަވެ، ހިލޭ ސާބަހަށް ފަރުދުން މަސައްކަތް ކޮށްދޭ މަންޒަރު ފެނިގެންދާނެއެވެ. އަދި ބަދަލެއްގެ ބޭނުން ދަށްވެ، ހަމަހަމަ އުސޫލުތަކަށް ލޯބިކޮށް ފަރުދުން ކަންކަމަށް ބަރޯސާވުން ކުޑަވެ އަމިއްލަ އިސްނެގުމާއިއެކު ދިރިއުޅުން ފާގަތި ކުރުމަށް މަސައްކަތްކުރާ މަންޒުފެނިގެން ދެއެވެ. މިހެންމިކަން ހިންގާނީ ރަނގަނޅާއި ނުބައި އެއީ މިންގަނޑަށް ބާލާތީއެވެ. މިފަދަ ނިޒާމުތައް މިހާރުގެ ދުނިޔެއިން ފެނުންމަދެވެ، ކުރިން ބުނެވުނު ދެ ވައްތަރުން ކުރެ ކޮންމެވެސް އެއްގުޅުމަކާއި ވައްތަރުވެއެވެ. މިފަދަގުޅުންތައް މިހާރުގެ ދުނިޔެއިން ފެނުން މަދުވާ ސަބަބެއްކަމަށް މުފައްސިރުން ހާމަކުރަނީ، އިންސާނުންގެ ބޭނުންތައް ގިނަވެ މުދާވެރިކަން އިންސާނީއަތަށްވުރެ މުހިންމުކަމަށް ދެކުމާއި ފަރުދުންގެ އެއްބާރުލުން ހަމަހަމައަށް ދެމެހެއްޓެނިވިގޮތަކަށް ލިބުމަކީ ނާދިރުކަމެއްކަމަށް ހޯދުންތަކުން ފެންނާތީއެވެ. މިފަދަ މުޖުތަމައެއްގައި ފަރުދުން ދީނުގައިވާ ނުވަތަ އާދާކާދަގައިވާ އުސޫލުތައް އިސްކުރެއެވެ.\nބުނެވުނު ތިން ގޮތުންކުރެ ގޮތަކަށް މުއައްސަސާތަކާއި މުޖުތަމައެއްގެ ގުޅުން އޮވެއްޖެނަމަ ވަރަށް ތަފާތު ތިންގޮތަކަށް އިޖްތިމާއީ އޮނިގަނޑު ބިނާވެގެންދާނެއެވެ. މިހާރުގެ ދުނިޔެއިން މިހުރިހާ ގުޅުމެއްވެސް އެކުގައި ގައުމުތަކުން ފެނިގެންދެއެވެ. ބައެއްފަހަރު އެއްވައްތަރެއްގެ ގުޅުން ބޮޑުކޮށް ނޫނީ ކުޑަކޮށެވެ. މިސާލަކަށް؛ ފަރުދުން ވަޒީފާއަކަށް ދަނީ ރަގަޅު ހަލާލު ގޮތުގައި ދިރިއުޅުމުގެ ރިޒުގު ހޯދުމުގެ ނިޔަތުގައި، ނުވަތަ އެއްބަސްވި މުސާރަ ލިބޭތީ، ނޫނީ ނުގޮސްފިނަމަ އަދަބެއްލިބި ނުކިޔަމަންތެރި މީހަކަށް ވެދާނެތީއެވެ. ދިވެހިރާއްޖެއަށް ދިމާވި އެކިއެކި ހާދިސާތަކަށް ނަޒަރުހިންގާލުމުންވެސް ފެނިގެންދަނީ ގިނަގުނަ ބަދަލުތަކެއް މުޖުތަމައަށް އެކިފަހަރުމަތިން އައިސްފައިވާކަމެވެ. ވުމާއިއެކު، ދިމާވާ ހާދިސާތަކަށް އަދި މުޖުތަމައަކަށް އަންނަ ބަދަލުތަކާއި އެކުވާފަދަ އިޖްތިމާއި އޮނިގަނޑެއް ބައްޓަންކުރުގެ މުހިންމުކަމަށް، މިލިއުމުގައި އަލި އަޅުވާލެވިއްޖެކަމަށް އުންމީދު ކުރަމެވެ.\nމިލިޔުން ބިނާވެފައިވަނީ އާންމު މުޖުތަމައެއްގެ ނިސްބަތް އެއީ އިޖްތިމާއީ އުސޫލު ދައްކުވައިދޭ މިންގަނޑުކަމަށް ބަލައިގެންނެވެ. މިއީ ފިކުރީ ލިޔުމަކަށް ވުމުން މީގައި ތަފާސް ހިސާބު ގެނެސްފައި ނުވާނެއެވެ.


ބްރޭކިން ނިއުސް: އިޒްރޭލާޢި ޔުނައިޓެޑް އަރަބް އެމިރޭޓްސް އާއި ދެމެދު ސިޔާސީ ގުޅުން ގާއިމުކުރަން ދެގައުމުން އެއްބަސްވެއްޖެ! | Sandhaanu\nބްރޭކިން ނިއުސް: އިޒްރޭލާޢި ޔުނައިޓެޑް އަރަބް އެމިރޭޓްސް އާއި ދެމެދު ސިޔާސީ ގުޅުން ގާއިމުކުރަން ދެގައުމުން އެއްބަސްވެއްޖެ!\nމިވަގުތު އިޒުރޭލާއެކު ސިޔާސީ ގުޅުން ގާއިމުކޮށްފައިވަނީ އަރަބި އެންމެ ދެ ގައުމެވެ. އެއީ މިސްރާއި ޖޯޑަން އެވެ. އެދެ ގައުމުގައި އިޒުރޭލުގެ އެމްބަސީ ހުރެއެވެ. އިޒްރޭލާއި ޔުނައިޓެޑް އަރަބް އެމިރޭޓްސްއިން ގުޅުން ގާއިމުކުރަން އެއްބަސްވީ ޔޫއެސްއިން ކުރި މަސައްކަތުގެ ނަތީޖާއެއްގެ ގޮތުންކަމަށް އެމެރިކާގެ ރައީސް ޑޮނަލްޑް ޓްރަމްޕް ވަނީ ވިދާޅުވެފައެވެ.\nޔޫއޭއީ އާއި އެމެރިކާއިން ބުނާގޮތުން މިއީ މެދު އިރުމަތީގައި ސުލްހަ ގާއިމުކުރުމަށް އެޅޭ ތާރީޚީ ފިޔަވަޅެކެވެ. އެހެންނަމަވެސް، ވޭތުވެދިޔަ ހަފްތާތަކާއި މަސްތަކުގައިވެސް އިޒުރޭލުން ދިޔައީ ފަލަސްތީނުގެ ގާޒާއަށް ހަމަލާދެމުންނެވެ.\nދިވެހިރާއްޖޭގެ ވެރިން ހިމެނޭ ގޮތަށް، ދުނިޔޭގެ މުސްލިމް ލީޑަރުން މިކަން ކުއްވެރި ކުރާނެތޯ ބަލަމާ ހިނގާށެވެ. ފަލަސްތީނަށް ތާއީދުކޮށް، މި ގުޅުމަށް ފާޅުގައި ދެކޮޅު ހަދާނީ ކޮން ލީޑަރުންކަން ބުނަން އެނގޭނީ ދުވަސްކޮޅެއް ވުމުންނެވެ. ނުވަތަ އެ ލީޑަރުން އިޚުތިޔާރުކުރާނީ ފަަލްސްތީނުގެ މީހުންގެ ޖިހާދަށް އެހީތެރިވުމަށްވުރެ، ތެލުގެ މުއްސަނދި އިންވެސްޓްމަންޓު މާ މުހިއްމު ކަމަށްބާއެވެ؟؟


Leynu'ge masverikamu'ge huhdha baathil kuree gavaaidhaa...\nރާއްޖެ - ފިޝަރީޒް މިނިސްޓްރީ\nބޮޑަށް ފައިދާ ވަނީ ބިދޭސިންނަށް\nކ. މާލެ 23 ޖުލައި 2019 | އަންގާރަ 15:21 2,180\nފިޝަރީޒް މިނިސްޓަރު ޒަހާ ވަހީދު - ރައްޔިތުންގެ މަޖިލިސް\nލޭނުގެ މަސްވެރިކަމަށް ދޫކޮށްފައިވާ ލައިސެންސް ބާތިލް ކުރަން ޖެހުނީ ގާނޫނާ ގަވާއިދާ ހިލާފު ކަންތައްތަކެއް މަސްވެރިން ކުރަމުންދާތީ ކަމަށް ފިޝަރީޒް މިނިސްޓަރު ޒަހާ ވަހީދު ވިދާޅުވެއްޖެއެވެ.\nލޭނުގެ މަސްވެރިކަމަށް ދޫކޮށްފައިވާ ލައިސެންސް ބާތިލް ކޮށްފައިވަނީ މިދިޔަ މަހުގެ 12 ވަނަ ދުވަހުއެވެ. އެހެން ނިންމީ މަގްސަދުތައް ހާސިލް ނުވާތީ ކަމަށާއި އެހެނިހެން ކަންބޮޑުވުންތައް ހުރުމުން އެކަމަށް ހައްލެއް ހޯދުމުގެ ގޮތުން ކަމަށް އޭރު މިނިސްޓްރީން ނެރެފައިވާ ބަޔާނެއްގައި ބުނެފައިވެއެވެ. ލޭނުގެ މަސްވެރިކަމުން މަސްވެރިންނަށް 310 މިލިއަން ރުފިޔާ ލިބޭއެވެ. ލައިސެންސް ފީގެ ގޮތުގައި 1.9 މިލިއަން ރުފިޔާ ފިޝަރީޒް މިނިސްޓްރީ އަށް ލިބެއެވެ.\nލޭނުގެ މަސްވެރިކަމުގެ ހުއްދަ 28 އުޅަނދަކަށް ދޫކޮށްފައިވާއިރު އެއިން ކޮންމެ އުޅަނދެއްގައި ހުންނަނީ އެންމެ ދިވެއްސެކެވެ.\nމިނިސްޓަރު ވިދާޅުވީ، ލޭނުގެ މަސްވެރިކަމުގައި ގަވާއިދާ ހިލާފު ކަންތައްތަކެއް ފާހަގަވެފައިވާ ކަމަށެވެ.\nދެން މިއާ ގުޅިގެން ގަވާއިދާ ގާނޫނާ ހިލާފަށް އެތައް ހަރަކާތްތަކެއް ހިނގަމުންދޭ. ކަނޑުމަތީގައި މަސް ބަދަލު ކުރުމާއި އެހެން ގިނަ ކަންތައްތަކެއް މީގައި ހިމެނޭ\n~ ޒަހާ ވަހީދު ~ ފިޝަރީޒް މިނިސްޓަރު ~\nޒަހާ ވިދާޅުވީ، ލޭނުގެ މަސްވެރިކަން ކުރާ ކުންފުނިތަކަކީ ދިވެހި ކުންފުނިތަކެއް ވިޔަސް ވިޔަފާރީގެ ފައިދާ ލިބޭނީ ބިދޭސީންނަށް ކަމަށެވެ. ދިވެހިންނަށް އެ ކުންފުނިތަކަށް އެއްވެސް ބާރެއް ނުފޯރުވޭކަން މިނިސްޓަރު ފާހަގަކުރެއްވިއެވެ.\nމި އަހަރުގެ އޭޕްރީލް މަހު ޔޫރަޕިއަން ޔޫނިއަންގެ މެރިޓައިމް އެފެއާރސް އެންޑް ފިޝަރީޒްގެ ވަފުދުން ރާއްޖެއަށް ކުރި ދަތުރުގައި އެބޭފުޅުން ވެސް ވަނީ ރާއްޖޭގެ ލޭނު މަސްވެރިކަމުގައި ހުރި ގަަވާއިދާ ހިލާފު ހަރަކާތްތައް ފާހަގަކޮށް އެ ކަންކަމުގެ ސަބަބުން އެއްވެސް ބާވަތެއްގެ މަސްވެރިކަން އިސްތިސްނާ ކުރުމެއް ނެތި ދިވެހިރާއްޖޭގެ މަހާއި މަހުގެ ބާވަތްތައް ވަގުތުން ވަގުތަށް ޔޫރަޕަށް އެތެރެކުރުން ހުއްޓާލާ މިންވަރަށް ލޭނު މަސްވެރިކަމުގައި މައްސަލަތައް ހުރިކަމަށް އެ ފަރާތްތުން ވެސް ވަނީ ފާހަގަ ކޮށްފައެވެ.


އަލަމާ-05 ދޯންޏާއި ދޯނިން ދަތުރުކުރި ތިން މީހުން ހޯދުމަށް ކޯސްޓްގާޑުން ހިންގި ސަރޗް އެންޑް ރެސްކިޔު އޮޕަރޭޝަން\nތާރީޚް: 09-01-2022, 20:05\n2022 ޖަނަވަރީ3ވަނަ ދުވަހު، ފ.ފީއަލީން ފުރައިގެން މާލެއަށް ދަތުރުކުރި އަލަމާ-05 ދޯނި 2022 ޖަނަވަރީ3ވަނަދުވަހުގެ 22:50 ހާއިރު ވ.ފުސްފަރު ހުޅަނގުން އަޑިއަށް ގޮސް ދޯންޏާއި ދޯނިން ދަތުރުކުރި ތިން މީހުން ކަނޑުވުމާ ގުޅިގެން ކޯސްޓްގާޑުން ކަނޑާއި ވައިގެމަގުން ކުރެވުނު މަސައްކަތުން 2022 ޖެނުއަރީ5ވަނަ ދުވަހުގެ ހެނދުނު 06:50 ހާއިރު މި ދޯނިން ދަތުރުކުރި ދެ ފަޅުވެރިންވަނީ ސަލާމަތްތެރިކަމާއެކު ހޯދިފައެވެ.\nއަދި، މި ދޯނީގެ ކެޕްޓަން ނުފެންނާތީވެ، އޭނާ ހޯދުމަށް ކޯސްޓްގާޑުން ވަނީ ހުއްޓުމެއްނެތި މަސައްކަތް ކުރެވިފައެވެ. މިގޮތުން އޭނާ ހޯދުމަށް ކަނޑާއި ވައިގެ މަގުންް 7299.78 އަކަނޯޓިކަލް މޭލުގެ ބޮޑު ސަރަޙައްދެއް ވަނީ ބެލިފައެވެ. އަލަމާ-05 ދޯންޏާއި ދޯނިން ގެއްލުނު3މީހުން ހޯދުމަށް ކޯސްޓްގާޑުގެ ކަނޑާއި ވައިގެ އުޅަނދުފަހަރު ވަނީ ބޭނުންކުރެވިފައެވެ. މި ހާދިސާގައި މީހުން ހޯދުމަށް ދޯނީގެ ވެރިފަރާތުގެ އިތުރުން މި ސަރަހައްދުގެ ރަށު ކައުންސިލް އިދާރާތަކާއި، ރިސޯޓްްތަކާއި، ދިވެހި ފުލުހުންގެ ޚިދުމަތް އަދި ރާއްޖޭގެ ފުލައިޓް އޮޕަރޭޓްކުރާ ފަރާތްތަކުގެ އެހީތެރިކަން ވަނީ ލިބިފައެވެ.\nއަލަމާ-05 ދޯނީގެ ކެޕްޓަން ހޯދުމުގެ ސަރޗް އެންޑް ރެސްކިޔު އޮޕަރޭޝަނުގައި ޒަމާނީ ވަސީލަތްތައް ވަނީ ބޭނުން ކުރެވިފައެވެ. ކޯސްޓްގާޑާއި އާންމު ފަރާތްތަކާ ގުޅިގެން ހޯދަމުންދިޔަ ދޯނީގެ ކެޕްޓަންގެ އެއްވެސް ނިޝާނެއް މިހާތަނަށް ފެނިފައި ނުވާތީވެ، ކޯސްޓްގާޑުން ހިންގި ސަރޗް އެންޑް ރެސްކިޔު އޮޕަރޭޝަން، 2022 ޖަނަވަރީ 8 ވަނަ ދުވަހުގެ ރެއާ ހިސާބަށް ހިންގި އެކްޓިވް ސަރޗް ވަނީ ސަރފޭސް ސަރޗަކަށް ބަދަލުކުރެވިފައެވެ. ހޯދަމުންދާ ދޯނީގެ ކެޕްޓަންގެ އިތުރު މަޢުލޫމާތެއް ނުވަތަ ނިޝާނެއް ފެނިއްޖެނަމަ މި ސަރަޙައްދުން ދަތުރު ކުރައްވާ ފަރާތްތަކުން ބައްލަވައިދެއްވައި، ކޯސްޓްގާޑުގެ ހިލޭ ގުޅޭ ނަންބަރު 191 އަށް ގުޅައި ހިއްސާކޮށްދެއްވުން އެދެމެވެ.


Adeeb Ge Sih'hee Haalukolhaa Gulhey Gothun MTD In HRCM Aa Bahdhalu Kohfi - Vaguthu\nކޮވިޑް-19: ދުނިޔޭގެ ހާލަތު ވެސް ގޯސް، ރާއްޖޭގެ ހާލަތު ވެސް ގޯސް - 11 ގަޑިއިރު ކުރިން\nއަދީބުގެ ޞިއްޙީ ހާލުކޮޅާ ގުޅޭގޮތުން އެމްޓީޑީން އެޗްއާރްސީއެމްއާ ބައްދަލު ކޮށްފި\n2 އަހަރު ކުރިން ( ޖެނުއަރީ 6, 2019 )\nއެމްޓީޑީން އެޗްއާެރްސީއެމްއާއެކު ބޭއްވި ބައްދަލުވުމުގެ ތެރެއިން - ފޮޓޯ: އެމްޓީޑީ\nކުރީގެ ނައިބު ރައީސް އަދި މޯލްޑިވްސް ތާޑްވޭ ޑިމޮކްރަޓްސް (އެމްޓީޑީ) ގެ ރައީސް އަޙުމަދު އަދީބު އަބްދުލް ޣަފޫރުގެ ޞިއްޙީ ހާލުކޮޅާމެދު ކަންބޮޑުވުން ފާޅު ކުރައްވާ، އެޕާޓީގެ ބައެއް އިސް ފަރާތްތަކުން ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރްސީއެމް) އާ ބައްދަލު ކުރައްވައިފިއެވެ.\nއެމްޓީޑީ އިން ބުނެފައިވާ ގޮތުގައި އެޕާޓީގެ ފަރާތުން މި ބައްދަލުވުމުގައި ބައިވެރިވެވަޑައިގެންނެވީ ޕާޓީގެ ނައިބު ރައީސް ސާއިފު އަޙުމަދު އާއި ކައުންސިލް މެމްބަރ ވިޖްނާ މުޙައްމަދު އެވެ.\nއަދީބުގެ ޕާޓީގެ އިސް ފަރާތްތަކުން މިއަދު އެޗްއާރްސީއެމްއާ ބައްދަލު ކުރެއްވިއިރު، ރެއިން ފެށިގެން އެމަނިކުފާނަށް ގެންދަވަނީ އައިޖީއެމްއެޗްގައި ބާއްވަވައިގެން ފަރުވާ ދެއްވަމުންނެވެ. އެމްޓީޑީ އިން ރޭ ބުނެފައިވާ ގޮތުގައި އަދީބަށް ފަރުވާ ދެމުން ދަނީ ކްރިޓިކަލް ކެއަރ ޒޯންގައި ބާއްވަވައިގެންނެވެ.\nކްރިޓިކަލް ފަރުވާ އެއް އަދީބަށް ދެމުންދާއިރު، އާއިލާގެ މެންބަރަކު ކައިރީގައި ހުންނަން މޯލްޑިވްސް ކަރެކްޝަނަލް ސަރވިސް އިން ހުއްދަ ނުދޭކަމަށްވެސް ވަނީ ބުނެފައެވެ. މިކަމާ ގުޅިގެން ސަރުކާރުގެ މިނިސްޓަރަކުވެސް ވަނީ، އަދީބުގެ ކައިރީގައި އާއިލާގެ މެންބަރަކު ހުންނަން ހުއްދަ ދޭން ޖެހޭނެކަމަށް ބުނެފައެވެ.\nއަދީބުގެ ހާލު ސީރިޔަސްވެގެން ރޭ އައިޖީއެމްއެޗް އަށް ގެންގޮސް އެނދުމަތިކޮށްފައިވަނީ ގޭ ބަންދުން ޖަލަށް ބަދަލުކުރިތާ ކުޑަ ދުވަސްކޮޅެއްގެ ތެރޭގައެވެ. އަދީބު ޖަލަށް ބަންދު ކުރަން ޖެހޭ ތާރީޚަކީ މި މަހުގެ 27 ވަނަ ދުވަސްކަމުގައިވިޔަސް، ކަރެކްޝަންސް އިން އެކަން ކޮށްފައިވަނީ ކުއްލިއަކަށެވެ.\nކޮވިޑްގެ ހާލަތުގައި ވެސް ޚިޔާލުފާޅުކުރެވެން ޖެހޭނެ - އެޗްއާރްސީއެމް\nސަރުކާރު ކުންފުނިތަކުން ވެރިކަން ކުރާ ޕާޓީއަށް ފަންޑު ކުރުން ނުހުއްޓުވޭ\nސިޔާސީ ޕާޓީތަކުން ފައިސާ ހޯދޭ ވަރު ލިމިޓް ކުރެވިފައި ނުވާތީ ކަންބޮޑުވުން\nޖެނުއަރީ 6, 2019 16:14\nތިޔައީ އެކަލޭގެ ދޫކޮށްލަންވެގެން ކުޅޭ ފިލްމެކެވެ. ފިލްމު ފެށުނީ އޭނަ ގެޔަށް ބަދަލުކޮށްގެންނެވެ. މެދުތެރެއިން އޮންނަނީ އަލުން ޖަލަށް ގެންދިޔުމެވެ. ދެން އޮތް ސީންގައި އޮންނާނީ އޭނަގެ ޢާއިލާޔާ އޭނަގެ މުދަލުގައި އުޅޭމީހުން އޭނަ ސަލާމަތްކުރަން އުޅުމެވެ. ފަހު ސީނުގަ އޮންނާނީ އޭނަ މިނިވަންކުރުމެވެ. މިއީ ތޯތޯއެއްނޫނެވެ.


Midhiya hafthaagai Tow kuri vehicle thakuge adhadhu 88 ah araa: Police - The Press\nމިދިޔަ ހަފްތާގައި ޓޯ ކުރި ވެހިކަލްތަކުގެ އަދަދު 88 އަށް އަރާ: ޕޮލިސް\nނިމާ ހަސަން 14 July 2019, 10:15\nދަރަނބޫދޫގައި ފުލުހުން ހިންގި ހޭލުންތެރި ކުރުމުގެ ޕްރޮގްރާމުގެ ތެރެއިން / ފޮޓޯ: ޕޮލިސް\nމިދިޔަ ހަފްތާގައި ޓޯ ކުރި ވެހިކަލްތަކުގެ އަދަދު 88 އަށް އަރާ ކަމަށް ފުލުހުންގެ ތަފާސްހިސާބުތަކުން ދައްކައިފިއެވެ.\nމިމަހު ހައަކުން 12 އަށް ފުލުހުން ނެރުނު ހަފްތާގެ ތަފާސްހިސާބުތަކުން ދައްކާގޮތުން، ފުލުހުން ވަނީ 88 ވެހިކަލް ޓޯކޮށް، 881 ޕާކިން ވައެލޭޝަން ސްޓިކާ ޖަހާފައެވެެ. އެގޮތުން އޭގެ ކުރީ ހަފްތާގައި އެއްވެސް ވެހިކަލެއް ޓޯ ކޮށްފައި ނުވާއިރު، 865 އުޅަނދެއްގައި ޕާކިން ވައެލޭޝަން ސްޓިކާ ވަނީ ޖަހާފައެވެ.\nފުލުހުން ބުނީ މި މުއްދަތުގެ ތެރޭގައި 441 ވެހިކަލެއް ޗެކްކޮށްފައިވާނެ ކަމަށެވެ. އަދި އެންމެ ގިނައިން ފާހަގަވެފައި ވަނީ ލައިސަންސް ނެތި ދުއްވާ މައްސަލަ ކަމަށާއި، އޭގެ 118 މައްސަލައެއް ބަލާފައިވާ ކަމަށެވެ. މީގެ އިތުުރުން ލައިސަންސް އަތުގައި ނެތި 81 މީހަކު ހުއްޓުވާ، 10 މީހެއްގެ ލައިސަންސް ހިފަހައްޓާފައިވާއިރު، ފޯނުން ވާހަކަދައްކަމުން ދުއްވި 120 މީހަކާއި، ޓްރެފިކް ލައިޓަށް މަޑުނުކޮށް ދިޔަ 13 މީހަކު ފުލުހުން ވަނީ ހިފަހައްޓާފައެވެ.\nފުލުހުން އާންމުކުރި މި ތަފާސް ހިސާބުތައް ދައްކާގޮތުގައި އޭގެ ކުރީ ހަފްތާއާ އަޅާ ބަލާއިރު، ހިނގި އެކްސިޑެންޓްތަކުގެ އަދަދު މަދުވެ، އަނިޔާވި މީހުންގެ އަދަދު ވަނީ ގިނަ ވެފައެވެ. އެގޮތުން މި ހަފްތާގައި 31 އެކްސިޑެންޓް ހިނގާ ފަސް މީހަކަށް އަނިޔާވި ކަމަށް ފުލުހުން ބުނާއިރު، އޭގެ ކުރީ ހަފްތާގައި ހިނގާފައި ވަނީ 52 އެކްސިޑެންޓެވެ. އަދި މި އެކްސިޑެންޓް ތަކުގައި އަނިޔާވީ ހަތަރު މީހަކަށް ކަމަށް ފުލުހުން ބުނެއެވެ. މި އެކްސިޑެންޓްތަކުން ފުލުހުން ވަނީ ހަ މީހެއްގެ ލައިސަންސް ހިފަހައްޓާފައެވެ.\nފުލުހުން ޗެކް ކުރި ވެހިކަލްތަކުގެ ތެރޭގައި ރޯޑްވާދިނަސް އަދި އިންޝުއަރެންސް ހަމަވެފައިވާ، 57 ވެހިކަލާއި، އަހަރީ ފީ ހަމަވެފައިވާ 28 ވެހިކަލެއް ހިމެނެއެވެ.\nއިތުރު ލިޔުންތައް ހަބަރު އެކްސިޑެންޓް ޕޮލިސް


Rohingya gathulu aanmu report kuri dhe noosverin minivankohfi\nރޯހިންޔާ ގަތުލު އާންމު ރިޕޯޓްކުރި ދެ ނޫސްވެރިން މިނިވަންކޮށްފި\nރޮއިޓާސްގެ ދެ ނޫސްވެރިން: މިޔަންމާގެ ރައީސް ވަނީ ދެ މީހުނަށް ވެސް މައާފު ދެއްވާފައި. -- ފޮޓޯ: ރޮއިޓާސް\nމިޔަންމާގެ ރާޚައިން ސްޓޭޓްގައި ހަނގުރާމަވެރިންނާ ދެކޮޅަށް ކަމަށް ބުނެ އެ ގައުމުގެ ސިފައިން 2017 ގައި ފެށި އޮޕަރޭޝަނުގައި ހިންގި ގަތުލު އާންމު ރިޕޯޓް ކޮށްގެން ޖަލަށްލާފައިވާ ދެ ނޫސްވެރިން މިއަދު މިނިވަންކޮށްފި އެވެ.\nދައުލަތުގެ ސިއްރުތައް ގާނޫނާއި ހިލާފަށް ހޯދިކަމުގެ ތުހުމަތުގައި ރޮއިޓާސްގެ ދެ ނޫސްވެރިންގެ މައްޗަށް ކުށް ސާބިތުވާ ކަމަށް ކަނޑައަޅައި، ހަތް އަހަރަށް ޖަލަށްލާފައި ވަނީ މިދިޔަ އަހަރުގެ ސެޕްޓެމްބަރު މަހު އެވެ.\nނަމަވެސް، މިއަދު މިޔަންމާގެ ރައީސް އެ ދެ މީހުންނަށް މައާފް ދެއްވުމާއެކު ދެ ނޫސްވެރިން ވެސް ވަނީ ވަގުތުން މިނިވަންކޮށްފަ އެވެ.\nދެ ނޫސްވެރިން ތަހުގީގު ކުރީ، ރާޚައިން ސްޓޭޓުގެ އުތުރުން އޮންނަ ރަށްފުށު ހިސާބެއްގައި، މިޔަންމާ ސިފައިން މަރާލި 10 މީހެއްގެ މައްސަލަ އެވެ. އެ ސަރަހައްދުގެ މީހުންނާއި އިންޓަވިއުކޮށް ފުލުހުން އަދި ސިފައިންގެ އެހީގައި ހޯދި ލިޔެކިޔުންތަކެއްގެ ސަބަބުން އެ ދެ މީހުން ހައްޔަރު ކުރީ އޭގެ ފަހުންނެވެ.\nއެ ރިޕޯޓާއި ގުޅިގެން މިޔަންމާ ސިފައިން ވެސް ވަނީ ތަހުގީގެއް ހިންގާފަ އެވެ. އެ 10 މީހުން މަރާލި ކަމަށް އެއްބަސްވި ނަމަވެސް، އެ މީހުންނަކީ ރާޚައިން ހަނގުރާމަވެރިންނަށް ވާގިދޭ ޓެރަރިސްޓުންތަކެއް ކަމަށް ވަނީ ތަހުގީގަށް ފަހު ނިންމާފަ އެވެ. އަދި އެމީހުން މަރާލަން ޖެހުނީ، ހައްޔަރުކޮށްގެން އެ ސަރަހައްދުން އެމީހުން ނެރުމަށް ސިފައިންނަށް ނުރައްކާ އޮތުމުން ކަމަށް ވެސް ވަނީ ބުނެފަ އެވެ.\nރޯހިންގާ ނަސްލު ނައްތައިލުން އަދިވެސް ކުރިއަށް


ރ. ޖުޑީޝަލް ދާއިރާއިރާގެ ގުޅުން ބަދަހިކުރުމުގެ އެއްވެލުން\nއާދީއްތަ, 14 އޯގަސްޓް 2016\nޝަރުޢީ ދާއިރާގައި މަސައްކަތްކުރާ މުވައްޒަފުންނާއި މުވައްޒަފުންގެ ޢާއިލާތަކަކީ، ގުޅުން ބަދަހި އެކުވެރި ޢާއިލާތަކަކަށް ހެދުމަށާއި އަދި އެކަމަށް ޚާއްޞަ ސަމާލުކަމެއް ދިނުމަށް، ފަނޑިޔާރުންގެ މަހާސިންތާ 2016 ނިންމުމުގެ ރަސްމިއްޔާތުގައި ދިވެހިރާއްޖޭގެ އުއްތަމަ ފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދު އެދިވަޑައިގެންފައިވެއެވެ.\nރ. ޖުޑީޝަލް ދާއިރާގައި މަސައްކަތްކުރާ މުވައްޒަފުންނާއި މުވައްޒަފުންގެ ޢާއިލާތަކުގެ މެދުގައި ގުޅުން ބަދަހިކުރުމުގެ ގޮތުން، ރ. ދުވާފަރު މެޖިސްޓްރޭޓް ކޯޓުގެ ގޯތިތެރޭގައި "ގުޅުން ބަދަހިކުރުމުގެ އެއްވެލުން" މި ނަމުގައި މިއަދު ވަނީ ބައްދަލުވުމެއް ބާއްވާފައެވެ.\nމި ބައްދަލުވުމުގެ ބޭނުމަކީ، ރ. ޖުޑީޝަލް ދާއިރާގައި މަސައްކަތްކުރަމުންދާ މުވައްޒަފުންނާއި މުވައްޒަފުންގެ ޢާއިލާތައް އެއްތަނަކުން ބައްދަލުވެ، ގުޅުން ބަދަހިކޮށް އެކުވެރިކަން އާލާކުރުމެވެ. މިއީ، ރ. ޖުޑީޝަލް ދާއިރާގެ ތާރީޚުގައި މިހާ ގިނަ ޢަދަދެއްގެ މުވައްޒަފުންނާއި މުވައްޒަފުންގެ ޢާއިލާތައް އެއްތަނަކުން ބައްދަލުވި ފުރަތަމަ ފަހަރެވެ.\nމި ބައްދަލުވުމުގެ ބައިވެރިންގެ ތެރޭގައި، ރ. ޖުޑީޝަލް ދާއިރާގައި މަސައްކަތްކުރައްވާ 10 މެޖިސްޓްރޭޓުންނާއި، ދާއިރާގައި ކުރިން މަސައްކަތްކުރެއްވުމަށްފަހު މިހާރު ރިޓަޔާކުރައްވާފައިވާ 03 މެޖިސްޓްރޭޓުންނާއި، ރ. ޖުޑީޝަލް ދާއިރާގެ 15 މެޖިސްޓްރޭޓް ކޯޓުގެ މުވައްޒަފުންނާއި މުވައްޒަފުންގެ ޢާއިލާތައް ހިމެނެއެވެ.


China ge school akah dhin hamalaa'ehga 8 dharivaraku maruvejje\nޗައިނާގެ ސްކޫލަކަށް ދިން ހަމަލާއެއްގައި އަށް ދަރިވަރަކު މަރުވެއްޖެ\nހަމަލާ ދިން ކަމުގެ ތުހުމަތުގައި 40 އަހަރުގެ ފިރިހެނަކު ވަނީ ހައްޔަރު ކޮށްފަ\nއޭނާ ހައްޔަރު ކޮށްފައިވަނީ ހަމަލާ ދިން ތަނުގައި ހަރަކާތްތެރިވަމުން ދަނިކޮށް\nހަމަލާ ދިން މީހާގެ މަގުސަދަކީ ކޮބާ ކަމެއް އަދި އެނގިފައެއް ނުވޭ\nކ. މާލެ |3ސެޕްޓެންބަރ 2019 | އަންގާރަ 17:17 | 3,139\nޗައިނާގެ ކްލާސްރޫމެއް - ގެޓީ އިމޭޖާސް\nޗައިނާގެ ހުބެއި ޕްރޮވިންސްގައި ހުންނަ ޕްރައިމަރީ ސްކޫލެއްގެ ބޭރަށް ދިން ހަމަލާއެއްގައި އަށް ދަރިވަރުން މަރުވެއްޖެއެވެ.\nއެގައުމުގެ ފުލުހުން ބުނެފައިވާ ގޮތުގައި މި ހަމަލާ ދިންކަމުގެ ތުހުމަތުގައި 40 އަހަރުގެ ފިރިހެނަކު ވަނީ ހައްޔަރު ކޮށްފައެވެ. އޭނާ ހައްޔަރުކޮށްފައިވަނީ ހަމަލާ ދިން ތަނުގައި ހަރަކާތްތެރިވަމުން ދަނިކޮށް ކަމަށްވެސް ފުލުހުން ބުނެފައިވެއެވެ.\nއެ ދަރިވަރުން މަރުވީ ކިހިނެއް ކަމެއް އަދި ހަމަލާ ދިން މީހާގެ މަގުސަދަކީ ކޮބާ ކަމެއް އަދި އެނގިފައެއް ނުވެއެވެ. އަދި ހަމަލާގެ ޝިކާރައަކަށްވީ ކުދިންގެ އުމުރުވެސް ކަނޑައެޅިގެން ބުނާކަށް ނޭނގެއެވެ. ނަމަވެސް އެ ސްކޫލުގައި ކިޔަވަމުންދަނީ ހަ އަހަރާއި 13 އަހަރާއި ދެމެދުގެ ކުދިންނެވެ.\nފާއިތުވި އަހަރުތަކުގައިވެސް ޗައިނާގެ ސްކޫލު ދަރިވަރުންނަށް މިފަދަ ހަމަލާތައް ދީފައިވާކަން ފާހަގަކޮށްލެވެއެވެ. 2018 ވަނަ އަހަރުގެ އެޕްރިލް މަހު ނުވަ ދަރިވަރުންގެ ގަޔަށް ތޫނު އެއްޗަކުން ހަމަލާދީ މެރި ހާދިސާއެއްވެސް ފެންމަތިވެފަވެއެވެ.\nމުގުރާއި ޝީލްޑް އަދި ހެލްމެޓް ފަދަ ތަކެއްޗާއެކު ސްކޫލު ފެށޭ ގަޑީގައި އަދި ނިމޭ ގަޑީގައި ޗައިނާގެ ބައެއް ސްކޫލްތަކުގެ ގޭޓުކައިރީގައި ގާޑުން ހަރަކާތްތެރިވަމުންދެއެވެ.


JB aai Shawn Mendes ge "Monster": maana funn lyrics eh | ThePress\nޖޭބީއާއި ޝޯން މެންޑަސްގެ "މޮންސްޓާ": މާނަ ފުން ލިރިކްސްއެއް\n21 November 2020, 11:11\nޖަސްޓިން ބީބާ (ޖޭބީ) އާއި ޝޯން މެންޑަސްގެ ވަރުގަދަ ކޮލާބޮރޭޝަން "މޮންސްޓާ" ގެ މަންޒަރެއް / ފޮޓޯ: ސެވަންޓީން މެގަޒިން\nޕޮޕް ލަވައިގެ އުދަރަހުގެ އެންމެ އުހުގައި މިއަދު ފިޔަޖަހަމުން އަންނަ ޒުވާން ދެ ތަރިން ކަމަށްވާ ޖަސްޓިން ބީބާ (ޖޭބީ) އާއި ޝޯން މެންޑަސްގެ ވަރުގަދަ ކޮލާބޮރޭޝަން "މޮންސްޓާ" ރިލީޒް ކޮށްފިއެވެ.\nސިންގަލްއެއްގެ ގޮތުގައި ރިލީޒް ކުރި "މޮންސްޓާ"އަށް ކުޑަ ވަގުތު ކޮޅެއްގެ ތެރޭގައި އެތައް މިލިއަން ވިއުޒްއެއް ވަނީ ލިބިފައެވެ.\n"މޮންސްޓާ" އަކީ ޖޭބީއާއި ޝޯން މެންޑަސްގެ އިތުރުން، ޑެނިއަލް ކޭޒާ، ފްރޭކް ޑިއުކްސް ފަދަ ފަންނުވެރިންގެ ހިއްސާވެސް އޮތް ލަވައެކެވެ.\n"މޮންސްޓާ"ގެ ލިރިކްސްއަކީވެސް އާދައިގެ ލިރިކްސްއެއް ނޫން ކަމަށް ބުނެވެއެވެ. މި ލަވައިގެ ލިރިކްސްގައި ގެނެސްދީފައި ވަނީ، މަޝްހޫރުވެ، މަގުބޫލުވުމުން އެކަމުގެ އަދާ ކުރަންޖެހޭ ގޮތުގެ ވާހަކަތަކެވެ. އެގޮތުން، ކުޑަ ވަގުތު ކޮޅެއްގެ ތެރޭގައި އެންމެ އުހަށް އެރި، ކާމިޔާބީގެ ރަހަ ދެކޭ ވާހަކައާއި، ހަމަ އެއާއެކު އެކަމުގެ އަނދިރިފަރާތް ތަޖުރިބާ ކުރެވޭ ވާހަކަވެސް "މޮންސްޓާ"ގެ ލިރިކްސްގައި ގެނެސްދީފައި ވެއެވެ.\nމުނިފޫހިފިލުވުމުގެ ދާއިރާގެ ފަންނުވެރިން އެންމެ އުހަށް ގެންދަނީ މުޖުތަމައުން ކަމަށާ، އެ ބާރު މިނުގައި އެ ތަރިން ވެއްޓޭ މަންޒަރު ބަލަންވެސް މުޖުތަމައު އޮންނަ އޮތުމަކީ މުނިފޫހިފިލުވުމުގެ ކަމެއް ކަމަށް ޝޯން މެންޑަސް ވަނީ ސިފަކޮށްފައެވެ.\n"މޮންސްޓާ"ގައި ޖަސްޓިން ބީބާވެސް ވަނީ އޭނާގެ ހަގީގީ ދިރިއުޅުމުގެ ތަޖުރިބާތަކުގެ ވާހަކަތައް ހިއްސާކޮށްފައެވެ. އަދި އޭނާއަށް ހެދުނު ގޯސްތަކަށް މައާފަށް އެދުނު ކަމުގައި ވީ ނަމަވެސް، ދުނިޔެ އެކަން ހަނދާން ނައްތާނުލާކަމަށް ޖޭބީ ވަނީ ބުނެފައެވެ.\n"މޮންސްޓާ"އަކީ ޖޭބީއާއި ޝޯން މެންޑަސް އެކުގައި ސިންގަލްއެއްގައި މަސައްކަތް ކުރި ފުރަތަމަ ފަހަރެވެ. "މޮންސްޓާ" އަކީ ޝޯން މެންޑެސްގެ އަލްބަލް "ވޮންޑާ"ގެ ހިއްސާއެއް ކަމަށް މައުލޫމާތު ލިބެއެވެ.\nމުނިފޫހިފިލުވުން ލައިފްސްޓައިލް ޒުވާނުން


President Mohamed Nasheed | Mihaaru\nSeptember 24, 2016 35\nވާހަކަތައް ދައްކަން ފަށަން އެމްޑީޕީން ގޮވާލައިފި\nކޮމަންވެލްތް މިނިސްޓީރިއަލް އެކްޝަން ގްރޫޕް (ސީމެގް)އިން ރާއްޖެއާ ދެކޮޅަށް ފިޔަވަޅު އެޅުމަކީ ރާއްޖެ އަށް ލިބޭނެ ބޮޑު ގެއްލުމެއް ކަމަށާއި އެ ފިޔަވަޅުތަކުން ސަލާމަތްވާން އިދިކޮޅު ފަރާތްތަކާ ވާހަކަދައްކަން ފަށަން އެމްޑީޕީން މިއަދު ގޮވާލައިފި އެވެ.\nދިވެހިން އުއްމީދުކުރަނީ ކޮމަންވެލްތު މިނިސްޓީރިއަލް އެކްޝަން ގްރޫޕް (ސީމެގް) އިން ރާއްޖެއާ މެދު ގޮތެއް ނިންމާނީ ހަލާތާއި ހަގީގަތަށް ބެލުމަށްފަހު ކަމަށް ކުރީގެ ރައީސް މުހައްމަދު...\nSeptember 08, 2016 37\nދައުލަތުގެ ފައިސާ އިން ވައްކަން ކުރެއްވި ކުރީގެ ނައިބު ރައީސް އަހުމަދު އަދީބަކީ ރައީސް އަބްދުﷲ ޔާމީންގެ ޝިކާރައަކަށް ވި ބޭފުޅެއް ކަމަށް ކުރީގެ ރައީސް މުހައްމަދު ނަޝީދު...\nSeptember 07, 2016 20\nމައުމޫނަށް ބައި ލައްކަ ޑޮލަރު؟ އެވާހަކަ ދޮގުކޮށްފި\nSeptember 07, 2016 61\nSeptember 07, 2016 33\n"ނަޝީދަށް ހުކުމް ކުރީ ރައީސް އެންގެވި ގޮތަށް"\nހުރިހާ ފަރާތްތަކުން ގާނޫނު އަސާސީއާ އެއްގޮތަށް އަމަލުކުރުމަށް ކުރީގެ ރައީސް މައުމޫން އަބްދުލްގައްޔޫމް މިއަދު ގޮވާލައްވައިފި އެވެ.\nSeptember 06, 2016 94\nމައުމޫން ވެސް އިންތިގާލީ ސަރުކާރުގައި ހިމެނޭނެ: ނަޝީދު\nރައީސް އަބްދުﷲ ޔާމީންގެ ވެރިކަން ބަދަލުކޮށް، ދެން އުފައްދާ އިންތިގާލީ ސަރުކާރުގައި ކުރީގެ ރައީސް މައުމޫން އަބްދުލްގައްޔޫމް ވެސް ހިމެނިވަޑައިގަންނަވާނެ ކަމަށް ކުރީގެ ރައީސް...\nSeptember 06, 2016 86\nވަރަށް އަވަހަށް އަނެއްކާވެސް ސްރީ ލަންކާ އަށް ވަޑައިގަންނަވާނެ ކަމަށާއި އެ ދަތުރުފުޅުގައި އެނބުރި ރާއްޖެ އަށް ވެސް ވަޑައިގެންނެވޭނެކަމަށް އުއްމީދު ކުރައްވާ ކަމަށް ކުރީގެ ރައީސް...\nރާއްޖެއާ ގުޅޭ މުހިއްމު ބައްދަލުވުންތަކަކަށް މީގެ ހަފުތާއެއްހާ ދުވަސް ކުރިން ސްރީ ލަންކާ އަށް ވަޑައިގެންނެވި ކުރީގެ ރައީސް މުހައްމަދު ނަޝީދު މިއަދު އެ ގައުމުން ފުރާވަޑައިގެންފި އެވެ.\nކޯޓު އަމުރު ނެރެގެން ވެސް ކުރީގެ ރައީސް މުހައްމަދު ނަޝީދު މި ސަރުކާރަށް އަތުނުވުމުން އެމަނިކުފާނުގެ މުޅި އާއިލާ އަށް ގޯނާކުރަމުންދާ ކަމަށް ގަލޮޅު އުތުރު ދާއިރާގެ މެމްބަރު އީވާ އަބްދުﷲ މިރޭ ވިދާޅުވެއްޖެ އެވެ.\nނަޝީދު ކުރަނީ ޑިމޮކްރެސީގެ މަސައްކަތް، ކަންބޮޑެއް ނުވޭ\nމައުމޫނާއި ނަޝީދުގެ "އަބުރު ކަތިލި" މައްސަލަ ނަގައިފި\nއެތުލީޓުންނާ އެކު ތަމްރީން ހެދުމަށް ރާއްޖޭގެ ރައީސުންނަށް، އޮލިމްޕިކް ކޮމިޓީގެ ސެކްރެޓަރީ ޖެނެރަލް އަހުމަދު މަރުޒޫގު (މަރޭ) ކުރެއްވި ޗެލެންޖް، ރައީސް އަބްދުﷲ ޔާމީނާއި ރައީސް ޑރ. މުހައްމަދު ވަހީދު ހަސަން މަނިކު އަދި ރައީސް މުހައްމަދު ނަޝީދު ގަބޫލުފުޅުކުރައްވައިފި އެވެ.\nއަބުރު ރައްކާތެރިކޮށްދިނުމަށް ކަމަށް ބުނެ ހިޔާލުފާޅު ކުރުން ހަނިކޮށްފައިވާ ގާނޫނުގެ ބޭނުން ނުހިއްޕަވާނެ ކަމަށް ކުރީގެ ރައީސް މައުމޫން އަބްދުލްގައްޔޫމާއި ކުރީގެ ރައީސް މުހައްމަދު...\n"އެއީ ޕްރޮޕަގެންޑާއެއް، ނަޝީދު މައްސަލަ ހުށަނާޅުއްވާ"\nޕަބްލިކް ސާވިސް މީޑިއާ އިން ކުރީގެ ރައީސް މުހައްމަދު ނަޝީދުގެ އަބުރާ ބެހިފައިވާ ކަމަށް ބުނެ އެއްވެސް މައްސަލައެއް އެމަނިކުފާނު ވެސް އަދި އެމްޑީޕީން ވެސް ފުލުހުންނަށް ހުށަހަޅާފައި...\nމައުމޫން ވިދާޅުވިހެން ބިރުފަހަނާޅައިދާން ގޮވާލައްވައިފި\nސިޔާސީ ގޮތުން ކާމިޔާބު ހޯދަން ބިރު ފަހަނަހަޅައި ދާންޖެހޭ ކަމަށް ކުރީގެ ރައީސް މައުމޫން އަބްދުލްގައްޔޫމް ރޭ ވިދާޅުވެފައި ވަނިކޮށް، އެ ވާހަކަފުޅަށް ތާއީދުކުރައްވައި "ބިރުފަހަނާހަޅައިދާން" ކުރީގެ ރައީސް މުހައްމަދުު ނަޝީދު ވެސް މިއަދު ގޮވާލައްވައިފި އެވެ.\nގޭބަންދު ލިޔުމުގެ މައްސަލަ ނުނިންމާތީ ކަންބޮޑުވެއްޖެ\nކުރީގެ ރައީސް މުހައްމަދު ނަޝީދު މިދިޔަ އަހަރު ގޭބަންދަށް ބަދަލު ކުރުމަށް ނިންމައި، އެކަމާ ގުޅޭގޮތުން ކަރެކްޝަނަލް ސާވިސް އިން ދިން ކަމަށް ބުނާ ލިޔުމުގެ މައްސަލައިގެ ތަހުގީގު އަދިވެސް ނުނިންމައި ދިގު ދަންމަމުން ދާ ކަމަށް ބުނެ ކަންބޮޑުވުން ފާޅުކޮށްފި އެވެ.


Bakhira dhoaneege enkeyolhu, fisaari friheneh - Hali News\nބާޚިރާ ދޯނީގެ އެންކެޔޮޅު، ފިސާރި ފިރިހެނެއް\n06 January 2021, 03:35\nއޭނާއަކީ ކަނޑަށާއި ދޯންޏަށް ފަރިތަ ފިސާރި އެންކެޔޮޅެކެވެ. އެންދަމާ ވަގުތުން ފެށިގެން ދޯނި ކަނޑަށް ނުކުމެ މަސްބާނައިގެން އޮޑި ސާފުކުރުމަށްފަހު މަސްކިރާ ނިމެންދެން މި މަސްވެރިޔާ ވެސް ހިތްވަރު ކުރެއެވެ. އެހެން މީހުންނާ އެފަދައިންނެވެ.\nމިދައްކަނީ ފަރެސްމާތޮޑާގައި ދުއްވާ ބާޚިރާ ދޯނީގެ އެންކެޔޮޅުގެ ވާހަކައެވެ. ފަރެސްމާތޮޑާ ފަރެސް އަވަށު އަރިސް ޢާލިމް މުޙައްމަދުގެ ވާހަކައެވެ.\nޢާލިމް ސްކޫލް ނިންމުމަށްފަހު ވަނީ ތަފާތު މަސައްކަތް ކޮށްފައެވެ. އެގޮތުން ފަރެސްމާތޮޑާ ކައުންސިލްގެ މެމްބަރު ކަމާއި އެރަށު އިންޖީނުގޭގެ އެޑުމިން އޮފިސަރުކަން އޭނާ ވަނީ ކޮށްފައެވެ. އެ ދެއިދާރާގައި އޭނާ ވަނީ ހީވާގިކަމާއި މުރާލި ކަމާއެކު މަސައްކަތް ކޮށްފައެވެ.\nއެ ދެ އިދާރާއަށް ޚިދުމަތް ކުރުމަށްފަހު އޭނާ ވަނީ މަސްވެރިކަމަށް ނުކުމެފައެވެ. މަސްވެރިކަން ކުރާ ހިތުންނެވެ.\nމަސް ވެރިކަމަށް ނުކުތުން\nސަރުކާރުގެ ވަޒީފާ އަދާކުރުމަށްފަހު އޭނާ މަސްވެރިކަމަށް ނުކުތީ ރަނގަޅު އާމްދަނީއެއް ހޯދުމުގެ ބޭނުމުގައެވެ. ކަނޑާއި ގުދުރަތީ ވެށީން ހިތްހަމަޖެހުން ހޯދުމުގެ ނިޔަތުގައެވެ. މިހާރު އޭނާއަކީ ގުދުރަތީ މަންޒަރުތައް ބަލަމުން ހިތްހަމަޖެހުމާއެކު ރަނގަޅު އާމްދަނީއެއް ހޯދާ މަސްވެރި އެކެވެ. އޭނާ މަސްވެރިކަމުގެ ދާއިރާގައި ހަރަކާތްތެރިވާތާ މިހާރު މިވީ ދެ އަހަރެވެ. އެ ދެ އަހަރު ތެރޭގައި މަހަށްފުރާ ކޮންމެ ދުވަހަކީ އޭނާއަށް އުފާވެރި ދުވަހެކެވެ. ހިތަށާއި ސިކުނޑިއަށް އަރާމު ލިބޭ ދުވަހެކެވެ.\nޢާލިމް މަހަށްދާން ފެށީ އާދައިގެ މަސްވެރިއެއްގެ ގޮތުގައެވެ. އެހެންނަމަވެސް އޭނާގެ މަސައްކަތާއި ހިތްވަރުން ކުރިއެރުން ހޯދިއެވެ. މަސްވެރިކަން ރަނގަޅަށް ދަސްކުރިއެވެ. ކަނޑަށާއި އޮޑިއަށް ފަރިތަވެލިއެވެ. އެންމެ ފަހުން ކުޅަދާނަ އެންކޮޅަކަށް ވިއެވެ.\nއެންކެޔޮޅެއްގެ ޒިންމާ ވަރަށް ބޮޑެވެ. އެންވަތް ބެލެހެއްޓުމުގެ މޭސްތިރިއަކީ އޭނާއެވެ. އެންތައް މަރުނުވެ ގިނަވަގުތު ބެހެއްޓުމަށް ކުރަންޖެހޭ ހުރިހާ މަސައްކަތެއް ދޯނީގެ އެހެންމީހުންގެ އެހީތެރިކަމާއެކު ބަލަހައްޓަނީ އޭނާއެވެ.\nއެންމެ ބުރަ މަސައްކަތް\nމަސްވެރިން މަހަށްދަނީ މަސް ބާނާށެވެ. މަސްއައިން ތިލަކޮށް އައިން ދޯނީގެ ކައިރީގައި މަޑުކުރުން އޮންނަނީ އެންކެޔޮޅު އެންއުކާ ގޮތެއްގެ މައްޗަށެވެ. މަސްއައިން ތިލަކުރުމާއި ތިލަވާ މަސްއައިން އޮޑިއާ ކައިރިކުރުމަކީ އެންކޮޅުގެ އެންމެ ބޮޑު ޒިންމާއެވެ. މަސް އައިން ތިލަވެގެން އަންނަވަތު އޮޑީގެ ދެފަރާތުން މަސްގަނޑު އަރައި ބުޅިއާ ހަމައަށް މަސްތައް ތިލަކުރުން ވެސް އޮންނަނީ އެންކެޔޮޅުގެ އަތްމަތީގައެވެ.\nހައްސަ ދަނޑިން މަސްބާނައި އޮޑި ބަރާކުރިޔަސް އެންކެޔޮޅަށް ވެސް އެކަމުގެ އެންމެ މަތީ މެޑެލް ދޭންޖެހެއެވެ. އެހެނީ މަސް އައިން އޮޑިޔާ ގަޔާވެ ކައިރިވަނީ އެން އުކާގޮތަކުންނެވެ. "ރަސް އައިނޭމީ މަގޭ އޮޑިޔާކުޅެ ނަގާމިތާ ރޯދީނޭ ތިބޭ ހޭއަރާ" ކިޔަމުން އެންކޮޔޮޅު އެންވަށީގައި ހިފައެވެ. މަސްވެރިން ދޮށީގައި ހިފައެވެ. މަސް ބާނައި ނިމެންދެން އެންކެޔޮޅާއި މަސްބާނާ މީހުން ތިބެނީ ގުޅިލާމެހިފައެވެ.\nއެންމެ ބޮޑު ހިތްހަމަޖެހުން\nޢާލިމް ބުނި ގޮތުގައި އޭނާއަށް އެންމެބޮޑު އުފަލެއް މަސްވެރިކަމުން ލިބެނީ ރަނގަޅު އާމްދަނީއެއް ލިބޭތީއެވެ. އެއަށްފަހު ކަނޑުމަތީގައި ހޭދަކުރާ ވަގުތުތަކުގައި ފެންނަ ގުދުރަތީ ހިތްގައިމުގެ މަންޒަރުތަކުގެ ސަބަބުންނެވެ. "މިއީ ވަރަށްގިނަ ރަށްރަށަށް ވެސް ދެވޭ މަސައްކަތެއް. ރަށްރަށަށް ދިއުމުން ވަރަށް ގިނަ މީހުންނާ ރައްޓެހިކަން އުފެދޭ. ފަހުން އެމީހުންވަނީ ވަރަށް ރަނގަޅު ރަޙުމަތްތެރިންނަށް. އެފަދަ ރަޙުމަތްތެރިން މަސްވެރިކަމުގެ ދާއިރާއިން ލިބުމަކީ ލިބޭ ވަރަށްބޮޑު އުފަލަކާއި ހިތްހަމެޖެހުމެއް،" ޢާލިމް ބުންޏެވެ.\nޢާލިމް މަހަށްދާ ބާޚިރާ ދޯނި\nބާޚިރާއަކީ ރާއްޖޭގައި ދުއްވާ އެންމެބޮޑެތި މަސްދޯނިފަހަރުގެ ތެރޭގައި ހިމެނޭ ދޯންޏެކެވެ. އޭގައި އަޅައިފައިވަނީ 1050 ހޯސްޕަވަރުގެ އިންޖީނެކެވެ. އެހެންކަމުން ދޯނީގެ ދުވެލި މަޑެއް ނޫނެވެ. އޭގައި 37 މީހުންނަށް ދަތިކަމެއް ނެތި އުޅެވެއެވެ. ފުލް އެއާކޮންޑިޝަން ކޮށްފައި ހުންނަ6ކޮޓަރި ހުރެއެވެ. 25 އެނދު ހުރެއެވެ. ބާޚިރާގެ އެކޮމޮޑޭޝަން ބޮލޮކަށް ވަދެ ބަލައިލުމުން އެންމެ ބޮޑަށް ވައްތަރީ އެންމެ މިޒަމާނަށް ހަދާފައިވާ ފެމިލީ ރޫމަކާއެވެ. ބެޑުޝީޓާއި ބާލީހުގެ އުރަ އެއްކުލައެވެ. ސާފުތާހިރުކަމުގެ މިސާލެކެވެ.\nމިފަދަ ދޯންޏަކުން މަހަށްދާން ފުރުސަތު ލިބިއްޖެނަމަ ކޮންމެ މީހަކުވެސް އުފަލުން ދާނެއެވެ.\nމިޒަމާނުގެ މަސްދޯންޏެއްގެ ކެއުމާއި ސައި ރަށުގައި ބިނާކޮށްފައި ހުންނަ ތިމާގެ އަމިއްލަގެއަށްވުރެ ވެސް ރަނގަޅެވެ. ހެނދުނު ބަޓަރާއި ޖޭމާއި، ޕާނާއި ރޮއްޓާއި، ރިހައާއި، ކުޅިމަހާއި އެމީހަކު ބޭނުންވާ ވައްތަރެއްގެ ސައި ހުރެއެވެ. ބޭނުން ކޮންމެ ގަޑިއަކު ކިރު ކޮފީއާއި ކަޅު ކޮފީ ލިބެއެވެ. މެންދުރުވެސް އެބަޔަކު ބޭނުންވާ އެއްޗެއް ކާން ލިބެން ހުރެއެވެ. ގަރުދިޔައާއި ރިހައާއި ބަތާއި ރޮށި ލިބެން ހުރެއެވެ. ރޭގަނޑު ވެސް ހަމަ އެފަދައެވެ. ކަނޑުމަހާއި ފަރުމަހާއި ކުކުޅު ރިހަވެސް ލިބެން ހުރެއެވެ. އެހެން ދޯނިފަހަރެކޭ އެއްފަދައިން ބާޚިރާގައި ވެސް ކައްކާއެއް ހުރެއެވެ.\nޢާލިމް ބުނީ މަސްވެރިކަމަކީ ކުރާހިތުން ކުރާ ކަމެއް ކަމަށެވެ. އެހެންނަމަވެސް ބާނާ މަސްކޮޅު ނުކުރި އުކާލަން ޖެހޭފަހަރު އައުމަކީ ހިތަށް ލިބޭ ވަރަށްބޮޑު ތުރާލެއް ކަމަށް އޭނާ ބުންޏެވެ. އޭގެ އިތުރަށް ފަހުން ފައިސާދޭ ގޮތަށް މަސްވެރިންގެ އަތުން މަސް ނެގުމަކީ މަސްވެރިންނާއި އެމީހުންގެ އާއިލާތަކަށް ދެވޭ ވަރަށްބޮޑު އަނިޔާއެއް ކަމަށް ވެސް އޭނާ ބުންޏެވެ. "ފައިސާ ނުލިބި އެތައް ބިލެއް ޕެންޑިންގައި ހުރެދާނެ އެތައް ދުވަހެއް ވަންދެން. އެއީ ވަރަށް ދެރަކަމެއް. އެކަން އެހެންވަނީ ވެސް ސަބަބަކާހެދި. އެކަންކަން ރަނގަޅު ކުރުމަކީ ސަރުކާރުގެ ޒިންމާއެއް ކަމަށް ދެކެނީ. އެކަން ރަނގަޅު ކުރަން އެބަޖެހޭ،" ޢާލިމް ބުންޏެވެ.\nމިހާތަނަށް ބާޚިރާ އެއްދުވަހަކަށް އެންމެ ގިނައިން ބާނައިފައިވަނީ 48 ޓަނު މަހެވެ. އެދުވަހު ވެސް ބޭނި ހުރިހާ މަހެއް ނުކިރުނެވެ. އަދި އެހާ ދަހި އައިނަކުން މަސް ބާނަން ތިބެފައި ހުއްޓާލީ އިތުރު ގޮތެއް ނެތިގެން ކަމަށް ވެސް އޭނާ ބުންޏެވެ. އިތުރަށް މަސް ބާނައިފިއްޔާ ރައްކާކުރެވޭނެ ގޮތެއްނެތް. އެއްވެސް ތާކުން އައިސް ލިބޭ ގޮތެއް ނުވި ކައިރި ހިސާބައެއްގައި މަސް ކިރާލެވޭނެ ތަނެއްނެތް. އެންމެފަހުން ދެލޮލުން ކަރުނަ އަޅަމުން މަސް އައިން ދޫކޮށްލާފައި މަސްކޮޅު ކިރަން ދުއްވައިލީ،" ޢާލިމް ބުންޏެވެ. އޭނާ ބުނީ އެދުވަހަކީ ރާއްޖޭގެ ރެކޯޑު ވެސް މުގުރާލެވިދާނެ ދުވަހެއް ކަމަށެވެ. އެދުވަހު ދިމާވި މަސްއައިނުގެ ދަހިކަމުން 100 އަށް ވުރެ ގިނަ ޓަނު މަސް ބޭނުނީސް ކަމަށް އޭނާ ބުންޏެވެ.\nއެދުވަހު ވެސް އެން އުކަންހުރީ ޢާލިމެވެ. އެއީވާ ދުވަހެކެވެ. އެން އުކަމުން އެދުވަހު އޭނާ ވަނީ ދޮށިވެސް އަޅައިފައެވެ. އަޅާ ކޮންމެފަހަރަކު އަށެއްކަމަސް ހަފޮޅުން އެތެރެ ކޮށްލައެވެ. އަނެއްކާ އޭނާ ހިފަނީ އެން ވަށީގައެވެ. އެއީ ވަރަށް މަދުން ނޫނީ ނުލިބޭ ފުރުސަތެކެވެ. އެދުވަސް މަސް އައިން އޮޑިޔާވެފައި ހުރީ އަޖައިބެއް ފަދަ ގޮތަކަށެވެ.\n"އެދުވަހު މަސްގަނޑު އަރައިގެން އައިރު ހީވަނީ ކަނޑު އަޑިން ބިޔަ ލަޝްކަރެއް އަރައިގެން އައިހެން. މުޅި ހިސާބު އޮތީ އެކަތިގަނޑަކަށް ހަދާލައިފައި. އެދުވަހަކީ ވެސް އެން އުކަމުން މަސްބޭނި ދުވަހެއް. އެން އުކާލާފައި ދޮށި ނަގައިގެން ހައެއްކަ މަސް ބާނާފައި އަނެއްކާ އެން އުކަންފަށަނީ. އެއީ މަސްވެރިކަމުގެ ހަޔާތުގައި ހަނދާނުން ނުފިލާނެ ދުވަހެއް. އެދުވަހު ހުރިހާ ކަމެއް ރަނގަޅަށްދިޔަ ނަމަ ސަތޭކަ ޓަނަށްވުރެ ވެސް ގިނައިން ބޭނޭނޭ،" އޭނާ ބުންޏެވެ.\nޢާލިމު ވަނީ އޭނާގެ އަމިއްލަ މަސައްކަތުން ކާމިޔާބު މަސްވެރިއަކަށްވެފައެވެ. އޭނާއަށް ލިބޭ އެންމެބޮޑު އެއް ހިތްހަމަޖެހުމަކީ ބުރަކޮށް މަސައްކަތްކޮށްގެން ހޯދާ ޙަލާލު ފައިސާއިން އަނބިދަރިން ބެލެހެއްޓޭތީއެވެ. އޭނާ އުޅެންމުންދަނީ ފުދުންތެރި ދިރިއުޅުމެކެވެ. ކާމިޔާބު ދިރިއުޅުމެކެވެ.\n"އަޅުގަނޑު ޒުވާނުންނަށް ގޮވާލަން މަސްވެރިކަމުގެ ދާއިރާއަށް ވަނުމަށް. މިއީ ރަނގަޅު އާމްދަނީއެއް ލިބޭ ހުނަރުވެރި މަސައްކަތެއް. މިއީ ސިކުނޑިއަށް ބާރުކުޑަ މަސައްކަތެއް. މިއީ ހިތްހަމަޖެހުމާއި އުފާވެރިކަން ލިއްބައިދޭ މަސައްކަތެއް. އަވަހަށް މިދާއިރާއަށް އާދޭ،" އޭނާ ބުންޏެވެ.\nޒުވާނުން މިދާއިރާއަށް ވަނުމަށް ގޮވައިލުމަށްފަހު އޭނާ ބުނީ ސަރުކާރުން އެއްގޮތަކަށް ވެސް މަސްވެރިންނަށް ދެރަވާ ގޮތަށް އެއްވެސް ކަމެއް ކޮށްގެން ނުވާނެ ކަމަށެވެ. މިދާއިރާ ދިރުވައި ކޮޅަށް ޖެހުމަށް ސަރުކާރުން ގަދަ އަޅައި މަސައްކަތް ކުރުމަށް އޭނާ އެދުނެވެ. ހަލާކުވެފައިވާ ވަސީލަތްތައް މަރާމާތުކޮށް މަސްވެރިން ބާނާ މަސް ގަނެވޭނެ އިންތިޒާމް ހަމަޖެއްސުމަކީ ސަރުކާރުން ކޮންމެހެން ކުރަންޖެހޭ ކަމެއް ކަމަށް އޭނާ ބުންޏެވެ. އޭނާ ޒުވާނުންނަށް ގޮވައިލީ މަސްވެރިކަމަށް ކުރިމަތި ލުމަށެވެ. އެ މަސައްކަތް ދިރުވައި އެއީ ނަންހިނގާ ދާއިރާއަކަށް ހެދޭނީ ޒުވާން މަސްވެރިން އުފެދިގެން ކަމަށް އޭނާ ބުންޏެވެ.\nޢާލިމް އެވެ. ތިޔަކުރާ ހިތްވަރަށް އައްސަރިބަހާއި ސާބަސް ހުއްޓެވެ. މުރާލި ކަމާއެކު މަސްވެރިކަމުގައި ދެމިހުންނާށެވެ.\nއިތުރު ލިޔުންތައް މީހުން\nއަދާލަތު ޕާޓީގެ ރައީސް ކަމަށް އިމްރާން ކުރިމަތިލައްވައިފި\nސިއްޙީ ކުއްލި ނުރައްކަލުގެ ޙާލަތުގައި އިންތިޚާބު ބޭއްވޭގޮތަށް މަޖިލީހުން ފާސްކޮށްފި\nހުޅުމާލެ ދެވަނަ ފިޔަވަހީގައި އަލިފާނުގެ ހާދިސާއެއް


Kelaa Council - Councilors\nޢަބްދުﷲ އިންފާޒަކީ ލާމަރުކަޒީ ޤާނޫނުގެ ދަށުން ސިދާ ރައްޔިތުންގެ ވޯޓުން ކެލާ ކައުންސިލްގެ ރައީސް ކަމަށް އިންތިހާބުވެ، ކައުންސިލްގެ އެންމެ އިސް ވާޖިބު އަދާކުރަމުންދާ ފަރާތެވެ. ޢަބްދުﷲ އިންފާޒް ސިޔާސީ ދާއިރާގައި މަސައްކަތް ކުރާތާ ވަނީ7އަހަރުވެފައެވެ. މި ގޮތުން ކެލާ ކައުންސިލްގެ 2ވަނަ ދައުރުގެ ރައީސް ކަމާއި ހއ އަތޮޅުކައުންސިލްގެ ކެލާދާއިރާގެ މެންބަރުކަން ޢަބްދުﷲ އިންފާޒް ވަނީ ކޮށްފައެވެ. ސިޔާސީ ދާއިރާގެ އިތުރުން ތައުލީމާއި އުގަންނައި ދިނުމުގެ ދާއިރާގައި ވަނީ މަސައްކަތްކޮށްފައެވެ.\nކެލާ ކައުންސިލް ނައިބު ރައީސް\nޢަބްދުﷲ ސާޖިދްއަކީ ކެލާ ކައުންސިލަށް އަލަށް އިންތިހާބުވެ ކެލާ ކައުންސިލްގެ މެމްބަރުންގެ ރުހުމާއެކު ނައިބް ރައީސްގެ މަސްއޫލިއްޔަތު އަދާކުރަމުން ގެންދާ ފަރާތެވެ. މީގެ އިތުރުން ކައުންސިލްގެ މުނިސިޕަލް ހިދުމަތްތަކުގެ އެންމެ އިސް ޒިންމާއާއި ހަވާލުވެ ހުރި ފަރާތްވެސްމެއެވެ. ސިޔާސީ މަސައްކަތް ފެށުމުގެ ކުރިން ޢަބްދުﷲ ސާޖިދް ވަނީ ޓުއަރިޒަމް އިންޑަސްޓްރީގައި ވަޒީފާ އަދާކޮށް ތަޖުރިބާލިބި އަމިއްލަ ގެސްހައުސްއެއް ރަށުގައި އޮޕްރޭޓް ކުރަމުން ގެންގޮސްފައެވެ.\nކެލާ ކައުންސިލް މެންބަރ\nމުޢައްވަޒް ޢަބްދުﷲ އަކީ ރައްޔިތުންގެ ބޮޑު އަގުލަބިއްޔަތުން ކެލާ ކައުންސިލްގެ މެންބަރު ކަމަށް އަލަށް އިންތިޚާބުވެ ކައުންސިލްމެންބަރުކަމުގެ ވާޖިބް މިހާރު އަދާ ކުރަމުންދާ ފަރާތެކެވެ. މުޢައްވަޒް ޢަބްދުﷲ އަކީ ކެލާ ކައުންސިލްގެ އިގްތިސާދީ އަދި އިޖްތިމާއީ އެންމެހައި މަސައްކަތްތަކުގެ އެންމެ އިސް ޒިންމާނަގާ ފަރާތުގެ އިތުރުން ކައުންސިލްއިން ހިންގާ ޕްރީސްކޫލް ހިންގުމުގެ އެންމެހާ މަސްއޫލިއްޔަތު އަދާކުރާފަރާތެވެ. މުޢައްވަޒް ޢަބްދުﷲ ވަނީ ސިޔާސީ މަސައްކަތް ފެށުމުގެ ކުރިން ޓުއަރިޒަމް އިންޑަސްޓްރީގައި ވަޒީފާ އަދާކޮށް ތަޖުރިބާ ހާސިލުކޮށްފައެވެ. އަދި ކުޅިވަރުގެ ދާއިރާއިން ޚާއްސަ ކޮށް ވޮލީ އިން ގިނަކާމިޔާބީތަކެއް މުޢައްވަޒް ޢަބްދުﷲ ހޯދާފައެވެ.\nމަރިޔަމް ރިސްވާ އަކީ ސިޔާސީ މަސައްކަތްފެށުމުގެ ކުރިން އަމިލައް މަސައްކަތް އަދި އަމިއްލަ ވިޔަފާރީގައި ތަޖުރިބާ ހޯދައިފައިވާ ފަރާތެކެވެ. އާ ލާމަރުކަޒީ ގާނޫނުގެ ދަށުން އަންހެނުންނަށް ޚާއްސަ ކުރެވިފައިވާ ގޮޑިއަށް ވާދަކޮށް ރައްޔިތުންގެ އަގުލަބިއްޔަތުން ކެލާ ކައުންސިލްގެ މެންބަރު ކަމަށް އަލަށް އިންތިޚާބުވެ، ކައުންސިލްމެންބަރުކަމުގެ ވާޖިބް މަރިޔަމް ރިސްވާ މިހާރު ދަނީއަދާ ކުރަމުންނެވެ. މަރިޔަމް ރިސްވާ އަކީ ކައުންސިލްގެ ބަޖެޓް އަދި ފައިނޭންސް މަސައްކަތްތުކުގެ އެންމެ އިސް ޒިންމާނަގާ ފަރާތްވެސް މެއެވެ.\nޙައްވާ ޢަބްދުﷲ އަކީ ޕްރައިވެޓް ސެކްޓަރގެ އިތުރުން ސިވިލް ސާރވިސްގެ ވަޒީފާ އަދާކޮށް ތަޖުރިބާލިބިފައިވާ ފަރާތެކެވެ. އާ ލާމަރުކަޒީ ގާނޫނުގެ ދަށުން އަންހެނުންނަށް ޚާއްސަ ކުރެވިފައިވާ ގޮޑިއަށް ވާދަކޮށް ރައްޔިތުންގެ އަގުލަބިއްޔަތުން ކެލާ ކައުންސިލްގެ މެންބަރު ކަމަށް އަލަށް އިންތިޚާބުވެ، ކައުންސިލްމެންބަރުކަމުގެ ވާޖިބް ޙައްވާ ޢަބްދުﷲ މިހާރު ދަނީއަދާ ކުރަމުންނެވެ. ޙައްވާ ޢަބްދުﷲ އަކީ ކައުންސިލްގެ އިދާރީ ހިންގުމާއީ ހިއުމަން ރިސޯސް އަދި ޕީއާރު މަސައްކަތްތުކުގެ އެންމެ އިސް ޒިންމާނަގާ ފަރާތްވެސް މެއެވެ.\nތިލަދުންމަތީ އުތުރުބުރީ ކެލާ ރަށު ކައުންސިލް 2022


5 Vana Maldives-EU Policy Dialogue Hoama Dhuvahu Baavvanee – adduLIVE\nފަސްވަނަ މޯލްޑިވްސް – އީޔޫ ޕޮލިސީ ޑައިލޮގް ހޯމަ ދުވަހު ބާއްވަނީ\nNov 21, 2020, 15:46 ހަސަން ރަޝީދު\nދިވެހި ސަރުކާރުން އިންތިޒާމްކޮށްގެން ބާއްވާ5ވަނަ މޯލްޑިވްސް – އީޔޫ ޕޮލިސީ ޑައިލޮގް އަންނަ ހޯމަ ދުވަހު ބޭއްވުމަށް ނިންމައިފިއެވެ.\nފޮރިން މިނިސްޓްރީން ބުނީ މިއަހަރުގެ ޕޮލިސީ ޑައިލޮގް ވަރޗުއަލްކޮށް ބާއްވާއިރު، ޑައިލޮގްގައި މައިގަނޑު ގޮތެއްގައި މަޝްވަރާކުރެވޭނީ ކޮވިޑް-19 ފެތުރުން ހުއްޓުވުމަށް ކުރެވެމުންދާ މަސައްކަތްތަކާއި ބަލިމަޑުކަމުގެ ސަބަބުން ރާއްޖޭގެ އިޤްތިޞާދަށް ލިބުނު ގެއްލުންތަކުން އަރައިގަތުމަށް ކުރެވޭ މަސައްކަތްތަކާ ބެހޭ ގޮތުން ކަމަށެވެ.\nމީގެ އިތުރުން މަސްވެރިކަމާ، ތިމާވެއްޓާއި މޫސުމީ ބަދަލުތަކާއި، ތަރައްޤީގެ ދާއިރާގައި ގުޅިގެން މަސައްކަތްކުރުމާއި، ވިޔަފާރިއާއި އިންވެސްޓްމަންޓްތަކުގެ އިތުރުން މާލީ ދާއިރާ، ޑިމޮކްރަސީ، އިންސާނީ ހައްޤުތައް، ސަލާމަތީ އެއްބާރުލުން އަދި ޝެންގެން ވިސާ އާއި ބެހޭ ގޮތުން މިއަހަރުގެ ބައްދަލުވުމުގައި މަޝްވަރާކުރެވޭނެ ކަމަށް މިނިސްޓްރީން ބުނެއެވެ.\nޕޮލިސީ ޑައިލޮގްގައި ރާއްޖޭގެ ވަފުދުގައި އިސްކޮށް ހުންނަވާނީ މިނިސްޓަރ އޮފް ފޮރިން އެފެއަރޒް އަބްދުﷲ ޝާހިދުއެވެ.\nއެމަނިކުފާނުގެ އަރިހުގައި ދައުލަތުގެ ބައެއް ވަޒީރުންނާއި، ސަރުކާރުގެ ބައެއް އިދާރާތަކުގެ އިސްވެރިން ބައިވެރިވެވަޑައިގަންނާނެއެވެ. އީޔޫގެ ވަފުދުގައި އިސްކޮށް ހުންނަވާނީ ޔޫރަޕިއަން ޔޫނިއަންއިން ދިވެހިރާއްޖެއަށް ކަނޑައަޅާފައި ހުންނަވާ ސަފީރު ޑެނިސް ޗައިބީއެވެ.\nރާއްޖެއާއި ޔޫރަޕިއަން ޔޫނިއަންއާ ދެމެދު އެކި ދާއިރާތަކުން ހަރުދަނާ ގޮތެއްގައި މަޝްވަރާކޮށް، ދިވެހިރާއްޖެއާއި ޔޫރަޕިއަން ޔޫނިއަންއާ ދެމެދު އޮންނަ ގުޅުން އިތުރަށް ބަދަހިކުރުމަށް ބާއްވާ މި ޑައިލޮގަކީ އަހަރު އެއް ފަހަރު ބާއްވާ މަޝްވަރާތަކެކެވެ.


Esfiya – Dhivehi Vaahaka Site – Page 388\n26 ޑިސެމްބަރ 2013 ގައި ފެނު ޕަރީގެ 08 ވަނަ ޕާރޓް ލިޔުމަށް ފަހު ވަރަށް ގިނަ ދުވަހު މެދު ކެޑުމަށްފަހު އަލުން ލިޔުމަށް ހިޔާޅު ކުރަމުންދާ ވާހަކަ ދެންނެވީން. އަދި މި...\nއެދެލޮލުން އަހަރެންނަށް ފެންނަން ހުރީ ބިރުވެރިކަމާއި އެކަނިވެރިކަމެވެ. އަހަރެން އެހުރިހާ އިރަކު އައިސްފައިވާ ރުޅި ނާސިރުގެ ދެލޯ ފެނުމުން ފިނިވެގެން ދިޔައެވެ. “އަހަރުމެންނަށް ލިބިފައި އޮތީ ވަރަށް ކުޑަ ވަގުތު ކޮޅެއް..” އައިރް...\n“މަންޝާ… ދެން ބޭބެ ގޮސްލަނީއޭ…. އަދި ފަހުން އަންނާނަން… މުނީރާ ވަރަށް ސަލާމް ބުނި…” ގެއިން ބޭރަށް ނުކުންނަމުން ހަސަންބެ މިހެން ބުނެލިއެވެ. އެޕާރޓްމެންޓްގެ ދޮރުފަތް ލައްޕަމުން މަންޝާ ހިތާ ހިތުން ބުނެލިއެވެ....\nޤުރުބާން ވުމީ މިހިތުގެ އުފާ 16 ވަނަ ބައި\nއަބްޔާން ތަނާ ގައިގައި ހިފަހައްޓާލައިގެން ތަނާ ކައިރިކޮށްލައިގެން ތަނާގެ އެޕާރޓްމަންޓަށް ވަންނަން ދާން ދިޔަ އެވެ. އޭރު އަހްޔާން ހުރީ އަހްޔާންމެން އުޅޭ އެޕާރޓްމެންޓްގެ ދޮރުމަތީ އެވެ. އަބްޔާން ތަނާ ގޮވައިގެން މާ...\n“ޒިން…..؟” “ޒިން…. އަޅެފަހެ މިތާ ދެންމެ ހުރީ މިހާރު ކޮބާތަ..؟ޒިން؟؟؟ ” ސުމާ ދެ އައިސްކޯން ހިފައިގެން ހުރެ3އަހަރުގެ “ޒިން” އަށް ގޮވަމުން ދިޔައެވެ. ތަނަކީ މީހުން ގިނަ...\nއެއީ ސްވަނާގެ މަންމަ ދިރިއުޅުނު ކޮޓަރިއެވެ. ކޮޓަރިތެރެ ހުރީ ސާފުކޮށެވެ. ކުޑަދޮރުން ބޭރަށް ބަލަހައްޓައިގެން ހުރި ސަވާން ފެނުމުން ސްވަނާގެ ހިތް ބާރަށް ތެޅިގަތެވެ. “..ބައްޕާ!!!…” ސްވަނާ ގޮވާލިއެވެ. ސަވާން ފަހަތަށް އެބުރުނެވެ....\nތާމިން އިނީ އެނދުމަތީގައި އށީންދެލައިގެން މުޅި ގައިގައި ރަޖާ އަޅައިގެނެވެ. އޭނާގެ މޫނު މަތިން ފާޅުވަމުން ގެންދިއައީ ބިރުވެރި ކަމެވެ. ކުއްލިއަކަށް އެކޮޓަރީގެ ދޮރު ހުޅުވާލުމަށްފަހު ވަދެގެން އައި މީހާ ފެނި އޭނާ...\nޒިމަން އެއަރޕޯޓަށް ގޮސްފައި ގެއަށް ދަމުން ހޮސްޕިޓަލަށް ވަދެލީ ޖީނާގެ ހާލުބަލައިުމަށެވެ.ވޯރޑަށް ވަންއިރު ނަސީބު ތަންދިން ގޮތުން މިވަގުތު އެތަނުގައި އޮތީ ޖީނާ އެކަނިއެވެ.”ޖީން..”ޒިމަން މަޑުން ގޮވާލިއެވެ.ޖީނާ މަޑު މަޑުން ދެލޯ ހުޅުވައިލިއެވެ.”ހައު...\n“..ކޮބާ ޝާޔާގެ ބެސްޓްފްރެންޑް…މަލަކް ނާންނަ ދުވަހަކީތަ؟؟” ޔޫހާ ބިތައް ލެގިލިއެވެ. ޝާޔާގެ ސަމާލުކަން ހުރީ އޭނަގެ ވާހަކަފޮތަށެވެ. “…ނޫނޭ….ޝާޔާ މިހާރު ވަރަށް ބޮޑުވެއްޖެ….މިހާރު ކުޑަކޮށް ފަލަ..އެކަން އަދިވެސް ނުލާހިކު ރީތި…މިހާރު ލަނީވެސް ދިގެހެދުން….އެކަމަކު...\nއޮއްސިގެން ދިޔަ އިރާއެކު ސްވަނާ ފްލައިޓުން ބޭރުބަލާލިއެވެ. އެތައް ދުވަހެއް ފަހުން އަމިއްލަ ވަޒަނަށް އާދެވުމުން ހިތްހަމަޖެހުނެވެ. ސިކުނޑީގައި އެކިއެކި ޙިޔާލްތައް އެބުރެން ފެށިއެވެ. އެންމެ ފަހުން ބައްޕަ ކައިރިޔަށް އައްޑުއަށް އައީ...\nބާރު ހިގުމެއްގައި ކޮޓަރިއަށްވަދެ ތަޅުލެވުނީ ހިތުގެ ހާލު އެކަކަށްވެސް ނޭންގުމަށެވެ. އެދަށްވެއްޓިގަތުމާއެކު އެރީތި ދެލޯ ފެންކަޅިވިއެވެ. އިސާހިތަކު އެދެ ކޯތާފަތް ތެމެންފެށިއެވެ. ” ކިހިނެތް މިހިތަށް ކެތްވާނީ ހުވަފެންތައް ކުދިކުދި ވީމާ އުފަލެއް...\nޝާޔަންގެ ހަމަހިމޭންކަން ޝިއުޒްއަށް ލޮލުގެ އިޝާރާތުން އަންގާލީމެވެ. އަބަދުވެސް ހިނިތުންވުން ފެންނަ އެ މޫނުމަތިން މިހާރު ފެންނަމުންދަނީ މާޔޫސްކަމެވެ. އަހަރެންނަށް އުފާވެރި ދިރިއުޅުމެއް ހޯދައިދީ ތެދުމަގަށް އެޅުމަށް އެންމެ ބޮޑަށް އެހީތެރިވެދިން ކުއްޖާގެ...\nހައްގަކަށް ތީ މަގޭވުން ނިކަން ބޭނުމޭ 20..\n“ރާނިޔާ” އެނދުން ތެދުވި މަމްދޫހުގެ މޫނުމަތީގައި ވަނީ ދާތިކިތަކެވެ. މޫނުމަތިން ފެންނަނީ ހާސްކަމެވެ. ނޫނެކެވެ. ނުވާނެއެވެ. ” އާރރރރރރރގގގ” ބޮލުގައި ހިފަމުން މަމްދޫހު އަޑުގެ ނެއްތަނަށް ހަޅޭއްލަވައިގަތެވެ. ބޮލަށް އެރީ ކެއްވާވަރުގެ ތަދެއްނޫނެވެ....\nއަންނަ ހަފްތާގައި އުޝާގެ ޓެސްޓްތަކެއް ފެށޭތީވެ މިވާހަކަ 1 ހަފްތާޔަށް މެދުކެނޑިގެންދާނެކަން ކިޔުންތެރިންނަށް ހިތާމަޔާއިއެކު އަންގަމެވެ. އަދި މިކަމަށްޓަކައި އުޝާގެ ފަރާތުން ނިހާޔަތަށް މާފަށް އެދެމެވެ. އަދި އުޝާގެ ޓެސްޓްތައް ނިމޭ އެންމެ...\nލިފްޓް އައިސް ހުއްޓުމާއި އެކު ދޮރު ހުޅުވުނެވެ. އެވަގުތު ލިފްޓުތެރޭން އެ ފެނުނު ކުއްޖާއާއި ދިމާއަށް އާލިޔާއާއި އަބްޔާން ވެސް ހައިރާން ވެފައި ބަލަހައްޓައިގެން ތިއްބެވެ. “ތަނާ!” އާލިޔާ ހަޅޭއް ލަވައި ގަތުމާއި...\n“ހިބާ، ޒާން މަންމަމެންގެއަށް ކާރުގަދޭ. ޒާންވެސް މިދަނީ.” ފައުޒާން އެހެން ބުނަމުން އަވަހަށް ގެއިން ނުކުތީ ހިބާގެ ޖަވާބަކަށްވެސް ނުބަލަ އެވެ. ހިބާއަށް ހަފީޒާ މެންގެ ބަޔަށް ވަދެވުނުއިރު އެގޭގައި އުޅެނީ ހަމައެކަނި...\nPage 388 of 555« First«...102030...386387388389390...400410420...»Last »


2019 ގައި މީރާއިން އާމްދަނީގެ ގޮތުގައި 16.79 ބިލިއަން ރުފިޔާ ބަލައިގަނެފި\nމޯލްޑިވްސް އިންލަންޑް ރެވެނިއު އޮތޯރިޓީ (މީރާ) އަށް 2019 ވަނަ އަހަރު ޖުމްލަ 16.79 ބިލިއަން ރުފިޔާ ބަލައިގަނެފިއެވެ. މިއީ 2018 ވަނަ އަހަރާ އަޅައިބަލާއިރު %2.7 އިތުރު އަދަދެކެވެ. އަދި މިއީ 2019 ވަނަ އަހަރު ލިބޭނެ ކަމަށް އަންދާޒާކުރި އަދަދަށްވުރެ %2.9 އިތުރު އަދަދެކެވެ.\n2019 ވަނަ އަހަރު މީރާއަށް ބަލައިގަތް ޖުމުލަ އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީ އެވެ. އެއީ %46 ނުވަތަ 7.74 ބިލިއަން ރުފިޔާއެވެ. ދެވަނައަށް އެންމެ ބޮޑު ބައެއް ހިއްސާކުރަނީ ބި.ޕީ.ޓީއެވެ. އެއީ %17 ނުވަތަ 2.90 ބިލިއަން ރުފިޔާއެވެ. ދެން އެންމެ ބޮޑު އާމްދަނީ ލިބިފައިވަނީ ޓޫރިޒަމް ލޭންޑް ރެންޓް (1.65 ބިލިއަން ރުފިޔާ ނުވަތަ %10) އާއި، ގްރީން ޓެކްސް (850.27 މިލިއަން ރުފިޔާ ނުވަތަ %5) އަދި އެއަރޕޯޓް ޑެވެލޮޕްމަންޓް ފީ (728.91 މިލިއަން ރުފިޔާ ނުވަތަ %4) އިންނެވެ. 2019 ވަނަ އަހަރު މީރާއިން ބަލައިގަތް އާމްދަނީގެ ތެރޭގައި 653.07 މިލިއަން އެމެރިކާ ޑޮލަރު ހިމެނެއެވެ.\n2019 ވަނަ އަހަރު ލިބިފައިވާ އާމްދަނީގެ ތެރެއިން ޑިސެންބަރު މަހު ބަލައިގަތް ޖުމުލަ އާމްދަނީއަކީ 1.56 ބިލިއަން ރުފިޔާއެވެ. މިއީ 2018 ވަނަ އަހަރުގެ ޑިސެންބަރު މަހާ އަޅައިބަލާއިރު %8.9 އިތުރު އަދަދެކެވެ. މީގެ މައިގަނޑު ސަބަބަކީ ޓެކްސް އަދި ޓެކްސް ނޫން އާމްދަނީގެ ގޮތުގައި ލިބިފައިވާ އަދަދު މިދިޔަ އަހަރުގެ ޑިސެންބަރު މަހަށްވުރެ އިތުރުވެފައިވުން ކަމަށް މީރާއިން ހާމަކުރެއެވެ. އެގޮތުން، ޓީ.ޖީ.އެސް.ޓީ، ވިތުހޯލްޑިންގ ޓެކްސް، އެއަރޕޯޓް ސަރވިސް ޗާޖް، ޓޫރިޒަމް ލޭންޑް ރެންޓް އަދި ލީސް ޕީރިއަޑް އެކްސްޓެންޝަން ފީ ގެ ގޮތުގައި 2019 ވަނަ އަހަރު ލިބިފައިވާ ފައިސާ، 2018 ވަނަ އަހަރާ އަޅައިބަލާއިރު އިތުރުވެފައިވާކަމަށް މީރާއިން މައުލޫމާތު ދެއެވެ.\nޑިސެންބަރު 2019 ގައި އެ އޮތޯރިޓީއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީ އެވެ. އެއީ %42.1 ނުވަތަ 658.04 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ޓޫރިޒަމް ލޭންޑް ރެންޓް (361.95 މިލިއަން ރުފިޔާ ނުވަތަ %23.2) އިންނެވެ. އަދި ބީ.ޕީ.ޓީ (120.96 މިލިއަން ރުފިޔާ ނުވަތަ %7.7) އާއި، ލީސް ޕީރިއަޑް އެކްސްޓެންޝަން ފީ (76.7 މިލިއަން ރުފިޔާ ނުވަތަ %4.9) އާއި، ގްރީން ޓެކްސް (68.79 މިލިއަން ރުފިޔާ ނުވަތަ %4.4) އަދި އެހެނިހެން ޓެކުހާއި ފީ (277.03 މިލިއަން ރުފިޔާ ނުވަތަ %17.7) ހިމެނެއެވެ.\nޑިސެންބަރު 2019 ގައި މީރާއިން ބަލައިގަތް އާމްދަނީގެ ތެރޭގައި 74.00 މިލިއަން އެމެރިކާ ޑޮލަރު ހިމެނެއެވެ.\nގުޅުންހުރި ލިޔުންތައް: https://www.mira.gov.mv/reports/Dec19.pdf


Campaign Harakaathakah Boahiyavahikamuge Mashroou Vegen Nuvaane: Alhan - Vaguthu\nކެމްޕެއިން ހަރަކާތަކަށް ބޯހިޔާވަހިކަމުގެ މަޝްރޫއު ވެގެން ނުވާނެ: އަލްހާން\nމި ސަރުކާރުން ހިންގާ ބޯހިޔާވަހިކަމުގެ މަޝްރޫއުތަކަކީ ކެމްޕެއިން ހަރަކާތަކަށް ހަދަމުން ދާތީ އެކަމާ ހިތާމަ ކުރައްވާ ކަމަށް ކުރިއަށް އޮތް ލޯކަލް ކައުންސިލް އިންތިހާބުގައި މާލޭގެ މޭޔަރު ކަމަށް ވާދަކުރައްވާ، ރައްޔިތުންގެ މަޖިލީހުގެ ފޭދޫ ދާއިރާގެ ކުރީގެ މެމްބަރު އަލްހާން ފަހުމީ ވިދާޅުވެއްޖެއެވެ.\nއަލްހާން މިއަދު "ވަގުތަށް" ވިދާޅުވީ ބޯހިޔާވަހިކަމަކީ އާންމުންގެ އުންމީދާއި ގުޅިފައިވާ މުހިއްމު ޚިދުމަތަކަށް ވާއިރު، ސިޔާސީ ބޭނުމަށްޓަކައި އެކަނި ވާ ވައުދަކަށް ބޯހިޔާވަހިކަމުގެ ވައުދުތައް ވެގެން ނުވާނެ ކަމަށެވެ.\nނަމަވެސް މިހާރު ފެންނަ މަންޒަރަކީ ސަރުކާރުން ބޯހިޔާވަހިކަމުގެ މަޝްރޫއުތައް ހިންގާ އިރު އެމްޑީޕީގެ ކެންޑިޑޭޓުން ގެންދަވައިގެން، ފޮޓޯ ނަންގަވައި، އެ މަޝްރޫއުތަކުގެ އެހީގައި އެމްޑީޕީގެ ކެންޑިޑޭޓުންނަށް ކެމްޕެއިން ކުރާ މަންޒަރު ކަމަށް އަލްހާން ވިދާޅުވިއެވެ.\nމީގެއިތުރުން ބޯހިޔާވަހިކަމުގެ މަޝްރޫއުތަކާއި، ތައުލީމް ފަދަ ޚިދުމަތްތައް ދޭން ޖެހޭނީ ކައުންސިލްތައް މެދުވެރިކޮށް ކަމަށް ލާމަރުކަޒީ ގާނޫނުގައި ބުނި ނަމަވެސް، އަދި ވެސް އަމަލުކުރަމުން ދަނީ އެ ގާނޫނާ ދިމާ އިދިކޮޅަށް ކަމަށް އަލްހާން ވިދާޅުވިއެވެ.\n"ރައީސް ނަޝީދު (ރައްޔިތުންގެ މަޖިލިހުގެ ރައީސް އަދި ކުރީގެ ރައީސް) ކިތަންމެ ވަރަކަށް އަޑަށް ބާރު ލާފައި ލާމަރުކަޒީ ނިޒާމަކީ އެމްޑީޕީގެ ބަނޑުން ވިހޭ ދަރިއެކޭ. މިހާއްޔަށް ބިސް އަޅާނީ ތިމަންނާމެންނޭ. ބިސްއަޅާ ކުކުޅު ވެސް ކާނީ ތިމަންނާމެންނޭ ވިދާޅުވިޔަސް އެގޮތަކަށް ކަންތަކެއް ނުހިނގާ. ހަގީގަތަކީ އެއީ." އަލްހާން ވިދާޅުވިއެވެ.\nއަލްހާން އެގޮތަށް ވިދާޅުވި އިރު، ބޯހިޔާވަހިކަމުގެ މަޝްރޫއުގެ ބިންގާ އެޅުމަށް ބޭއްވި ރަސްމިއްޔާތުގައި އެމްޑީޕީގެ ޓިކެޓްގައި މާލޭ ސިޓީގެ މޭޔަރު ކަމަށް ވާދަކުރައްވާ އަނަސް އަބްދުއްސަތާރު ބައިވެރިކުރައްވާ، ފޮޓޯ ނަންގަވާފައިވާތީ އެކަމަށް ފާޑު ވިދާޅުވެ އަލްހާން ވަނީ ޓްވީޓެއް ވެސް ކުރައްވައިފައެވެ.\nހައުސިން މިނިސްޓަރު ފްލެޓެއްގެ ބިންގާ އަޅުއްވައިފި!\nއެތަނަށްގޮސް @anasabdulsattar ފޮޓޯއެއް ނަންަވައިފި!\nލާމަރުކަޒު މެކުހަށް ? pic.twitter.com/OTagCo9cQS\n— ALHAN FAHMY (@AlhanFahmy) March 10, 2020\nސަރުކާރުން ބިންގާ އެޅި މަޝްރޫއަކީ މިދިޔަ ސަރުކާރުން މަސައްކަތް ހަވާލުކޮށްފައިވާ މަޝްރޫއުއެއް ކަމަށް ބުނާ ބުނުމަށް ވެސް އަލްހާން ރައްދުދެއްވިއެވެ.\nއަލްހާން ވިދާޅުވީ މައި ސަރުކާރުން ހިންގާ ކަންކަމަކީ ވަކި ސަރުކާރެއް އޮވެގެން ކުރިއަށްދާ ކަމަކަށް ވެގެން ނުވާނެ ކަމަށާއި ރައްޔިތުންނާއި ގުޅުން ހުރި ކަންކަން ކޮންމެ ސަރުކާރަކުން ފެށިޔަސް އެކަންކަން ނިންމުމަކީ ދެން އަންނަ ސަރުކާރެއްގެ ޒިންމާއެއް ކަމަށެވެ.\nމިދިޔަ ހަފްތާގެ ތެރޭގައި ސަރުކާރުން ބިންގާ އެޅި މަޝްރޫއުގައި ހިމެނެނީ 900 އަކަފޫޓުގެ ތިން ކޮޓަރީގެ 1020 އެޕާޓްމަންޓާއި 650 އަކަފޫޓުގެ ދެ ކޮޓަރީގެ 680 އެޕާޓްމަންޓެވެ.\nހައުސިންގ މިނިސްޓްރީން ބުނީ ފުރަތަމަ ފަހަރަށް ގަންނަ ފަރާތްތަކަށް އަތްފޯރާފަށުގައި ބޯހިޔާވަހިކަން ފޯރުކޮށްދިނުމަށް ކުރިއަށްގެންދާ މި މަޝްރޫޢުގެ ދަށުން އިމާރާތް ކުރުމަށް ހަމަޖެހިފައިވާ 1700 ހައުސިން ޔުނިޓްގެ 11 ޓަވަރުގެ 15 އަދި 16 ބުރީގެ އިމާރަތްތަކެއް ހަދާނެ ކަމަށެވެ.\nމިމަޝްރޫއުގެ ޢަމަލީ މަސައްކަތް މި އަހަރުގެ މެއު މަހުގެ ތެރޭގައި ފެށުމަށް ވަނީ ހަމަޖެހިފައެވެ.\nމާޗް 12, 2020 13:58\nމާޗް 12, 2020 14:11\nމި ސަރުކާރުން ހިންގާ ބޯހިޔާވަހިކަމުގެ މަޝްރޫއުތަކަކީ ކެމްޕެއިން ހަރަކާތަކަށް ހަދަމުން ދާތީ އެކަމާ ހިތާމަ ކުރައްވާ ކަމަށް، އަދިކިރިޔާތޯ ތިޔަ އެނގިވަޑައިގަތީ މީ އެދިގުރާސްތާ 30 އަހަރު ބިންތައް ހިސޯރްކޮއް ހަމަ އެކަނި މާލޭގެ ރައްޔަތުންނައް ގޯތި ނުދީ ފުލެޓްގެ ނަމުގައި ގެސްޓް ހައުސް ހަދައިގެން ރައްޔަތުންނައް ދޭންފެށީ މިބޭނުމުގައި ފަސޭހަކަމާއެކު ވޯޓްހޯދަން ފުލެޓް ގެސްޓްހައުސްގެ ހުވަފެން ދައްކައިގެން ބަލަ މިނާތަހުޒީބް ނަސްލީ އިމްތިޔާޒް ހިންގިއިރު ތިޔަ ބޭފުޅާ އިންނެވީ މަޖްލިސްގަ އައްޖަހަން އެއިރު ކީއްވެގެންތޯ ތިޔަ ވާހަކަ ފުޅު ނުދެއްކެވީ ތިމާ ބޯން ހަލާލް އަނެއްމީހާ ކާންވީމަ ހަރާން،\nމާޗް 12, 2020 15:45\nކީކެތޯ ތި ކިޔަނީ ކުރިން ބުނި އަމިއްލަ މޭޔަރ ކެންޕޭނުގަ ހިލޭ ގޯތި ދުކުރަން ބުނެފައި މިހާރު އެހެން ބަޔަކު އެކަން ކުރިމާ ގޯސް ..\nމާޗް 12, 2020 15:47\nމީގަސްދު ގައި ހިންގާ ސަގާފީކަމެއް ސަރުކާރުން ހިންގާ ބޯހިޔާވަހިކަމުގެ މަޝްރޫއުތަކަކީ ކެމްޕެއިން ހަރަކާތަކަށް ހަދަމުން ދާތީ އެކަމާ ހިތާމަ ކުރައްވާ ކަމަށް، އަދިކިރިޔާތޯ ތިޔަ އެނގިވަޑައިގަތީ މީ އެދިގުރާސްތާ 30 އަހަރު ބިންތައް ހިސޯރްކޮއް ހަމަ އެކަނި މާލޭގެ ރައްޔަތުންނައް ގޯތި ނުދީ ފުލެޓްގެ ނަމުގައި ގެސްޓް ހައުސް ހަދައިގެން ރައްޔަތުންނައް ދޭންފެށީ މިބޭނުމުގައި ފަސޭހަކަމާއެކު ވޯޓްހޯދަން ފުލެޓް ގެސްޓްހައުސްގެ ހުވަފެން ދައްކައިގެން ބަލަ މިނާތަހުޒީބް ނަސްލީ އިމްތިޔާޒް ހިންގިއިރު ތިޔަ ބޭފުޅާ އިންނެވީ މަޖްލިސްގަ އައްޖަހަން އެއިރު ކީއްވެގެންތޯ ތިޔަ ވާހަކަ ފުޅު ނުދެއްކެވީ ތިމާ ބޯން ހަލާލް އަނެއްމީހާ ކާންވީމަ ހަރާން،\nމާޗް 12, 2020 15:57\nއެއީ ވަގު ޖަލުގަ އޮވެގެން ބިންގާއެޅީދޯ


Mira aai Yameen vareh hama neh, anehkaavesejaadhoo gai jahsaifi\nމީރާ އާއި ޔާމީން ވަރެއް ނެތް، އަނެއްކާވެސް އެ ޖާދޫގައި ޖައްސައިފި\nރޯދަ މަހު ޓީވީއެމްއެމް ގެނެސްދޭ އެންމެ މަގުބޫލު ޝޯތަކުގައި ތެރެއިން އެއް ޝޯ،"އެހާނދާނުގައި" ގެ މިއަހަރުގެ ޝޯގެ ފުރަތަމަ ޝޯ ރޭ ޓީވީއެމް އިން މި ވަނީ ދައްކާފަ އެވެ. ރޭގެ ޝޯއަށް ބެލުންތެރިން ބޮޑު އިންތިޒާރެއްކުރިއިރު އެ އިންތިޒާރުގެ ނިމުން އައީ މާ އުފާވެރިކޮށް ކަމަކަށް ގިނަ ބަޔަކު ނުދެކެ އެވެ. ލަވަތައް އުއްމީދުކުރިހާ ރީއްޗެއް ވެސް ނޫނެވެ. "އެހަނދާނުގައި"ގެ ފީލެއް ނެތެވެ. އެ ރީތިކަމާއި ޗާލުކަމެއް ނުފެނުނެވެ.\nރޭގެ ލަވަ ހުށަހަޅައިދީފައިވާ ބައިވެރިންގެ ތެރޭގައި މިހާރުގެ އެންމެ މަގުބޫލު މޫނުތަކާއި އާ ތަރިން ހިމެނޭއިރު ބައިވެރިންގެ ހުނަރު ދައްކާލި އެވެ. ނަމަވެސް ތަފާތު މޮޅު ލަވަތަކެއް ފެނިގެން ގޮސްފައިނުވާތީ ބެލުންތެރިން ވަނީ ކޮންމެ ވެސް ވަރަކަށް މާޔޫސްވެފަ އެވެ. މާޔޫސްވުމުގެ އިތުރުން ރޭގެ ޝޯއިން ހެއްވާ ވެސް ލި އެވެ. އަދި ޝޯއަށް އޮތް ލޯބި ވެސް އިތުރުކޮށްލި އެވެ. ޝޯ ހުށަހަޅައިދިން އިބްރާމް ރަޝީދު އަދި މިޒުނާ މުހައްމަދަށް ފުލް މާކްސް ދޭން ޖެހެ އެވެ. މީގެ އިތުރުން ރޭގެ ޝޯގައި އެންމެ ހިތްގައިމު ދެ ލަވަ ހުށަހަޅައިދިން ޒަލީފާއި ލަހްފާ އަދި މީރާ އާއި ޔާމީނަށް ވެސް ޝުކުރު ހައްގެވެ. ރޭގެ ޝޯއަށް ދިރުމެއް ގެނެސްދިނީ މި ފަންނާނުންނެވެ.\nރޭގެ ޝޯ ފެށިގެން ދިޔައީ ސޯދިގާއި ހައްވާ ޒާހިރާގެ ލަވައިންނެވެ. ހުށަހަޅައިދިނީ "ލޯބީގާ ވާތީ ފަނާ" އެވެ. މި ލަވަ އަޑުއަހާލަކަށް ފަސޭހައެއް ނޫނެވެ. މާބޮޑަށް އެކްސްޕެރިމެންޓް ކުރަން އުޅިފައިވާކަން ފާހަގަކޮށްލެވެ އެވެ. ހައްވާ ޒާހިރާގެ އަޑަށް މި ލަވަ ހެޔޮވަރުވި ނަމަވެސް ސޯދިގުގެ އަޑުން މި ލަވަ އަޑުއަހާލާކަށް އެހާ ފަސޭހައެއް ނޫނެވެ.\nދެން ލަވަ ހުށަހަޅައިދިނީ ވޮއިސް އޮފް މޯލްޑިވްސްއިން ވިދާލި އިބްރާހިމް ސައީދާއި ފާތިމަތު އަނާނާ އެވެ. އަނާނާ މިއީ އާ ތަރިއެކެވެ. އާ ތަރިއަކާ އަޅާބަލާއިރު އަނާނާގެ ހުށަހަޅައިދިނުން ގޯހެއް ނޫނެވެ. މި ދެ ބައިވެރިން ހުށަހަޅައިދިނީ "ބޭނުންވިޔަސް ވާކަށްނެތޭ" މި ލަވަ އެވެ. އަހުމަދު އާމިރުގެ މި ހިތްގައިމު ލަވައިގެ ކަވާ ހަޑިއެއް ނޫނެވެ. އެކަމަކު މިއަށްވުރެ ފުރިހަމަ ކުރެވޭނެ އެވެ. ހިތްގައިމު ކުރެވޭނެ އެވެ. އެންމެ ބޮޑަށް ލަވައިގައި އުނިވި ކަމެއް ކަމަށް ފެންނަނީ ހުށަހަޅައިދިނުމެވެ. ލަަވަ ކިޔުމުގެ ހުނަރު ގޯހެއް ނޫނެވެ.\n"ރޭ ނިދީގައިވެސް" މި ލަވަ ރޭ ހުށަހަޅައިދީފައިވަނީ ލަހްފާ ފާއިޒާއި ޒަލީފެވެ. އަޑުއަހާލަން ވަރަށް ހިތްގައިމެވެ. މިއީ ރޭގެ ލަވަތަކުގެ ތެރެއިން އެންމެ ހިތްގައިމު އެއް ލަވަ އެވެ. އެންމެ ހިތްގައިމު ލަވައޭ ވެސް ބުނެވިދާނެ އެވެ. ބައިވެރިންގެ ހަރަކާތްތައް ވެސް ވަރަށް "ލޯބި" އެވެ. މި ދެ ފަންނާނުން އަލަށް ލަވައެއް ހުށަހަޅައިދިންއިރު މިއީ ޕާފެކްޓް ޖޯޑެކޭ ބުނެވިދާނެ އެވެ.\nބޮޑުބެރު ލަވަތަކުން ވިދާލި އިބްރާހިމް ޝާއިރާއި އަލަށް ތައާރަފްވި ފާތުމަތު މުރުޝިދާގެ އަޑުން އިވިގެން ދިޔައީ، "ޔާރާ އަހާށޭ" މި ލަވަ އެވެ. ބޮޑުބެރު ލަވަ ކިޔައި، އެ ސްޓައިލަށް ތައްގަނޑު ޖެހިފައިވާ ޝާއިރުގެ އަޑުން މި ލަވަ އިވުމުން ކުޑަކޮށް "އޮޑް" ގޮތެއް ހުރެ އެވެ. އެހެނަމަވެސް ގޯހެއް ނޫނެވެ. ލަވައާއި އަށާ ނުގުޅެނީ އެވެ. މުރުޝިދާގެ ފަރާތުން އާކަން ފާހަގަވި އެވެ.\n"އަބަދުވެސް ފެނެޔޭ ކަލާ" މި ލަވަ ހުށަހަޅާދީފައިވަނީ އިފާޤަތް އިބްރާހިމް އާއި އަލީ ހިސާން އެވެ. ލަވަ ހަޑިއެއް ނޫނެވެ. އަޑުއަހާލަން ވެސް ފަސޭހަ އެވެ. ނަމަވެސް މި ލަވަ މިހާގިނައިން އަޑުއިވިފައިވާއިރު އެތައް ކަވާތަކެއް ހެދިފައިވާއިރު ރޭގެ ލަވައިން އެއްވެސް ތަފާތު ކަމެއް ފެނިގެނެއް ނުދެ އެވެ.\nރޭގެ ތަރިންނަކީ މީރާ އާއި ޔާމީން\nކުރިން އިވިގެން ދިޔަ ލަވަތައް ހަނދާން ނައްތުވާލި ޝޯގައި އެންމެ ފަހުން އިވިގެން ދިޔަ ލަވައިންނެވެ. ޝޯ ފެށިގެން ދިޔަ ގޮތުން ނިއްޖާވެވިފައި ހުއްޓާ ހޭލައްވާލި މީރާ އާއި ޔާމީންގެ "ލޯބިން"އެވެ. އެ ލޯބި ވަރަށް ފުރިހަމަ އެވެ. ލަވައެއް ސްޓޭޖެއްގެ މަތީ ހުށަހަޅައިދޭން އެހެން ފަންނާނުން ވެސް މި ދެ ފަންނާނުން ކައިރިން ދަސްކުރަން ޖެހެ އެވެ. މީރާ އާއި ޔާމީންގެ ހަރަކާތްތައް ބަލާފައި އަސްލަށް ވެސް އެ ދެ ފަންނާނުން ދެކެ ލޯބިވެވެ އެވެ.\nމި ފަންނާނުން ހުށަހަޅައިދީފައިވަނީ "އުމުރަށް ތިޔަނަމުގައި" މި ލަވަ އެވެ. މީރާ އާޢި ޔާމީންގެ އަޑަށް މި ލަވަ ބަރާބަރަށް ފިޓްވެ އެވެ. މިއަށްވުރެ ރީއްޗަށް މި ލަވަ އެހެން ބަޔަކަށް ހުށަހަޅައިދެވޭނެހެނެއް ހިއެއް ނުވެ އެވެ.\nކަވާ ލަވައިގެ ރަސްގެފާނާއި ރާނީއަކީ މީރާ އަދި ޔާމީންކަން ރޭ ވެސް މިވަނީ ސާބިތުކޮށްދީފަ އެވެ.


King Salman miskiy himaayaiy kurumah Male' irumathee faraathugai dhigu thotteh lanee | Mihaaru\nމާލޭ އިރުމަތީ ފަރާތުގައި އާ ތޮއްޓެއް ލުމުގެ އެއްބަސްވުމުގައި ހައުސިން މިނިސްޓަރު ޑރ. މުއިއްޒާއި އެމްޓީސީސީގެ އެމްޑީ ޒިޔަތު އެއްބަސްވުން ބަދަލުކުރައްވަނީ.---މިހާރު ފޮޓޯ\nކިންގް ސަލްމާން މިސްކިތް ހިމާޔަތް ކުރުމަށް މާލޭ އިރުމަތީ ފަރާތުގައި ދިގު ތޮއްޓެއް ލަނީ\n15 އެޕްރީލް 2018 - 12:36 31 comments\nސަރުކާރުގެ ބަޖެޓުން 46 މިލިއަން ރުފިޔާ ޚަރަދުކޮށްގެން ހިންގާ އެ މަޝްރޫއު އެމްޓީސީސީއާ ހަވާލުކުރުމުގެ އެއްބަސްވުމުގައި ހައުސިން މިނިސްޓްރީން ސޮއިކުރެއްވީ މިނިސްޓަރު ޑރ. މުހައްމަދު މުއިއްޒެވެ. އެމްޓީސީސީގެ ފަރާތުން ސޮއިކުރެއްވީ އެ ކުންފުނީގެ މެނޭޖިން ޑިރެކްޓަރު އިބްރާހިމް ޒިޔަތެވެ.\nމި މަޝްރޫއުގައި، އާޓިފިޝަލް ބީޗް ސަރަހައްދުން ފެށިގެން ސިޓްރަން ރެސްޓޯރެންޓާ ހަމައަށް 430 މީޓަރު ދިގު ތޮއްޓެއް ލުމަށް ވަނީ ނިންމައިފަ އެވެ. ރާޅު އަރައިފި ނަމަ، އޮޓޮމެޓިކުން ފެން ހިއްކާ ސްޓޯމްވޯޓާ ޕަންޕިން ސިސްޓަމެއް ވެސް ކިންގް ސަލްމާން މިސްކިތް ސަރަހައްދުގައި ހަދާނެ ކަމަށް ހައުސިން މިނިސްޓްރީން ބުންޏެވެ.\nއާޓިފިޝަލް ބީޗް ސަރަހައްދުގެ އުތުރުގައި ކިންގް ސަލްމާން މިސްކިތް އިމާރާތް ކުރަމުން އަންނައިރު، އެއީ މޫސުން ގޯސް ދުވަސްވަރު ވަރަށް ބޮޑަށް އުދަރައާ ސަރަހައްދެކެވެ.\nނޫސްވެރިންނާ ވާހަކަ ދައްކަވަމުން ހައުސިން މިނިސްޓަރު މުއިއްޒު ވިދާޅުވީ، އިރުމަތީ ފަރާތުގެ ތޮއްޓަށް ބޮޑެތި ބަދަލުތަކެއް ގެނެސް އެ ސަރަހައްދު ހިމާޔަތް ކރާ ގޮތަށް ވަނީ ހަމަޖެހިފަ އެވެ.\n"މިއީ އިރުމަތީ ސަރަހައްދަށް އަންނަ ހުރިހާ ތަރައްގީއަކަށް އަދި ތަރައްގީ ކުރެވޭ ހުރިހާ ތަނަކަށް. އަދި އެ ސަރަހައްދަށް އިންވެސްޓް ކުރާ ފަރާތްތަކަށް ވަރަށް ބޮޑު ހިތްހަމަ ޖެހުމެއް ލިބިގެން ދާނެ،" މިނިސްޓަރު ވިދާޅުވި އެވެ.\nއެމްޓީސީސީގެ މެނޭޖިން ޑިރެކްޓަރު އިބްރާހިމް ޒިޔަތު ވިދާޅުވީ "ބްރޭކް ވޯޓާ" ހެދުމަށް ނިންމާފައި ވަނީ މުޅިން ހެން ބޮޑު ހިލަ ބޭނުން ކޮށްގެން ކަމަށެވެ. އެ މަޝްރޫއު ނިންމަން 10 މަސް ދުވަސް ދީފައިވާއިރު އެ އަށް ވުރެ ކުރިން އެ މަސައްކަތް ނިންމައި ސަރުކާރާ ހަވާލު ކުރާނެ ކަމަށް އޭނާ ވިދާޅުވި އެވެ.\nއިތުރު ލިޔުންތައް ހައުސިން މިނިސްޓަރު އެމްޓީސީސީ މިސްކިތްތައް ހައުސިން މިނިސްޓްރީ ކުރީގެ މިނިސްޓަރު ޑރ. މުހައްމަދު މުއިއްޒު ކިންގް ސަލްމާން މިސްކިތް


Gaafaraa Dhiffushin bin hikka goathi dheynan: Ibu | Mihaaru\nއިބޫ މިއަދު ގާފަރަށް ވަޑައިގެން، އިދިކޮޅު ސަޕޯޓަރުންނާ ސަލާމް ކުރައްވަނީ. - ފޮޓޯ: މިހާރު\nކ. ދިއްފުށިން މުހައްމަދު ޔާމީން\n15 ސެޕްޓެމްބަރ 2018 - 13:39 15 comments\nއިދިކޮޅު ކޯލިޝަންގެ ވެރިކަމެއްގައި ކ. ގާފަރާއި ކ. ދިއްފުށީގެ ބިން ހިއްކައި ގޯތި ދޫކުރައްވާނެ ކަމަށް އިދިކޮޅު ކޯލިޝަންގެ ރިޔާސީ ކެންޑިޑޭޓު އިބްރާހިމް މުހައްމަދު ސޯލިހް (އިބޫ) މިއަދު ވިދާޅުވެއްޖެ އެވެ.\nރިޔާސީ އިންތިހާބުގެ ކެމްޕެއިނަށް މާލެ އަތޮޅުގެ ބައެއް ރަށްރަށަށް ކުރައްވަމުން ގެންދަވާ ދަތުރުގައި ގާފަރާއި ދިއްފުށީގައި ތިބި އިދިކޮޅު ސަޕޯޓަރުންނާ ބައްދަލު ކުރައްވައި އިބޫ ވިދާޅުވީ ދެ ރަށުގައި ދިރިއުޅޭ ރައްޔިތުންނަށް އެންމެ ބޮޑަށް ދިމާވެފައި އޮތް މައްސަލައަކީ ބޯހިޔާވަހިކަން ނުލިބުމުގެ މައްސަލަ ކަމަށެވެ.\nއެހެންވެ، ބޯހިޔާވަހިކަމަށް ހައްލެއް ހޯދައި ދިނުމުގެ ގޮތުން، ގާފަރާއި ދިއްފުށީގެ ބިން ހިއްކައި، ގެދޮރު ހެދުމަށް ބޭނުންވާ ލޯން، ކުޑަ އިންޓްރަސްޓެއްގައި ލިބޭނެ މަގުފަހިކޮށް ދެއްވާނެ ކަމަށް އިބޫ ވިދާޅުވި އެވެ. އަދި މަހަކު، 5000ރ. ލޯނަށް ދައްކަން ޖެހޭ ގޮތް ވެސް ހަމަޖައްސާނެ ކަމަށް ވިދާޅުވި އެވެ.\nއިބޫ މިއަދު ގާފަރަށް ވަޑައިގަތުމުން، އޭނާ އަށް މަރުހަބާ ދަންނަވަން ހެދި ސަފު. - ފޮޓޯ: މިހާރު\nމީގެއިތުރުން، ދިއްފުއްޓާއި ގާފަރުގައި އިދިކޮޅު ވެރިކަމެއްގައި ގެންގުޅޭނެ ބައެއް ސިޔާސަތުތައް ހާމަކޮށްދެއްވައިފަ އެވެ. އޭގެ ތެރޭގައި އަސާސީ ހިދުމަތް ގާއިމު ކުރުން ހިމެނެ އެވެ. ހާއްސަކޮށް، ގާފަރުގައި ދޯނި އެހެލާ ސަރަހައްދެއް ގާއިމުކޮށް ދެއްވާނެ ކަމަށް އިބޫ ވައުދުވެވަޑައިގެންނެވި އެވެ.\nއިބޫ ވިދާޅުވި ގޮތުގައި، ރައްޔިތުން ސަރުކާރަށް ޓެކްސް ދައްކާއިރު، 18 ބިލިއަން ރުފިޔާގެ އާމްދަނީއެއް ދައުލަތަށް ލިބެ އެވެ.\n"އެވަރުގެ އާމްދަނީއެއް ލިބޭނަމަ، ރައްޔިތުންނަށް ބޭނުންވާ އަސާސީ ހިދުމަތްތައް ލިބެން ޖެހޭނެ ކަމަށް ގަބޫލު ކުރަނީ،" ގާފަރުގެ ގިނަ އަދަދެއްގެ ބަޔަކާ ބައްދަލު ކުރައްވައި އިބޫ ވިދާޅުވި އެވެ.\nދިއްފުށީގައި ހުންނަވައި އިބޫ ވިދާޅުވީ ރާއްޖޭގެ ހުރިހާ ރަށްތަކުން ވެސް ފެންނަނީ އުންމީދީ މަންޒަރުތަކެއް ކަމަށާއި އަންނަން އުޅޭ ބޮޑު ބަދަލަށް ރައްޔިތުން ތައްޔާރަށް ތިބި ކަމަށެވެ. އަދި އަމާންކަމާއި ހަމަޖެހުމާއި ވައްކަމާއި ކޮރަޕްޝަން ނައްތާލުމާ އިންސާފު ގާއިމު ކުރުމަށް ދަތުރު ފެށޭ ދުވަހަކީ 23 ސެޕްޓެމްބަރު ކަމަށާއި އިންތިހާބު އިދިކޮޅު ކޯލިޝަނަށް ބޮޑު ތަނުން ކާމިޔާބު ކުރެވޭނެ ކަމަށް އޭނާ ވިދާޅުވި އެވެ.\nއިބޫ މިއަދު ގާފަރަށާއި ދިއްފުއްޓަށް ވަޑައިގަތުމުން، އޭނާ އަށް ދެ ރަށުން ވެސް ހޫނު މަރުހަބާއެއް ދެންނެވި އެވެ. ހާއްސަކޮށް، ދިއްފުށިން އިބޫ އަށް ދެންނެވީ ޑޮލަރުގެ މަރުހަބާއެކެވެ. އެރަށުގެ ބައެއް މީހުން ވަނީ ޑޮލަރުން ހަދާފައި އޮތް މާފަތިތަކެއް އިބޫގެ ކަރުގައި އަޅުވައިފަ އެވެ.\nއިތުރު ލިޔުންތައް އެމްޑީޕީ ތަރައްގީގެ މަޝްރޫއުތައް ކ. ދިއްފުށި އިދިކޮޅު ފަރާތްތައް އަދާލަތު ޕާޓީ ކ. އަތޮޅު ބިން ހިއްކުން ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް ކ. ގާފަރު


Hithun Baeh Raajje Ah Dhookollumahfahu Sonakshi Furaifi - Vaguthu\nހިތުން ބައެއް ރާއްޖެއަށް ދޫކޮށްލުމަށްފަހު ސޮނަކްޝީ ފުރައިފި\nރާއްޖެ ދެކެ އެންމެ ލޯބިވާ ބޮލީވުޑްގެ ތަރި ސޮނަކްޝީ ސިންހާގެ ކުރު ޗުއްޓީ ނިމުމަކަށް އައިސްފިއެވެ. އިއްޔެ އޭނާ ވަނީ ރާއްޖެ އާ ވަކިވެގެން ދިޔައީ ކަރުނަ އަޅާ ހާލުގައެވެ.\nކޮންމެ ފަހަރަކުންވެސް ސޮނަކްޝީ ރާއްޖެ ދޫކޮށް ދާއިރު، އެތައް ޕޯސްޓެއް ކުރެއެވެ. ރާއްޖޭގައި އޭނާ ހޭދަކުރި ދުވަސްތަކުގެ ފޮޓޯތަކާއި ވީޑިއޯ އާއްމު ކުރެއެެވެ. އޭނާ ރާއްޖެ ދޫކޮށް އެނބުރި ދަނީވެސް އެތައް ބަހަނާއެއް ދެއްކުމަށް ފަހު އެވެ.\nސޮނަކްޝީ ސްޓޯރީއަށް ލި ޕޯސްޓެއް\nދަބަންގް އިން އާއްމުންގެ ބޮޑު ސަމާލުކަމެއް ހޯދި، ސޮނަކްޝީ އިންސްޓަގްރާމްގައި އާއްމުކުރި ފޮޓޯއަށް އެތައް ބައެއްގެ ސަމާލުކަން ލިބިގެންދިޔައިރު، އެ ފޮޓޯއިން ފެނިގެން ދަނީ އޭނާ މޫދު ކައިރީގައި އިށީންދެލައިގެން އިންނަ ތަނެވެ.\nއެ ފޮޓޯއަށް ބަލާއިރު، އުމުރުން 33 އަހަރުގެ ސޮނަކްޝީ ފެނިގެން ދަނީ ރަތް ކުލައިގެ ހެދުމެއް ލައިގެން ތޮތްޕެއް އަޅައިގެން ހުންނަ މަންޒަރެވެ. އަދި މޫދަށް ދޫކޮށްލާފައިވާ ނެޓެއްގެ އެއްފަރާތުގައި ޖަހާފައިވާ ވަކަރުގަނޑެއްގެ މަތީގައި އޭނާ އިށީންދެލައިގެން ހުރީ ޔަގީނުންވެސް ފޮޓޯގަނޑަކަށް ހުއްޓިލާށެވެ.\n"ކޮންމެ ފަހަރަކުވެސް އަހަރެން ރާއްޖެ ދޫކޮށް ދާން ޖެހޭއިރު، ހިތުގެ ބައެއް ރާއްޖޭގައި ދޫކޮށްފައި ދާން މި ޖެހެނީ،". އޭނާ އިންސްޓަގްރާމް ކުރި ފޮޓޯގެ ކެޕްޝަންގައި ވެއެވެ.\nއޭނާ ޗުއްޓީ ހޭދަކުރަމުން ގޮސްފައި ވަނީ ގްރޭންޑް ކޮއްދިއްޕަރުގައެވެ.\nއޭނާ ރާއްޖޭގައި ޗުއްޓީ ހޭދަކުރަން އައިތާ ދުވަސްކޮޅެއް ވެދާނެ އެވެ. އޭނާ އެންމެ އަވަހަށް ދެން ފެނިގެންދާނީ ޑްރާމާ ވާ އިންނެވެ. އެއީ ހަގީގީ ވާހަކައެއްގެ މައްޗަށް ބިނާކޮށް ހަދާފައިވާ ޑްރާމާ އެކެވެ. އެޑްރާމާ އިން އަޖޭ ޑީވްގަން އާއި ސަންޖޭ ނަތް އަދި އަމީ ވިރްކް އާއި ނޯރާ ފަތޭހީ އަދި ޝަރަޑް ކެލްކަކް ފެނިގެން ދެއެވެ.\nސޮނާކްޝީ ދަންވަރު ގަޑީގައި ކެއުމަށް ވަރަށް ފޯރިހުރޭ!\nސޮނާކްޝީ ރާއްޖެއިން ސްކޫބާ ޑައިވިން ލައިސެންސް ހޯދައިފި\nރާއްޖެ ދެކެ އެންމެ ލޯބިވާ ސޮނަކްޝީ އަނެއްކާވެސް ރާއްޖެ އަތުވެއްޖެ\nނޮވެމްބަރު 27, 2020 15:04\nހިތުން ތިޔަ ދޫކޮށްލި ބައި ހޯދަން މިދަނީ.\nނޮވެމްބަރު 28, 2020 08:20\nސޮނަކްޝީ ހިތުން ބައެއް ރާއްޖެއަށް ދޫކޮށްލުމަށްފަހު މަގޭހިތް އެއްކޮށް ހިފާގެން ސޮނަކްޝީ ފުރައިފި...\nނޮވެމްބަރު 28, 2020 08:45


ހއ. ދިއްދޫ ކައުންސިލްގެ ރައީސް ޢަލީ ހާޝިމް ދީދީ ކޯޓު ޢަމުރެއްގެ ދަށުން ފުލުހުންގެ ހައްޔަރަށް ގެންގޮސްފައިވާވުން މޯލްޑިވިއަން ޑެމޮކްރެޓިކް ޕާޓީ (އެމްޑީޕީ)އިން ކުށްވެރިކޮށް އޭނާ މިނިވަންކުރުމަށް ގޮވާލަމެވެ. – Maldivian Democratic Party\nހއ. ދިއްދޫ ކައުންސިލްގެ ރައީސް ޢަލީ ހާޝިމް ދީދީ ކޯޓު ޢަމުރެއްގެ ދަށުން ފުލުހުންގެ ހައްޔަރަށް ގެންގޮސްފައިވާވުން މޯލްޑިވިއަން ޑެމޮކްރެޓިކް ޕާޓީ (އެމްޑީޕީ)އިން ކުށްވެރިކޮށް އޭނާ މިނިވަންކުރުމަށް ގޮވާލަމެވެ.\nބަރަކާތްތެރި ރަމަޟާން މަހުގެ ދަންވަރުގެ ވަގުތެއްގައި ޢަލީ ހާޝިމް ދީދީ ދިރިއުޅުއްވާ ގެއަށް ފުލުހުން ވަދެ، އެގެ ބަލާ ފާސްކުރުމަށްފަހު އޭނާ ހައްޔަރުކޮށްފައިވަނީ އެއްވެސް އަސްލެއްނެތް ތުހުމަތުތަކެއްގެ މައްޗަށްކަމަށް މިޕާޓީއިން ދެކެމެވެ. އަދި ހާޝިމް ދިރިއުޅުއްވާ ގެއިންވެސް ފުލުހުންގެ ތުހުމަތުތަކަށް ވާގިދޭ ލިޔެކިޔުމެއް ފެނިފައިނުވާކަން ފާހަގަކުރަންމެއެވެ.\nސައްޙަނޫން ލިޔުމެއް ތައްޔާރުކުރިކަމަށް ބުނެ، ދިއްދޫ ކައުންސިލްގެ ރައީސް ހައްޔަރުކޮށްފައިވާއިރު މީގެކުރިންވެސް ސަރުކާރުންވަނީ އޭނާއަށް އެކިބާވަތުގެ އުނދަގުލާއި، ތުރާ ކުރިމަތިކުރުވާފައެވެ.\nއެގޮތުން ސިޔާސީ ހައްޔަރީން މިނިވަންކުރުަމަށާއި، ރައްޔިތުންގެ މަޖިލީހުގެ 12 މެންބަރެއްގެ ގޮނޑި ނުގެއްލޭކަމަށް ކަނޑައަޅާ ސުޕްރީމް ކޯޓުން 2018 ފެބްރުއަރީ 1 ގައި ނެރުނު ޢަމުރު ތަންފީޒުކުރުމަށް ހއ. ދިއްދޫ ކައުންސިލުން ގޮވާލާ ނެރުނު ބަޔާނާ ގުޅިގެން ޢަލީ ހާޝިމް ދީދީވަނީ އޮފީހަށް ނުކުމެވަޑައި ނުގެންނެވޭގޮތަށް ސަސްޕެންޑުކޮށްފައެވެ.\nމިއާއެކު ދިއްދޫގައި ޢިމާރާތްކޮށްފައިވާ ފްލެޓުތައް ރަށު ކައުންސިލްގެ ބަހެއްނެތި ސަރުކާރަށް ތާޢީދުކުރާ ފަރާތްތަކަށް ހަމައެއްނެތި ދީފައިވާ މަސްއަލައިގައި ނުރުހުން ފައުޅުކޮށް، އެކަމުގެ މަޢުލޫމާތު ރައްޔިތުންނަށް ފޯރުކޮށްދިނުމަށް މަސައްކަތްކޮށްފައިވާތީ 2017 ސެޕްޓެންބަރުގައިވެސް އޭނާ ވަނީ ސަސްޕެންޑުކޮށްފައެވެ.\nދިއްދޫގެ ރައްޔިތުންގެ ސީދާ ސިއްރު ވޯޓުން އިންތިޚާބުކޮށްފައިވާ ރަށު ކައުންސިލްގެ ރައީސަށް ސަރުކާރުން މިބާވަތުގެ ދުއްތުރާ ދެމުންދަނީ ލާމަރުކަޒީ ނިޒާމަށާއި، ރަށުގެ ރައްޔިތުންގެ ނިންމުމަށްކުރާ މަލާމާތެއް އަދި ޖެއްސުމެއްގެގޮތުގައި ކަމުގައި މެނުވީ މިޕާޓީއިން ނުދެކެމެވެ.\nއަދި ދިއްދޫ ކައުންސިލްގެ ރައީސް ހައްޔަރުކުރުމަކީ ސިޓީ އަދި ރަށު ކައުންސިލުތަކުގެ ބާރުތައް ހަނިކޮށް، އެބާރުތައް މާލޭގެ މައި ސަރުކާރުގެ މުށުތެރެއަށް އަލުން ޖަމާކުރުމަށް ރައީސް ޢަބްދުﷲ ޔާމިން ވެރިކަމަށް ވަޑައިގަތީއްސުރެން އަޅުއްވަމުންގެންދަވާ ނަހަމަ ފިޔަވަޅުތަކުގެ ތެރެއިންވާކަމެއްކަމުގައިވެސް މިޕާޓީއިން ސިފަކުރަމެވެ.\nޤާނޫނުއަސާސީގެ 230 ވަނަ މާއްދާގައި ދިވެހިރާއްޖޭގެ އިދާރީ ދާއިރާތައް ހިންގަންވާނީ ލާމަރުކަޒީ އުސޫލުންކަމުގައި ބަޔާންވެގެންވާހިނދު، ލާމަރުކަޒީ ނިޒާމުގެ މަޤްސަދު ގެއްލޭގޮތަށް، އެނިޒާމަށާއި، ކައުންސިލު މެންބަަރުންނަށް ސަރުކާރުން ކުރިމަތިކުރުވަމުންދާ ފިއްތުންތަކަކީ ޣައިރު ޤާނޫނީ ޢަމަލުތަކެއްކަމުގައިވެސް މިޕާޓީއިން ދެކޭ ވާހަކަ ދަންނަވަމެވެ.\nޚާއްސަކޮށް ދިއްދޫ އަދި ޢާންމުކޮށް ދިވެހިރާއްޖޭގެ އެކިކަންކޮޅުތަކަށް ނިސްބަތްވެވަޑައިންނަވާ ރައްޔިތުން ލޯކަލް ކައުންސިލް އިންތިޚާބުގައި އެމްޑީޕީއަށް ބޮޑު އަޣްލަބިއްޔަތެއް ސިޓީ، އަތޮޅު އަދި ރަށު ކައުންސިލުތަކުންދީފައިވެއެވެ.\nއެކަމުގެ ބަދަލު ހިފުމެއްގެގޮތުން ކައުންސިލަރުން ހިފާ ހައްޔަރުކޮށް، ސިޓީ، ރަށް އަދި އަތޮޅު ފެންވަރުގައި ރައްޔިތުންގެ ސީދާ ބަސް އިއްވިޔަނުދީ، މައި ސަރުކާރު ހިތުހުރި ގޮތަކަށް ތަރައްޤީގެ ނަމުގައި ކަންކަން ރާވާ ހިންގުމީ މިޒަމާނަށް ނުފެތޭ ބޯދާ ވިސްނުމެއްކަމުގައި މިޕާޓީއިން ސިފަކުރާ ޙާލު، މިބާވަތުގެ ނާތަހުޒީބު ޢަމަލުތަކުން ފެޔަށްޖެހުމަށް އެމްޑީޕީއިން ސަރުކާރަށް އިލްތިމާސްކުރަމެވެ.